
Literaturi comparata 


Alegorie şi alegoreză în opera eminesciană 


Lucia CIFOR 
(luc! 0for@gmail.com) 


Lucrarea Alegorie şi alegoreză in opera eminesciană se 
situează în siajul mai multor cercetări pe această temă 
întreprinse de noi în decursul ultimilor patru ani, ale căror 
rezultate au fost deja publicate în cîteva studii, deşi nu în 
ordinea în care au fost gîndite şi trimise spre tipar!. Coro- 
borînd datele obţinute pînă acum cu cunoaşterea şi exegeza 
altor mari poeme eminesciene, în care alegoria (şi în ipostază 
de alegoreză, cînd mai este numită şi alegorie-lectură sau 
alegorie interpretativă) joacă un rol covirsitor, în textul pre- 
zentei lucrări, încercăm să aducem noi argumente tezei 
privind strategiile poetice ale lui Eminescu (vizibile în cadrul 
marilor poeme, dar nu numai acolo), inspirate de această 
străveche doctrină de lectură (şi interpretare), cunoscută de 


' Un prim rezultat al cercetării a fost lucrarea Posibile influenţe ale 
hermeneuticii biblice asupra poe(ma)ticii eminesciene. Alegorie şi alego- 
reză, prezentată în cadrul Simpozionului Internaţional „Explorări în tra- 
ditia biblică românească şi europeană”, Iasi, 12-14 noiembrie 2015, 
publicată (cu un titlu uşor remaniat) cîţiva ani mai tîrziu. Cf. Lucia Cifor, 
Posibile influenţe ale scrierilor patristice asupra operei eminesciene. Ale- 
gorie şi alegoreză, în „Philologica Jassyensia”, an XIV, nr. 2 /28, 2018, 
pp. 35-46. Din arealul problemelor suscitate de tema alegoriei şi alegorezei 
în opera eminesciană, s-au desprins, ulterior, subtema unei singulare 
doctrine eminesciene a lecturii (v. Lucia Cifor, Despre elementele unei 
particulare teorii a lecturii în opera eminesciană , „Caietele de la Putna”, 
IX, Editura Nicodim Caligraful, Putna, 2017, pp. 57-68), precum şi un 
exerciţiu alegoretic (inspirat de doctrina de lectură patristică), aplicat poe- 
mului Epigonii (cf. Lucia Cifor, O lectură eminesciană a trecutului 
cultural românesc. Momentul „Epigonii ”, „Caietele de la Putna”, XI, 
2018, Editura Nicodim Caligraful, Putna, 2018, pp. 48-58). 

către cei mai multi ca fiind de sorginte patristică, deşi ră- 
dăcinile ei sînt mai vechi decît creştinismul. 

Aşa cum arătam în lucrarea Posibile influenţe ale scrie- 
rilor patristice asupra operei eminesciene. Alegorie şi alego- 
reză”, pentru înţelegerea adecvată a alegorezei — consacrată 
în timpul Antichității târzii, dominînd cultura Evului Mediu 
şi avînd o influenţă tot mai slăbită cu începere din romantism 
încoace —, e obligatorie raportarea la fundamentele ei greco- 
latine şi patristice, cercetate deopotrivă de specialişti în 
patrologie”, teologi”, filosofi şi hermeneuţi”, de filologii cla- 
sicisti® şi, mult mai rar, de către poeticieni, in mod particular 
de cei specializaţi în literatura medievală. 

De la bun început, trebuie spus că ştiinţele de astăzi ale 
literaturii, precum retorica, poetica şi stilistica, considerate la 
un nivel mediu de specializare şi de dificultate, nu posedă 
viziunea şi parametrii necesari înţelegerii alegoriei şi alego- 
rezei antice şi medievale, a căror anvergură depăşeşte limite- 
le limbajului figurat şi ale lecturii ghidate spre decodificarea 
figurilor. Aceste ştiinţe nu posedă bazele necesare înţelegerii 
şi distingerii alegoriei — figura de stil, numită şi alegorie 
expresivă — de categoria alegorezei, numită azi şi alegorie- 
lectură, ultima, denumită (în contextul filologiei clasice şi al 


? În următoarele paragrafe, reluăm, in mod succint şi nuantat, cîteva 
dintre, clarificările conceptuale din lucrarea invocată. 

? loan G. Coman, Patrologie, vol. III, Bucureşti, Editura Institutului 
Biblic şi de Misiune al Bisericii Ortodoxe Române, 1988. 

Henri S. J. Crouzel, Origen: personajul — exegetul — omul duhovni- 
cesc — teologul, ediţia a Il-a, traducere de Cristian Pop, prefaţă de Ioan Ica 
jr., Sibiu, Editura Deisis, 2014. 

Hans-Georg Gadamer, Adevăr şi metodă, traducere de Gabriel Cercel 
şi Larisa Dumitru, Gabriel Kohn, Călin Petcana, Bucureşti, Editura Teora, 
2001; Ştefan Afloroaei, Dorinţa interpretului de a fi liber, „Hermeneia”, 
nr. 4, 2003/2004, pp. 9-25; Paul Cornea, Interpretare şi raționalitate, laşi, 
Editura Polirom, 2006. 

ê Mihaela Paraschiv, Alegoreza biblică între legitimare şi contestare, 
în volumul Receptarea Sfintei Scripturi între filologie, hermeneutică şi 
traductologie, Lucrările Simpozionului Naţional „Explorări în tradiţia 
biblică românească şi europeană”: laşi, 28-29 octombrie 2010, editori: 
Eugen Munteanu (coordonator) et al., laşi, Editura Universităţii 
„Alexandru Ioan Cuza”, 2011, pp. 326- 334. 

7 Paul Zumthor, Încercare de poetică medievală, traducere şi prefaţă 
de Maria Carpov, Bucureşti, Editura Univers, 1983. 

teologiei) alegorie interpretativă, alegoreză exegetica® sau 
alegoreză biblică’. Fundamentele alegorezei antice şi medi- 
evale se află în doctrinele diferite de organizare a textului şi 
a lecturii din spaţiul culturii creştine, proprii unei de spi- 
ritualitati inspirate şi susţinute de credința creştină. Se 
subinteleg, aici, orizontul metafizic (diferit de cel actual, 
total laicizat) în care se citeşte cartea, conduita inspirată de 
pre-lectura cărţii sacre şi performarea lecturii, toate specifice 
lecturii spirituale (lectio divina), obişnuită în contextul her- 
meneuticii creştine (patristice). În acest orizont spiritual, cei 
care citesc o fac pentru a asculta Cuvântul divin, voința de 
ascultare fiind conexată voinței de slujire a Logosului di- 
vin”, căruia credinciosul i se încredințează pentru propria sa 
mântuire. Pe scurt, miza supremă a oricărui act de lectură şi 
înţelegere sau de interpretare a textelor sacre o reprezintă 
mântuirea, care supraordonează cunoaşterea, concepută ca 
„pregustare”, anticipare a unei realităţi (,,imparatii”), care nu 
e de lumea aceasta şi nici de pe lumea aceasta. 

În această opoziţie fundamentală, creată de necesitatea 
de a te folosi de realitatea lumii date, pentru a obţine 
împlinirea care o transcende, stă lectura cărții şi a vieţii din 
lumea creată (lumea aceasta), dar nu dintr-un unghi ima- 
nentist, ci în vederea desăvârşirii lor pe un plan care nu mai 
aparține lumii acesteia. Aşa stând lucrurile, nu mai e de 
mirare că creştinii din Antichitatea târzie şi cei din epoca 
medievală nu se servesc de datele realităţii şi ale textului 
scris decât ca de nişte pârghii pentru transcenderea lor. Ei 
citesc din cărţile sacre „voia lui Dumnezeu”, textele de acest 
tip constituind şi construind nu doar un conţinut (domeniu al 
lecturii), ci şi o cheie, un îndrumar de lectură a lumii, vieții, 
istoriei ori a naturii. În acest cadru al culturii patristice, au 
apărut şi s-au impus metaforele-alegorii de tipul „cartea 
vieţii”, „cartea lumii”, „cartea naturii” „cartea istoriei” etc., 


* Cf. Mihaela Paraschiv, stud. cit. 

° Cf, Ioan G. Coman, op. cit. 

10 Cf. Gheorghe Popa, Teologie si demnitate umană. Studii de teolo- 
gie morală contextuală, laşi, Editura Trinitas, 2003, p. 116 ş.u. 

care au continuat să circule (după Paul Zumthor) şi dincolo 
de perioada istorică în care s-au cristalizat. 

În aceste epoci vechi, lumea dată, universul existenţei 
umane, viata omenească, istoria nu sunt domenii ale vreunui 
mimesis pentru literatură ori pentru alte arte. Ceea ce se 
străduiesc anticii tîrzii şi medievalii să urmeze (ori să imite) 
în cărţile pe care le citesc (si pe care le scriu, inspirați de 
modelul lecturii cărților sacre) este un scenariu de mintuire, 
pe care îl alegorizează, practic, în orice tip de lectură pe care 
o fac Sfintei Scripturi, ca şi oricărui alt text de edificare spi- 
rituală. Această obisnuinta de a citi, în primul rind, pentru a 
te edifica din punct de vedere spiritual, s-a transmis în cul- 
tura europeană mult dincolo de graniţele epocilor religioase, 
cum sunt cunoscute Antichitatea târzie şi epoca medievală, 
până în romantism şi chiar dincolo de acesta. 

În preromantismul european, dar şi în perioada roman- 
tică propriu-zisă, pot fi descoperite unele răsfrîngeri ale 
vechilor concepţii creştine asupra textului şi mai ales asupra 
lecturii lui, în creaţia de tinereţe a lui Goethe, dar şi la 
Eminescu'', ca să rămânem doar la aceste două exemple. De 
pildă, pentru tânărul Eminescu, ca şi pentru cei vechi, lumea 
vizibilă — lumea fizică şi orice fel de lume contingentă — nu 
sunt decât elementele figurale ale unei alte lumi, lumea 
paradisiacă, inspirată de modelul platonician”. Lumea vizi- 
bilă devine pură figuratie pentru cele invizibile, id est 
spirituale, cele care nu se vad, dar sunt singurele care 
contează, pentru ca susțin şi accesibilizează calea către 
lumea adevărată, lumea mântuirii şi lumea mântuită, o lume 
transcendentă, ca şi lumea ideilor lui Platon”. 


1! Mai multe argumente pentru susținerea acestei teze apar in 
lucrările noastre (vezi supra, nota 1), mai cu seamă în: L. Cifor, Posibile 
influenţe ale scrierilor patristice asupra operei eminesciene; idem, Despre 
elementele unei particulare teorii a lecturii în opera eminesciană. 

1? Lumea paradisiacă i se pare unui reputat eminescolog a fi inspirată 
de modelul platonician. Cf. loana Em. Petrescu, Eminescu. Modele cosmo- 
logice şi viziune poetică, Bucureşti, Editura Minerva, 1978, pp. 25-48. 

15 Relaţiile dintre patristică si platonism sunt recunoscute deopotrivă 
de către teologi şi patrologi (Henri Crouzel, loan Coman), poeticieni (P. 
Zumthor) şi chiar de către unii eminescologi (Rosa del Conte, Eminescu 

Alegoria şi alegoreza tin de înţelegerea diferită a lite- 
raturii'*, în corelaţie cu modul de concepere a limbii şi a 
textului în legătură indeclinabilă cu Tradiţia, id est corpusul 
de texte medievale. Lectura textului este ghidată — după cum 
arată Paul Zumthor — de /egenda textului (= ceea ce trebuie 
citit"), aceasta avindu-si rădăcinile într-o augusta tradiţie de 
lectură a textului sacru, cunoscută (după cum spuneam mai 
sus) ca lectio divina, lectura fundamentată pe teoria celor 
patru sensuri ale Sfintei Scripturi, pe care şi Dante susţine a o 
fi utilizat în compunerea Divinei Commedii'®. 

Metafora lumii ca o imensă carte şi deprinderea lecturii 
acesteia tin de orizonturile spirituale ale medievalitatii 
patristice, susține şi Hans-Robert Jauss, preluat de cerce- 
tătorul german Henning Krauss, într-un studiu în care s-a 
ocupat de funcţiile şi specificul alegoriei dintr-o poezie 
patriotică de tinereţe a lui Eminescu (e vorba de poezia Ce-ti 
doresc eu fie, dulce Românie): „Celor vechi lumea le apărea 
ca o carte enigmatică a naturii şi a istoriei care se lasă des- 
cifiată de iniţiaţi prin metoda alegorezei”. „Citirea lumii” 
şi citirea „cărţii lumii” sunt şi trepte ale lecturii / cunoaşterii 
de sine, nu doar trepte ale citirii / cunoaşterii lumii de semne, 
implicînd desluşirea semnelor lumii prezente în cărţi. 

Dacă în spaţiile lor de formare şi de evoluţie alegoria şi 
alegoreza vizează moduri speciale de „scriere” şi de „citire” 
a lumii textului şi a textului lumii în una şi aceeaşi carte, în 
contextul mai larg al filosofiei, alegoreza reprezintă un cod 


sau despre Absolut, ediţie îngrijită, traducere şi prefaţă de Marian Papa- 
hagi, Cluj-Napoca, Editura Dacia, 1990; Ioana Em. Petrescu, op. cit. ş.a.). 

14 Cîteva dintre informaţiile privind relaţiile dintre contextele istorice 
de apariţie şi de înflorire a alegoriei şi alegorezei şi contextele literaturii 
moderne (romantice şi postromantice), în care ele subzistă, creînd provo- 
cari hermeneuticii literare, sînt preluate, nu fără modificări şi nuantari, din 
textele noastre publicate anterior (vezi nota 11). 

15 Paul Zumthor, op. cit., p. 191. 

16 Thidem, p. 169. 

1 Henning Krauss, Citeva consideraţii asupra poeziei patriotice de 
tinereţe a lui Eminescu: ,,Ce-ţi doresc eu tie, dulce Românie” în context 
european, în vol. „Studii eminescologice”, nr. 2 (coordonatori: loan Con- 
stantinescu, Cornelia Viziteu), Cluj-Napoca, Editura Clusium, 2000, p. 29. 

al interpretării, ba chiar însuşi Codul, şi nu doar un nivel de 
sens care dublează sensul literal'*. În această perpectiva, ale- 
goreza reprezintă un mod natural al gîndirii omeneşti, care 
implică, concomitent, construcţia şi deconstructia, fabulatia 
şi enigma. Figuralul sau figuratia, nu figuratul (înţeles ca 
stratul sensurilor figurate, oblice, deviate etc.), constituie 
domeniul alegoriei şi alegorezei medievale. Figuratia e inte- 
leasă în următorii termeni: textul întreg e o figură a altceva, 
textul „e o figură globală, ce comportă sau nu imagine, 
descriere, aluzie la lumea înconjurătoare, trimitere la vreun 
referent dat în mod fictiv, ca fiind exterior discursului” (Paul 
Zumthor”), cum mai târziu, pentru Paul de Man, limba e 
figură în întregime pentru altceva”. Figuralul nu exclude 
figuratul, alegoreza şi alegoria uzind din plin de metafore. 
De altfel, ele sunt şi definite deseori ca metafore extinse, 
suite de metafore, personificări, cumulate cu alte figuri de 
stil”. 

Poeziile din prima etapa a creaţiei eminesciene şi nu numai 
acelea (a se vedea şi alte mari poeme, precum Luceafărul, 
Sarmis-Gemenii, Scrisorile etc., scrise mult mai tîrziu!) sînt 
dominate de alegorii şi de alegoreză, am adăuga noi. Abun- 
denta alegoriilor din această vîrstă de creaţie este recunos- 
cută de multă vreme în eminescologie (loana Em. Petrescu 
vorbeşte despre un stil ornat sau style image” al tînărului 
poet), însă mai puţin sau deloc apreciată, din pricina interpre- 
tării parţial deficitare a strategiilor de lectură imanentizate de 
Eminescu în textele sale alegor(et)ice. 


EOF Ştefan Afloroaei, Dorința interpretului de a fi liber, lucr. cit., 
pp. 24-25. 

9 Paul Zumthor, op. cit. p. 154. 

20 A se remarca analogia dintre concepția medievală despre text si 
viziunea lui Paul de Man din Alegoriile lecturii (Allegories of Reading. 
Figural Laguage in Rousseau, Nietzsche, Rilke and Proust, Yale Univer- 
sity Press, New Haven & London, 1979), autor despre care s-a spus că „ar 
fi reciclat”, în moderna sa teorie, mai vechea lectură alegorică a textului 
biblic, „lărgindu-i semnificația şi reevaluindu-i importanţa” (Paul Cornea, 
op. cit., p. 232). 

21 Paul Zumthor, op. cit., p. 170. 

22 Toana Em. Petrescu, op. cit., p. 223. 


Literatură comparată 15 


Precum în cazul oricărei doctrine hermeneutice care 
pleacă de la postulatul caracterului infinit al textului sacru 
(intra, aici, cu diferenţele subintelese, teoria sensului impatrit 
din hermeneutica creştină, precum şi doctrina arcanizării 
textului sacru specifică hermeneuticii Cabalei), lectura tex- 
tului poetic vizată de Eminescu este inspirată de modelele 
hermeneuticii biblice de inspiraţie patristică”. Extrapolînd, 
am putea spune că textele poetice puternice, ca şi textele 
sacre, contin (ori aspiră să conţină) determinatii (prelungiri, 
extensiuni) dincolo de planul literei. Un ecou al pledoariei 
pentru această tehnică de lectură productivă (poetică, crea- 
toare), cum este alegoreza, o alegorie interpretativă (cum i 
s-a mai spus), se poate identifica şi în cunoscutele versuri 
eminesciene: „În zădar ne batem capul, sînte firi vizionare, / 
Să citim în cartea lumei semne ce noi nu le-am scris” (La 
moartea lui Neamţu) şi (în versiunea uşor schimbată): „Şi 
de-aceea beau paharul poeziei înfocate. / Nu-mi mai chinui 
cugetarea cu-ntrebări nedezlegate / Să citesc în cartea lumii 
semne, ce mai nu le-am scris” (Memento mori)”. 

Întemeindu-şi îndeosebi poemele lungi pe arhitectonica 
unor multiple planuri epico-dramatice, Eminescu imanenti- 
zează în alegoriile lor constitutive şi preţioase, căci sofisti- 
cate şi alambicate, chei de lectură. Aceste poeme trebuie 
citite atît ca forme (stiluri, maniere) de figuratie a lumii (tin- 
zînd spre compunerea figurii lumii, a figuralitatii ei), cit şi ca 
lume a textului (desemnarea). În (aproape) toate poemele 
alegorice pe care le-a scris, poetul se dovedeşte a fi un adver- 
sar total al principiului mimesis-ului, fata de care credem că a 
fost cel puţin la fel de indiferent cum a fost toată medie- 


* Mai multe detalii despre această vădită influenţă se pot vedea în 
lucrările mai sus pomenite: L. Cifor, Posibile influențe ale scrierilor 
patristice asupra operei eminesciene; idem, Despre elementele unei 
particulare teorii a lecturii în opera eminesciană. 

4 Citatele din opera eminesciană se dau după următoarele ediţii: 
Mihai, Eminescu, Opere, vol. I-IV, ediţie critică îngrijită de Perpessiscius, 
Bucureşti, Fundaţia pentru Literatură şi Artă, Bucuresti, 1939-1952; Idem, 
Poezii, vol. I-III, ediţie critică de D. Murăraşu, Bucuresti, Editura Minerva, 
1982; Idem, Fragmentarium, ediţie de Magdalena Vatamaniuc, Bucuresti, 
Editura Ştiinţifică şi Enciclopedică, 1981. 

valitatea creştină. Dacă am studia, în mod sistematic, marea 
poezie eminesciană dominată de principiul alegoric, am 
vedea că mai mult chiar decît poezia confesivă sau pur lirică, 
poezia alegorică nu vizează un referent, nu construieşte o 
lume referentiala, la care să trimită semnele lingvistice şi 
poetice. Aşa-numita lume a textului, lumea de sensuri rezul- 
tată prin lectura textului, este ineluctabil legată de cheia de 
lectură pe care poetul o creează în şi cu fiecare poem. lar 
cheia de lectură imanentizată de poemele alegorice nu-i 
făcută pentru a citi textul poetic, cît pentru a citi lumea pe 
care textul o figurează mai întîi prin desemnările pe care 
semnele le creează. Desemnările nu vizează referentialitatea 
lumii reale (istorice, geografice, poetice), ci pe aceea a lumii 
imaginate, echivalată într-un vers din Epigonii drept „altă 
lume pe-astă lume de amar”, o lume în care istoria, geo- 
grafia, creaţia ajung să fie realităţi sau regiuni ale mitului ori 
ale basmului. Cu alte cuvinte, referentul real al textelor de 
factură alegorică este dat şi creat de cheia de lectură pe care 
o conţin, o cheie care salvează de la neant sau de la precari- 
tate prezentul nesatisfăcător, trecutul istoric, creația nedesă- 
vîrşită, desemnate de semnele poetice aferente. Un prim 
exemplu, în acest sens, îl constituie poemul Epigonii lecturat 
în cheie alegoretică”. 

În poemul Epigonii, dar mai ales în scrisorile schimbate 
cu Jacob Negruzzi în vremea publicării acestuia în ,,Con- 
vorbiri literare”, se află prima mare apologie a lui Eminescu 
în favoarea lecturii-alegoreză, pe care contemporanii săi nu o 
mai practicau, pentru că nu o agreau, aşa cum nu agreau nici 
limba textelor bisericeşti, în batjocură numită „limba mor- 
mintelor””S. Dar limba bisericească era chiar limba scrierilor 
patristice, păstrate în traducerile româneşti (parţiale) ale 
scrierilor lui Origen (părintele alegorezei), ale Sfîntului loan 
Gură de Aur ori ale Sfîntului Grigore de Nazianz (antolo- 


25 Cf. Lucia Cifor, O lectură eminesciană a trecutului cultural româ- 
nesc. Momentul „Epigonii ” (v. supra!, nota 1). 

°° Apud Iulian Costache, Eminescu. Negocierea unei imagini, Edi- 
tura Cartea Românească, Bucureşti, 2008, p. 126. 

gatori ai scrierilor alegoretice ale lui Origen). Aceste texte 
prezente în manuscrisele atît de îndrăgite de poet (care le-a 
achiziţionat şi pentru Biblioteca din Iaşi, in timp ce era an- 
gajat acolo) erau cunoscute si pretuite de Eminescu (ca si de 
Aron Pumnul) pentru limba lor românească, numită adesea 
„limba bătrînă”, „limba sfîntă”, „limba dulce” (în opoziţie cu 
„păsăreasca gazetarilor”). Eminescu a fost printre puţinii din 
epoca sa care a văzut în limba scrierilor patristice un factor 
important (dacă nu decisiv) în geneza unui limbaj poetic 
autentic românesc, diferit de limba română occidentalizată 
pripit, impestritata de calcuri şi influenţe neasimilate, o limba 
buna pentru gazetarie, dar nu si pentru scrierea unei literaturi 
originale”. 

Desigur că Eminescu nu vorbeşte, în Epigonii ori în scri- 
sorile pe care le schimbă cu C. Negruzzi, despre alegoreză ca 
principiu poetic de construcţie a textului şi a lecturii textului 
poemului Epigonii. Cînd spunem nu vorbeşte, ne referim la 
faptul că nu trimite în mod explicit la alegoreză, cuvîntul ca 
atare nu-l utilizează, nici chiar lexemul alegoric nu-l întrebu- 
inteaz4 acum, deşi pe acesta din urmă îl va folosi mai tîrziu, 
de exemplu, în titlul unui poem postum, Rime alegorice (nu- 
mit — informaţie extrem de importantă în economia acestei 
demonstraţii — şi Rime simbolice ) ori în cunoscuta adnotare 
de pe manuscrisul marelui poem alegoric Luceafărul. Aşa 
cum am demonstrat în altă parte”, Eminescu construieşte, în 
şi prin poemul Epigonii, un îndrumar de lectură şi de 
interpretare a trecutului cultural al țării, pe care el, în opoziție 
cu alți contemporani, nu-l vedea ca pe o piedică în moder- 
nizarea literaturii şi a limbii, ci ca pe un ingredient absolut 
necesar, căci definitoriu pentru identitatea națională. 

Sintetizînd, noi credem că Eminescu avea în vedere şi 
alegoreza ori de cîte ori utiliza alegoria. Prin poeziile sale, el 
nu oferea doar texte de citit, ci şi chei de lectură pentru ci- 


7 Mai multe despre acest subiect în: Rosa del Conte, op. cit. (cap. 
Eminescu şi tradiția. Substratul autohton al culturii sale), pp. 269-289. 
% CE L. Cifor, O lectură eminesciană a trecutului cultural românesc. 


.» 


Momentul „Epigonii ”. 

tirea lumii, a cărții lumii, cu toate variantele ei subsecvente: 
viata — cartea vieţii, istoria — cartea istoriei etc. Secvente din 
aceste regiuni ale realului sunt figurate prin termenii unor 
expresii înşelător transparente, în fapt, criptice, de tipul: 
pădurile de basme („Prin pădurile de basme trece fluviul 
cîntării”, Memento mori); codri de basme (,,Muri cu oglinzi 
de diamant, ce lucesc mai clare ca ziua, / Mîndre icoane cu 
fete de craiu îmbrăcate-n albastru, / Codri de basme cu arbori 
vrăjiți şi cu albe cerboaice”, Dacă treci riul Selenei...,), 
basme urieşeşti (,,Urbile-antice strălucind s-arată / Şi albe 
par şi mitice — cu basme / Urieşeşti e tara presărată”. În 
căutarea Șeherezadei). De obicei parţial şi superficial inter- 
pretate chiar de către unii eminescologi aplicaţi”, sintagmele 
păduri de basme, codri de basme etc., prezente în poeziile de 
tinereţe, sugerează faptul că, pentru Eminescu, ca şi pentru 
cei de demult, realul de oricare tip ar fi acesta (fizic, natural, 
istoric) se structurează ca text sau construcție textuală, even- 
tual amplu codificată, de tipul celor specifice basmului, 
mitului şi poeziei. Natura din aceste poeme este mai mult 
cultură decît natură fizică (în înţelesul grecesc al termenului 
physis). Sau este, mai întîi de toate şi mai presus de orice, 
cultură şi creaţie. 

După opinia noastră, poemele eminesciene în care natura 
este figurată prin şi ca edificiu al cărţii, structură / limbaj al 
mitului sau al basmului (Memento mori, Rime alegorice, În 
căutarea Șeherezadei etc.), reclamă o tehnică de lectură de 
tipul alegorezei, fiindcă, dincolo de lectura sensului literal, se 
impune (cu autoritate) lectura la alt nivel (alegoric), în spaţiul 
acestei alegorii-lecturi (alegoreza), survenind (alcătuindu-se) 
privirea care contemplă figurarea (figuralitatea) lumii. De 
exemplu, poeziile Rime alegorice“ şi În căutarea Sehere- 


? A se vedea articolul redactat pentru semnul poetic basm de către 
Dumitru Irimia. Cf. Dicţionarul limbajului poetic eminescian. Semne şi 
sensuri poetice, |, Arte, Editura Universităţii „Al. I. Cuza” Iaşi, 2005, pp. 
27-35. 

30 În treacăt fie spus, titlul poemului postum Rime alegorice este ales 
chiar de poet, care a oscilat între acest titlu şi cel de Rime simbolice, după 
cum se poate vedea, cercetînd manuscrisele (Cf. D. Murăraşu, Comentarii 

zadei (postume conținînd secvenţe comune), care au con- 
ținutul unor basme, sunt create din materia mai multor 
planuri narative, oglindind, nu direct, ci indirect (prin 
„încifrare”, cum ar spune poetul), obiectul lecturii (Orientul), 
care mai degrabă inspiră (secretă, sugerează) decît 
construieşte o cheie de lectură a lumii Orientului (o regiune a 
„cărţii lumii”), exact lumea care a favorizat alegoreza. 

Interesul special al poetului pentru limbajul codificat al 
unor produse textuale ale literaturii populare, precum basmul 
sau mitul, cărora, în mod nu tocmai neaşteptat, el le adaugă 
poezia, indică importanța pe care el o acorda lecturii 
acestora, mai precis, educării lecturii, de natură să conducă 
spre înţelegerea lor adecvată. Într-un text intitulat (chiar de 
către poet) Stringerea literaturii populare, el vorbeşte despre 
obligaţia de a trece dincolo de seductia exercitată de formu- 
larile criptice ale limbajului basmului (sau mitului), pentru a 
accede la conţinutul lor, unul care necesită educaţia lecturii şi 
cultivarea înţelegerii, activităţi hermeneutice prin execelenta: 
„E păcat cum că românii au apucat de-a vedea în basm nu- 
mai basmul, în obicei numai obiceiul, în formă numai forma, 
în formulă numai formula. Formula nu e decît manifes- 
tatiunea palpitabilă, simțită a unei idei oarecari....Ce face 
d.e.[x.] istoricul cu mitul? Îl lasă cum e or îl citează mecanic 
în compendiul său de istorie (...)? Nimic mai puţin decît 
asta. El caută spiritul, ideea acelor forme, cari ca atare sunt 
minciune şi arată cum că mitul nu e decît un simbol, o 
hieroglifa, care nu e de ajuns că ai văzut-o, că-i tii minte 
forma şi că poţi s-o imiti în zugrăveală pe hîrtie — ci aceasta 
trebuie citită şi înţeleasă”?! 

Fascinaţia exercitată dintotdeauna de codificarile cu 
caracter esoteric, specifice basmului şi mitului, poate să 
devină un impediment în citirea şi înţelegerea mizei acestora, 


eminesciene, in Mihai Eminescu, Poezii, ed. cit., vol. II, p. 291.) Variația 
nu este deloc întîmplătoare. Cunoscătorii scrierilor patristice ştiu că cel 
numit părintele alegorezei, Origen (şi nu numai el), utiliza adesea expresia 
interpretare simbolică pentru interpretare alegorică sau alegoreză. Cf. 
Henri Crouzel, op. cit., pp. 137-170. 

3! Mihai Eminescu, Fragmentarium, ed. cit., p. 237. 

care, ca şi în cazul poeziei, este una spirituală. În poezie, 
precum în mit sau basm, conţinutul spiritual reprezentat de 
„ideea poetică” este de nedesprins de forma în care apare, 
geneza lor fiind concomitentă: „Adevărat cum că poesia nu 
are să descifreze ci, din contra, are să încifreze o idee poetică 
în simbolele şi hieroglifele imaginilor sensibile — numai cum 
că aceste imagini trebuie să constituie haina unor idei, căci 
ele altfel sunt colori amestecate fără înţeles (...). Ideea e 
sufletul, şi acest suflet poartă în sine ca imanentă deja cu- 
getarea corpului său — (deşi în lumea reală se-ntîmplă adesea 
să fie tocmai viceversa şi ca esteriorul să poarte în sine ideea 
interiorului)”. 

Poate că nu ar fi excesiv să citim în acest cunoscut text 
eminescian, valorificat cel mai adesea din unghiul de interes 
al poeticii (de altfel, în mod justificat, textul conținînd o 
viziune asupra facerii poeziei), şi o pledoarie pentru o lectură 
a poeziei care alegorizează sau ar şti să alegorizeze. Şi în 
acest mod am putea citi expresia „cugetarea corpului său”, 
care ar fi constitutivă ideii poetice, ultima înţeleasă, aproape 
ca în alegoreza biblică, drept „sufletul” poeziei. Dacă „cu- 
getarea corpului” ţine de construcția unei poezii, atunci 
înţelegerea şi interpretarea nu se pot sustrage sarcinii her- 
meneutice de a reconstrui „cugetarea corpului”, întrucît (se 
ştie încă de la Schleiermacher”) hermeneutica nu este decât 
inversul retoricii şi al poeticii, obiectivul ei putînd fi atins pe 
calea „reconstrucției unei construcții”. 

Reconstrucţia „cugetării corpului” poeziei, pe de altă 
parte, implică o strategie de lectură sugerată de textul poetic. 
În multe dintre poemele lungi eminesciene, textul (rezultat 
din „cugetarea corpului” poeziei) se impune atenţiei ca un 
edificiu arhitectonic complex sau de-a dreptul sofisticat, im- 
plicînd alegoria ca figură/strategie de construcţie, desfăşurată 
pe multiple paliere de figurare (/figuralitate) a lumii şi de 


* Ibidem, p. 238. 

3 Mai multe detalii despre această primă doctrină modernă a inter- 
pretării a lui Friedrich Schleiermacher, elaborată în epoca romantismului, 
se pot vedea în: Lucia Cifor, Principii de hermeneutică literară, Editura 
Universităţii „Al. I. Cuza”, Iasi, 2006, pp. 100-104. 

configurare a lumii textului. Orchestrarea celor două 
activităţi se complică şi mai mult atunci când aşa-zisa lume 
referentiala nu este altceva decît o figurare/ilustrare a lumii 
ca text, după cum s-ar putea „citi” expresiile cartea lumii, a 
istoriei carte, codrii de basme, mitice basme, mitice con- 
strucţii (zidiri etc.), utilizate de poet ca designati ai realului 
poe(ma)tic. 

Poezia postumă Rime alegorice ilustrează, ca şi poezia 
(de asemenea postumă) În căutarea Șeherezadei, prin 
expresie aproape directă, alegoreza ca modalitate de lectură 
a poemului. În contextul acestei ultime poezii, legătura dintre 
basm şi poezia cu miză spirituală se face prin intermediul 
poeţilor, evocati în cadrul unei metafore splendide „poeţi cu 
inimi ceruri-doritoare”. E vorba, desigur, de o categorie 
specială de poeţi, cei atraşi nu doar de strălucirea exterioară a 
basmului („haina lui”), ci şi de posibilitatea (prilejul) unor 
experienţe spirituale. Mediul de rezonanţă pentru acest tip de 
experienţă este inima. Nu orice fel de inimă, ci una însetată 
de extazul ceresc: „Eu am ştiut — profetă vrăjitoare — / 
S-atrag cu-a tainelor şi-a basmelor rază / Poeți cu inimi 
ceruri-doritoare”. În poezia avînd în titlu numele reginei 
mitice a basmelor orientale, În căutarea Șeherezadei, natura 
feerică (ceea ce am numi referința poemului) este configurată 
ca text al lumii: „Urbile-antice strălucind s-arată / Şi albe par 
şi mitice — cu basme / Urieşeşti e ţara presărată”, „Pe porţi 
stau stihuri scrise-n limbi arabe”, „Un pictor a-nflorit pla- 
fonul, murii, / Cu chipuri zvelte, basme-orientale”. 

Numită, după cum se ştie, şi interpretare alegorică (şi 
chiar interpretare simbolică, chiar de către părintele ale- 
gorezei antice, Origene), alegoreza vizează accesul către alt 
nivel de lectură, unul care îl acoperă pe cel dintii, fără a-l 
invalida. În poemul Rime alegorice, Eminescu (aflat în prima 
vîrstă de creaţie, conceperea poemului e fixată de către D. 
Murăraşu în 1875) construieşte un basm ca poartă de intrare 
în lumea Orientului, dar acest prim nivel de lectură nu este 
decît figuratia pentru cel de-al doilea nivel, cel al gîndirii 
schopenhaueriene asupra vieţii ca vis al morţii. Clivarea 
lecturii pe cele două planuri concomitente ale poemului are 

ca rezultat nu doar dublarea lumilor referentiale ale textului, 
cu toate deliciile provocate de fascinația detaliilor exotice ale 
lumii basmului, dar şi intreteserea lor, ceea ce conduce la 
obținerea unui soi de conjunctio oppositorum a infernalului 
cu paradisiacul, dar şi a feericului cu amarul cugetării. 

Utilizarea alegoriei ca strategie poetică, prin care se ima- 
nentizează, aproape de fiecare dată, un scenariu de lectură 
alegoretică, ilustrează propensiunea poetului către un text 
care încifrează ideea poetică „în simbolurile si hieroglifele 
imaginilor sensibile”, furnizând, concomitent, şi un îndreptar 
de lectură. Deosebit de interesant ni se pare domeniul de 
exercitare a îndrumării lecturii. Doar în aparenţă acesta este 
cartea poetului, cea care se scrie vers cu vers. În realitate, 
scenariul alegoretic este „încifrat în simbolele şi hieroglifele 
imaginilor sensibile”, adică imanentizat în arcanele (tainele, 
secretele, misterele) planurilor alegorice ale poemelor lungi, 
şi slujeşte ca indreptar de citire a cărții lumii, a cărţii vieții 
sau a cărţii de istorie, sintagme recurente în opera emines- 
ciană. Ceea ce numim /ectura cărţii lumii nu se mai reduce la 
procesul (complex) de asimilare a sensurilor, reprezentînd, 
mai mult decît lectura obişnuită a cărții, o activitate de 
edificare şi autoedificare cu o dimensiune vădit psihagogică. 
Tinta lecturii cărții lumii este, utilizînd termenii herme- 
neuticii de inspiraţie patristică, dobîndirea sensului anagogic. 
Înrudită cu această ţintă este şi înţelegerea sensurilor (edi- 
ficarea), care se desavirseste prin şi ca autointelegere 
(autoedificare spirituală): „Nu e carte să înveţi, / Ca viata 
s-aibă pret, / Ci trăieşte, chinuieste / Şi de toate patimeste / 
Ş-ai s-auzi cum iarba creşte” (În zădar în colbul şcolii...). 
Spre deosebire de hermeneutica patristică, unde sensul 
anagogic implică autotranscenderea şi substituirea de sine cu 
harul divin („M-am răstignit împreună cu Hristos; şi nu eu 
mai trăiesc, ci Hristos trăieşte în mine”, 2/20, Epistola către 
Galateni a Sfîntului Apostol Pavel), în textul eminescian, 
împlinirea spre care se tinde prin autodepăşire e căutată 
(fixată) înlăuntrul lumii, principiul divin fiind aici pe deplin 
imanentizat. 

Abstract 


The paper Allegory and Allegoresis in Eminescu 's Works is in 
the wake of several researches on this subject undertaken by us 
over the past four years, the results of which have already been 
published. Also called allegorical interpretation (and even symbolic 
interpretation by Origen, the father of the Biblical allegoresis), the 
allegoresis refers to the access to another level of reading of the 
text, one that covers the first (the literal meaning), without 
invalidating it, through the intercession of a reading key (also 
called allegorical script, legend of the text, contained, embedded in 
the text). Corroborating the results obtained so far from the 
interpretation of some of the Eminescu’s poems in which allegory 
and allegoresis have an overwhelming role, in the text of the 
present paper, we bring new arguments on the importance of these 
Eminescu’s text-building strategies and, at the same time, of the 
reading of the text. 


Marco Cugno şi căutarea etimonului 
spiritual al „Luceafărului” eminescian 


Rodica MARIAN 


(rodi.marian@ gmail.com) 


Tradusă cu precizie şi măiestrie în 2014! (din păcate fără 
anexe), cartea lui Marco Cugno, Mihai Eminescu: nel 
laboratorio di Luceafărul. Studio e testi (Edizioni dell'Orso, 
Alessandria, 2006, 263 p.) este un adevărat eveniment pentru 
eminescologia actuală. Marco Cugno (1939-2012) a fost un 
eminent românist şi eminescolog, înscris într-o serie de au- 
tori italieni de marcă, printre care şi exceptionalul eminesco- 
log Rosa del Conte. Dintru început Marco Cugno precizează 
că lucrarea În laboratorul „Luceafărului ” nu are ambiţii filo- 
logice, fiind o „foarte laborioasă recompunere «sinoptică» a 
ediției Perpessicius” (respectiv cea cuprinsă în ediţia aca- 
demică Opere II) şi adăugând semnificativ că intenţia sa este 
de a arăta „vizual, procesul de alcătuire al operei”. Astfel, 
textul manuscriselor marelui poem este redat pe secvenţe, 
alcătuite în ordinea „actelor” departajate de poet cu aste- 


! Marco Cugno, Mihai Eminescu, În laboratorul „Luceafărului ”, 
Editura Universităţii din Bucureşti, 2014. 

> „Marco Cugno a fost profesor la Universitatea din Torino. A tradus 
peste cincizeci din opera lui T. Arghezi, L. Blaga, Ana Blandiana, Mircea 
Eliade, Mihai Eminescu, Paul Goma, Norman Manea, Adrian Marino, C. 
Noica, Marta Petreu, D. R. Popescu, Marin Sorescu, Zaharia Stancu şi 
multi alţii, a publicat numeroase antologii tematice sau selecţii valorice, 
studii, prefețe despre literatura şi scriitorii români, studii de folclor, a girat 
(împreună cu Roberto Scagno) colecția de studii româneşti de la Editura 
Academică dell'Orso etc. A fost Doctor Honoris causa al universităţilor 
din Bucureşti şi din Cluj-Napoca” (textul de pe coperta patru). 

riscuri în textul publicat al poemului, punând în pagină, în 
mod paralel, cele cinci versiuni standard din ediţia lui 
Perpessicius, respectiv formele publicate la mijlocul paginii 
ediţiei academice şi considerate de editor ca o versiune finită 
la un moment dat al creaţiei. Îndeobşte, pe manuscrise, 
această formă poate fi identificată şi prin faptul că ea este 
copiată mai îngrijit de poet, ceea ce nu înseamnă că multi- 
plele modificări”, notate grăbit pe manuscrise, nu sunt uneori 
străluminătoare pentru geneza, evoluţia sensului în text şi 
descoperirea nucleului spiritual al conceperii poemului. Sunt 
astfel, după părerea mea, multe variante ale versiunilor „de la 
etaj” care sunt importante şi reprezentative, cum am spus şi 
în alte ocazii: „Oricât te-ai plânge de cu foc / Şi-ai blestema 
pe soarte”, „Dar Brahma [Natura] n-are timp şi loc / Şi nu 
cunoaşte moarte”. 

Variantele fiecărei versiuni din cele cinci care s-au 
identificat filologic în ediţia academică sunt plasate de 
Perpessicius în josul paginii, drept note, de obicei neglijate 
de comentatori şi din cauza corpului de literă foarte mic. 
Aceste variante sunt identificabile după numărul versului şi 
ele rămân tot în subsol şi în ediția lui Marco Cugno, tipărite 
la fel, tot cu un corp minuscul de literă. Recuperarea acestor 
variante într-o manieră vizuală comparativă în cadrul fiecărei 
versiuni standard a fost intenţia ediției mele, apărută cu şapte 
ani înaintea celei a lui Marco Cugno şi era cunoscută savan- 
tului italian, după cum reiese din bibliografie. Finalitatile 
interpretative în cele două concepţii de ediţie care au la bază 
tot o recompunere a ediției Perpessicius nu se deosebesc 
fundamental, deşi abordarea mea îşi propunea mai întâi o 
recompunere semantică şi expresivă a procesului creativ 


? Ediţia mea (Mihai Eminescu, „Luceafărul ”. Text poetic integral, 
ediţie critică, introducere, note şi comentarii de Rodica Marian, Editura 
Remus, Cluj-Napoca, 1999), tot o recompunere a ediţiei Perpessicius, dar 
cu intenţii mai curând semantice, se axează pe recuperarea variantelor 
dintr-o versiune, deci ediţia este concepută vizual pe coloanele paralele în 
care sunt aşezate variantele, cu scopul de a reflecta travaliul eminescian în 
timpul lucrului la o versiune, aşa încât „să se poată urmări comparativ pro- 
cesul gândirii şi al procedeelor de expresie”. 

dintr-o perioadă circumscrisă a genezei poemului, respectiv 
intervalul temporal al travaliului cuprins în lucrul asupra unei 
versiuni, pe când expunerea vizuală a „laboratorului” emi- 
nescian a lui Marco Cugno urmăreşte sinuozitatile şi evoluţia 
creaţiei în forma versiunilor evolutive. La finalul acestui stu- 
diu, voi schița comparativ unele argumente textuale similare 
de interpretare, care atestă oportunitatea studiului variantelor 
şi versiunilor manuscrise ale Luceafărului, în cele două 
concepţii de ediţie care au la bază tot o recompunere a ediţiei 
Perpessicius. Aceasta pentru a întări şi justifica valoarea 
aportului la hermeneutica critică eminesciană a unor astfel de 
ediţii, care nu sunt nicidecum „ficțiuni critice” (cum spune 
Nicolae Manolescu despre ediţia mea”) şi de care emines- 


4 Vezi cronica literară semnată de Nicolae Manolescu în Ghemul de 
lână, din România literară, nr. 3 din 22 ian. 2016, unde cărţile mele stau 
alături de „multe altele de care eminescologia nu duce lipsă”, alături de 
consideratia că textul poetic integral, ca titlu generic al ediției mele, ar fi 
„0 ficţiune critică şi, nici măcar, o potentialitate”. Cu atât mai mult cu cât, 
oarecum de curând, reticenta lui N. Manolescu fata de ediţia mea din 1999 
a textului poetic integral al Luceafărului, alttel concepută decât cea a 
profesorului Marco Cugno, având totuşi acelaşi temei (şi aceeaşi ancorare 
în dimensiunea istorică şi filologică a procesului de alcătuire a operei şi a 
sensului ei) este considerată ca făcând parte dintre abordările „academice” 
de care eminescologia „nu duce lipsă”. În esenţă, persistă un fel de res- 
pingere a argumentelor documentate de text ori de semantica însăşi a 
poemului, pe de o parte, iar, pe de altă parte, în mod ciudat, eminescologii 
care se ocupă de ceea ce spune în profunzimea lui conceptuală şi ideatică 
un text poetic par paradoxal neprofesionisti fata de acei care se cantoneaza 
în veşnic invocatul temei al sloganului cum spune poetul. N. Manolescu 
îmi atribuia mie ca „ficţiune critică” ceea ce se adevereşte în modul de 
alcătuire al ediţiei critice a manuscriselor „Luceafărului” în cartea lui 
Marco Cugno, acuzându-mă că pun în coloane paralele versiunile succe- 
sive ale poemului, ceea ce face de fapt ediţia lui Marco Cugno, pe când 
ediţia mea (anterioară ca publicație cu 7 ani fata de ediţia eminescologului 
italian) se axează pe recuperarea variantelor dintr-o versiune, deci pe 
coloanele paralele sunt aşezate variantele, cu scopul de a reflecta travaliul 
eminescian în timpul lucrului la o versiune, aşa încât „să se poată urmări 
comparativ procesul gândirii şi al procedeelor de expresie”. Ediţia manu- 
scriselor Luceafărului are o bogată tradiţie (istoria ei este doct şi foarte 
argumentat redată în studiul ce precede textul poemului şi al versiunilor 
sale din cartea lui Marco Cugno), aşa încât e destul de greu de imaginat ca 
o asemenea ediţie să poată părea ,,fictiune”, chiar în modelul textului 

cologia duce lipsă, mai ales că o asemenea lucrare incumbă 
mulţi ani de trudă. 

Marco Cugno a urmărit studiul analitic al textului defi- 
nitiv al Luceafărului în confruntare cu versiunile sale de pe o 
poziţie fundamentată de o şcoală critică aparte şi modernă în 
acelaşi timp. În această orientare teoretică crucială este 
atenţia spre abordarea dimensiunii istorice a fenomenului 
literar şi „a actului hermeneutic, precum şi abordarea filolo- 
gică a textului”. Finalitatea scontată de o cercetare genetică 
a unei reprezentative opere literare priveşte cu siguranţă o 
cale de acces spre descifrarea a ceea ce Perpessicius numise 
„taina” Luceafărului sau a ceea ce alti critici şi analişti au 
considerat criptisme ori obscuritati ale poemului tipărit. Eve- 
nimentul apariţiei acestui „laborator” (la care mă refeream la 
început) poate fi justificat şi de utilitatea argumentelor de 
ordin pur textual, oportunitate încă nedeplin fructificată, care 
se detaşează pe fundalul unui climat impresionist al studiilor 
de eminescologie, deşi în actualitate tendinţa scientistă pare 
să-şi găsească propriu-i fagas. 

Important de subliniat este faptul ca Marco Cugno a 
pornit în această aventură a unei noi orânduiri a versiunilor 
(ediţia manuscriselor are de altfel o lungă şi merituoasă 
tradiție) impulsionat de o imensă devoțiune şi admiraţie 
pentru opera eminesciană, ca şi din încrederea în menirea de 
profesor şi interpret al culturii române, dintr-o adânc inte- 
leasă misiune de traducător, de care vorbeşte cu multă ştiinţă 
şi căldură Roberto Merlo în introducerea cărţii de fata: „În 
tot ce a făcut, Marco s-a aşezat de partea textului, ca proces 
şi produs, alăturându-se discret autorului şi cititorului în rolul 
de traducător şi de exeget, oferind unuia propriile cuvinte, iar 
celuilalt propria şi profunda privire şi înţelegere a operei” (p. 


poetic integral al Luceafărului, aşa cum l-am conceput eu sau în modelul 
lui Marco Cugno pe care N. Manolescu mi-l atribuie mie, deşi ediţia aces- 
tuia este mult diferită ca alcătuire şi intenţie. 

> Marco Cugno, op. cit., p. 42. Numele autorilor citați în acest sens 
de Roberto Merlo, colaborator al profesorului Marco Cugno şi fost student 
al acestuia, în Introducerea cărţii, sunt binecunoscuti în domeniu: Gianfranco 
Contini, D’A. S. Avalle, D. Isella. 

42). Roberto Merlo evocă atmosfera fascinantă de lucru din 
laboratorul propriu-zis al profesorului, definit ca un spatiu/ 
teritoriu dintre traducător şi critic, pe de o parte, şi ,,luxu- 
rianta pădure a variantelor eminesciene”, pe de altă parte. 
„Seriozitatea şi acribia” cercetării diferitelor posibilități de 
interpretare presupun „o metodă şi o etică a studiului” în 
scopul adevăratei pătrunderi a genezei poemului, subliniază 
colaboratorul, fost student al profesorului. „Laboratorul” lui 
Marco Cugno era la început o culegere de zeci de foi de 
format A3, lucrate împreună la seminarii, pe care se lipeau 
fragmente de fotocopii, şi care se conturează, pentru studenţi, 
printr-o devotată participare la truda pasionată a profesorului. 
Studenţii erau fascinati de acest demers intelectual plin de 
emoția descoperirilor, satisfacuti până la urmă de apropierea 
tulburătoare de acel etimon spiritual al concepţiei poemului, 
de dezvăluirea unui „continent textual scufundat, cu o geo- 
grafie lingvistică şi conceptuală multiformă şi adesea greu de 
descifrat”. Important mi se pare şi accentul dobândit de 
angajarea în plăcerea descoperirilor, care răsplăteşte, după 
cum şi eu am trăit această experienţă, până la urmă, „posibile 
legături inter- şi intratextuale şi posibile chei de lectură şi de 
construcţie a textului şi a sensului” (p. 43). 

Finalitatea orientării critice a lui Marco Cugno, bazată 
pe ediţia manuscriselor în ediția academică a lui Perpessi- 
cius, îşi justifică pe deplin avantajele în diferitele analize ale 
comparaţiei segmentelor, mai ales în cazul celor mai 
controversate probleme, cum ar fi eliminarea celor trei strofe 
ale aşa-ziselor „oferte” ale Demiurgului şi modificarea unei a 
patra strofe, problemă spinoasă la care se revine încă, fie în 
favoarea modificărilor ediţiei Maiorescu, fie pro condam- 
narea acestora. Marco Cugno trece în revistă dezbaterea 
critică în istoria ei, cu onestitate, fără substrat polemic, aşa 
cum treptat s-a derulat aceasta. Pe de o parte, ne expune 
fluxul de argumentare privind oportunitatea modificărilor (cu 
invocarea paternităţii eminesciene a „abrevierilor”, atribuită 
formal şi presupusei increderi a poetului în logica rationa- 
listă, afină, aş zice, cu vestita şi, din nou, presupusa con- 
ştiinţă eminesciană a unei lucide slefuiri a formelor, dar, de 

fapt, prevalentă în judecata comentatorilor analişti de mai 
târziu). Această direcţie critică care pledează pentru justi- 
ficarea ca necesare a modificărilor maioresciene, operate 
încă în ediţia princeps, este reprezentată de opţiunea lui 
Ibrăileanu, Călinescu, I. Creţu, Murăraşu, Petru Cretia. De 
cealaltă parte, susţinerea textului trimis de Eminescu la 
România jună, cu 98 de strofe, este linia interpretativă în 
viziunea unor editori şi critici precum ,,Mazilu-Caracostea- 
Perpessicius-Popovici-Matei Călinescu”, la care Marco 
Cugno se raliază, considerând-o „cea mai plauzibilă, după 
cum rezultă dintr-o lectură atentă a textului pe parcursul 
elaborării sale, precum şi din alte consideraţii care com- 
pletează şi aprofundează interpretările precedente” (p. 164). 
Cu argumente destul de apropiate şi larg dezvoltate, 
sustinusem şi eu această coordonată opţiune încă cu şapte ani 
înaintea lui Marco Cugno, în ediţia textului integral al 
poemului, citată aici şi consemnată de interpretul italian la 
bibliografie (p. 190). 

În acest sens este prioritar de relevat şi de subliniat ce 
observaţie face Marco Cugno privind condiţia fundamentală 
a unor argumente care nu se pot face vizibile pe o altă cale: 
„analiza manuscriselor ne arată [...] că, în cadrul primei 
redactări [versiunea A], singurele strofe care sunt clar 
structurate, deşi încă desprinse de context, de «nebuloasa 
nediferenţiată» a răspunsului Divinităţii, sunt — şi asupra 
acestui punct nu pot exista controverse — cele privitoare la 
modelele de genialitate: în acel stadiu al redactării un mo- 
ment esenţial al fragmentului apărea clar în mintea poetului” 
(s. n., p. 165). 

Parcurgând linia argumentelor în favoarea opțiunii lui 
Maiorescu, se impune să remarc oportuna insistență a 
analistului Marco Cugno asupra caracterului eminamente 
contemplativ al geniului, împărtăşit de Eminescu din 
concepția filosofului preferat, respectiv Schopenhauer, şi 


€ D. R. Mazilu susţine încă în ediția sa din 1937 a manuscriselor 
Luceafărului că strofele eliminate de Maiorescu stau la baza înţelegerii 
concepţiei poemului, argument pe care l-am folosit şi în ediția mea. 

susținut de toți interpreţii acestei orientări prin invocarea 
unei presupuse nevoi de consecvență rațională cu aceasta 
filosofie, pe când Marco Cugno demonstrează că „este foarte 
diferită şi mai complexă concepţia cu privire la geniu care 
rezultă” din cele cinci strofe ale manuscrisului originar, în 
care „găsim cinci modele de genialitate: sfântul / ascetul, 
filosoful, poetul / cântăreţul, împăratul, cuceritorul. Eminescu 
porneşte de la Schopenhauer, dar se distanțează imediat” de 
acesta. Analiza lui Marco Cugno arată pilduitor că poetul 
„contrapune compozițional” celor „două modele iniţiale pe 
ultimele două, prin medierea unui model care oscilează între 
contemplatie şi acţiune” (p. 166). Strofa este în versiunea 
genuină A: Pot să dau glas acestei guri / La mândra ta 
cântare / Să mişte munţii cu păduri / Şi insulele-n mare. 
Această strofă, deşi îndatorată filosofiei romantic-idealiste şi 
concepţiei lui Schopenhauer, atestă la Eminescu o filosofie 
„personală, originală” în accepţia lui Cugno, configurată pe 
urmele unei îndelungate tradiţii a Antichității. Din unghiul 
meu de vedere, această axare mai curând pe acţiune decât pe 
contemplatie are atingeri destul de evidente cu postura 
genială a posturii filosofului ca intermediar între lumi, ca 
„mediator între Infinit şi finit”, postură redată în strofa 
precedentă, semnificativă pentru problema tratată aici, mai 
ales în forma din versiunea B: De vrei în număr să mă chemi 
/ În lumea ce-am creat-o / Iti dau o fâşie de vremi / Să te nu- 
mească Plato. 

Ceea ce configurează decisiv necesitatea păstrării celor 
trei strofe din versiunea dată de poet la tipar este însăşi 
„dubla natură a lui Hyperion”, cea care a generat de fapt „un 
motiv profund (care le scăpa chiar şi junimiştilor şi lui 
Maiorescu în mod deosebit, în timpul lecturilor repetate ale 
poemului)” (p. 167). D. Caracostea afirmase încă în 1943 
ceva similar, motivându-şi poziția opusă lui Maiorescu, fără 
să facă trimitere la geneza poemului, dar intuind, într-un fel 
subtil, procesul constituirii sensului în geneza textului: 
„tocmai fragmentul care pare mai discordant stă vie mărturie 
despre vibratiunea poetului. De vreme ce un atare fragment a 
biruit logica ideologului preferat, el izvorăşte dintr-o adâncă 

nevoie de expresie”. Marco Cugno apelează la argumentele 
textuale ale versiunilor, care sunt mai elocvente în a exprima 
dubla natură a eroului Luceafăr-Hyperion, deşi îl numeşte 
numai Hyperion. Astfel, prima natură ar fi cea „titanică”5, 
evocată prin chiar numele său, şi care este mai explicit 
atestată în foarte interesanta versiune D, rebeliunea fund 
„componenta esenţială a titanismului”: Hyperion, care rebel, 
/ Răsai din lumi cu soare / Cine nu are moarte-n el / Acela 
nu mai moare. Natura divină a lui Hyperion este, în aceeaşi 
versiune D, repetat definită ca lumină din lumină, ca ema- 
nație divină, consubstanțială cu Divinitatea, eterna şi 
imuabilă, de fapt increată, după cum am insistat eu în 
„Lumile” Luceafărului. Esenţa sa de eon, despre care se 
cuvine să amintesc că vorbea atât de revelator şi Lucian 
Blaga, este cea dintâi ameninţată de lipsa înţelepciunii de-a 
vrea să devină om, fiindcă şi-ar pierde astfel „funcţia de 
«mediere» între divin şi uman, proprie condiţiei sale” (p. 
167). Aşadar „cele trei strofe” eliminate de Maiorescu sunt 
potrivite „componentei titanice a personajului” şi pe de altă 
parte „funcției mediatoare între Divinitate şi om, pe care de 
asemenea natura personajului o implică” (p. 168). 


7D. Caracostea, Studii eminesciene, ed. Minerva, Bucureşti, 1975, 
p. 104. 

SD. Popovici in Poezia lui Mihai Eminescu, ed. Tineretului, 1969 isi 
concentrează demonstraţia pe caracterul titanic al poeziei eminesciene. 

” Trebuie să remarc o anume similaritate între cele două ipostaze 
textuale ale eroului cu două nume: Luceafăr şi Hyperion, corespunzând 
evident unei duble naturi şi unei duble feţe ca ipostază semantic-textuală, 
cum demonstram eu încă din „Lumile” Luceafărului, şi ceea ce Marco 
Cugno numeşte „dubla natură a lui Hyperion”, prin care înţelege două 
condiţii ale eroului (numite şi componente), respectiv titanismul şi natura 
consubstantiala cu divinitatea, care însă au un punct de întâlnire concre- 
tizat real în condiţia geniilor. Precizarea următoare mi se pare esenţială în 
interpretarea lui Marco Cugno: „O asemenea funcţie nu este evocată în 
mod expres, ci doar indirect şi tocmai prin intermediul aşa-numitelor 
«oferte»” (p. 168), ipostaze ale exceptionalului uman ca mediatori, în 
mentalitatea tipic romantică, între finit şi infinit. Într-un alt registru de 
argumente, în interpretarea mea, bazată pe semantica textului, Luceafărul 
devine Hyperion, ceea ce înseamnă o iniţiere în conştiinţa de sine. 

Funcţia mediatoare între divin şi uman este recunoscută 
fiinţelor care emană de la Divinitate, chiar şi fiinţelor umane 
„alese”, adică geniilor, în condiţia cărora există punctul de 
întâlnire al celor două naturi opuse, nu la modul ideal, ci 
chiar real, aşa cum Cugno sugerează invocând argumentul 
lui Matei Călinescu! conform căruia Hyperion poate fi om 
in sens ideal, îmbrăţişând condiţia geniului care, prin imor- 
talitatea pe care o conferă, îl ridică pe om la o condiţie 
aproape divină. În cazul poemului Luceafărul, Cugno 
susţine, prin urmare, că funcţia de afinitate între Divinitate şi 
om este evocată numai în mod „indirect, şi tocmai prin 
intermediul aşa-numitelor «oferte»”. Locul lor în text se 
dovedeşte a fi „o necesitate pregnantă” şi ele nu sunt nici 
superflue, nici incongruente, ci alternative compensatorii la 
alegerea destinului omenesc de iubire şi moarte, fiind 
singurele potrivite ca funcţii mediatoare între cer şi pământ. 
Marco Cugno precizează că, citite „din perspectiva funcției 
de mediere între cer şi pământ a fiinţelor divine şi a funcţiei 
de mediere între infinit şi finit a geniilor, cele trei strofe 
desconsiderate de Maiorescu şi de alţii sunt necesare pentru a 
marca oportunitatea posibilă a funcţiei mediatoare numai în 
cadrul diverselor forme de genialitate şi nu pe altă cale” (p. 
168). De altfel, celebra notita a lui Eminescu despre sensul 
alegoric al poemului se referă la „soarta geniului pe pământ” 
ştiind că acesta „n-are moarte”, deci concepând această 
soartă ca pe ceva diferit de destinul omenesc de iubire şi 
moarte, dar dacă nu are „nici noroc” ca toţi oamenii, nu este 
nicidecum vina acestora, fiindcă norocul, respectiv nenorocul 
său este cu claritate definit: „aici pe pământ nici e capabil a 
ferici pe cineva, nici capabil de a fi fericit”"!. Aşadar în 


19 Matei Călinescu, Titanul şi geniul în poezia lui Eminescu, EPL, 
Bucureşti, 1964, p. 195; „Hyperion poate fi om, dar unul dintre aceia care 
nu cunosc moartea: adică un geniu”. 

11 „În descrierea unui voiaj în țările române, germanul K. povesteşte 
legenda Luceafărului. Aceasta e povestea. Iar înţelesul alegoric ce i-am dat 
este că geniul nu cunoaşte nici moarte şi numele lui scapă de noaptea 
uitării, pe de altă parte aici pe pământ nici e capabil a ferici pe cineva, nici 
capabil de a fi fericit. El n-are moarte, dar n-are nici noroc. Mi s-a părut că 


34 STUDII EMINESCOLOGICE 


mărturia poetului nu este nici urmă de sens alegoric privind 
nefericirea geniului, ca damnare provocată de neintelegerea 
ori trădarea pământencei, ci de o soartă care defineşte nefe- 
ricirea ontologică a geniului pe pământ ?. 

Revin acum la demonstraţia din laboratorul profesorului 
Cugno care atinge apoi, pe această coordonată de idei, finalul 
poemului. Sfârşitul poemului nu prevalează posibilităţile 
conforme geniului din prost-numitele „oferte”, ci atestă în- 
toarcerea poetului la opțiunea contemplativă a singurătăţii 
geniului, lăsând genialitatile active ca pure posibilităţi. 
Pledoaria lui Cugno mi se pare că ne întoarce, într-un fel, la 
ceea ce Noica presimtise în „orbirea” Luceafărului, pe de o 
parte, şi pe de alta în seninătatea statornică a eroinei, sau din 
sentimentul propagat de cantilena profundă şi armonică a 
rugăciunii lui Cătălin din ultima secvenţă a poemului, unde 
se simte „dâra de lumină” pe care Luceafărul o lăsase după 
trecerea lui prin lume”. Ar mai fi de amintit, în ordinea de 
idei a argumentelor extrase din versiuni de Marco Cugno, 
„nota eroică”, de originală coloratură eminesciană prezentă 
în toată lirica sa, după opinia Rosei del Conte", desi nu in 
cazul Luceafărului, şi care, spune Marco Cugno, este pre- 
zentă „în cele trei strofe” devenite „fundamentale şi din acest 
motiv” (p. 169). 

În perspectiva mea de analiză, apropiată de eroism şi la 
fel de departe de convulsiile răzvrătirii romantice, este şi 
observaţia subtilă a Rosei del Conte privind viziunea cir- 
culară a timpului, înţeleasă ca o permanenţă; de data aceasta 
observaţia derivă din chiar consultarea atentă a variantelor 


soarte luceafărului din poveste seamănă mult cu soarta geniului pe pământ 
gi i-am dat acest înţeles alegoric” în Rodica Marian, ed. cit., p. 29. 

? Proasta şi nejustificata citire de-a lungul unui veac de emines- 
cologie a acestei notițe manuscrise a lui Eminescu a fost drastic criticată 
de Constantin Noica în Sentimentul românesc al fiinţei, Editura Cartea 
Românească, Bucureşti, 1978, p. 98. 

13 C, Noica, op. cit., p. 101. 

'4 Rosa del Conte, Eminescu o dell’assoluto, Societa Tipografica 
Editrice Modenese, Modena, 1962, p. 130: ,,Nu se va intelege niciodata 
poezia eminesciana daca nu i se va surprinde accentul eroic care e tot mai 
indepartat de convulsivul titanism romantic — de razvratirea romantica”. 

versiunii A, ca versiune genuină a Luceafărului, şi ea se 
referă la tema circularitatii existenţei naturii, fie ea natura 
umană ori cosmică: Oricât de veşted ar şi fi / La vară-n 
floare-i pomul / când omul prinde-a-mbătrâni / Reintinereste 
omul // Dacă tăria s-ar negri / de vitejii rebele / Si dacă 
stelele-ar peri / S-ar naşte iarăşi stele. Tema aceasta este 
deosebit de prolifică, bogat exersată în versiunea A (peste 33 
de strofe variante), se poate rezuma în ceea ce numeam în 
„Lumile” Luceafărului reperul Moartea-i muma vieții (re- 
lictul temei în textul definitiv este strofa Părând pe veci a 
răsări / Din urmă moartea-l paşte / Căci toţi se nasc spre a 
muri / Şi mor spre a se naşte. De subliniat este faptul că 
accentul cade mereu la sfârşit de distih ori de vers, pe naştere 
şi nu pe moarte. Rosa del Conte numeşte această viziune 
circulară a timpului o garanţie a reîntoarcerii care „pare o 
victorie asupra morţii, triumful permanentei întregului”. 
Cunoaşterea aprofundată a versiunilor succesive prile- 
juieste analistului Marco Cugno şi alte dovezi peremptorii 
înscrise în arealul interpretativ al poemului, cele mai demne 
de consemnat şi cele mai controversate, după opinia mea, 
fiind cele legate de necesara prezenţă în text a „ofertelor” 
Părintelui ceresc, pe care am comentat-o mai sus. O altă 
secvenţă crucială şi spinoasă a poemului, aşa cum se vede ea 
în cele cinci versiuni ale textului, este cea convenţional 
numită răspunsul Demiurgului la cererea Luceafărului de a 
renunța la nemurire. Este o secvenţă interesantă şi de multe 
ori ocolită de critici în analiza succesivelor redactări din 
manuscrise, care pe mine m-a interesat foarte mult, şi care a 
primit soluţii diferite chiar şi în numeroasele ediţii critice. 
Marco Cugno se ocupă cu deosebită aplecare de această sec- 
venta, mai ales de prima ei redactare (care are, cum arătasem 
şi eu în ediţia mea, 100 de strofe, dintre care 35 sunt ale 
versiunii îngrijite, numită standard), respectiv versiunea 
genuină A, pe care-o consideră — din nou în total acord cu 


15 Rosa del Conte, Eminescu sau despre Absolut, Editura Dacia, 
Cluj-Napoca, 1990, p. 143. 

(re)interpretările mele din 1999'° — impregnată de o viziune a 
cărei substanță filosofică „face apel la gândirea filoso- 
fico-religioasă indiană, aşa cum o dovedesc unele referiri 
ulterior abandonate” (p. 149). 

În acele prime cărţi ale mele demonstram refacerea anti- 
nomiei simplificatoare dintre etern şi efemer, insistând pe o 
nouă opoziţie semantică, respectiv vizam  „reaşezarea 
opozitiilor între veşnicia «nefiinte» divine (eternitate a 
increatului, «Al nefiintei adăpost / Şi al uitării oarbe», in 
versiunea B, asimilabilă, în textul definitiv [...] Noi nu avem 
nici timp, nici loc, / Si nu cunoaştem moarte) şi perpetuitatea 
«fiinţei ce nu moare», o ciclică revenire a vieţii din moarte 


15 Rodica Marian, ,„ Lumile” Luceafărului, Editura Remus, Cluj-Na- 
poca, 1999 în care am un ultim capitol consacrat chiar confluentelor 
primei versiuni a poemului eminescian cu gândirea filosofică indiană, mai 
precis Capitolul XV (p. 380-418), în care demonstraţia priveşte coerenţa 
„lecţiei” despre unitatea şi veşnicia lumii şi a sufletului nemuritor unic 
(Atman = Brahman). Sursa presupusă, pe urmele unor argumente ideatice 
gi textual-filosofice este precis conturată, respectiv Chandogya-Upanisad 
(p. 397-409). Tot la fel Introducerea din ediţia mea a manuscriselor 
Luceafărului, citată mai sus, unde aminteam şi lucrări mai vechi ale mele 
(precum articolul din in „S”, Revue Européenne d’Etudes Sémiotiques, 
1994, vol. 6, nr. 3-4, p. 436-439), in care evidentiam, in text, mentalitatea 
upanişadică din structura profundă a poemului (ed. cit., p. IX). Aşadar, nu 
este vorba de „un hinduism foarte special, total neortodox” cum acredita 
Alain Guillermou (Geneza interioară a poeziilor a lui Eminescu, Editura 
Junimea, laşi, 1977), fiindcă analistului francez versiunea A i se părea că 
exprimă o foarte vagă filosofie, cea a „nenorocirii lumii” ori a dezgustului 
de viaţă, pe când eu argumentam că e vorba de o articulată expunere, fără 
contradicții (decât cele ale rationalitatii de tip european), a unei concepţii 
predominant moniste despre alcătuirea lumii în UNUL BRAHM. Pe baza 
largii mele demonstraţii (chiar necitată decât ca bibliografie; de fapt sunt 
trei din cărţile mele acolo), Marco Cugno pune unele accente oportune şi 
aproximează, în analiza textuală a versiunii A trecerea de la o concepţie 
monistă la una dualistă. Asupra argumentelor gândirii filosofico-religioase 
indiene din care aceste concepţii provin voi reveni. 

17 Unitatea totului, a „fiinţei ce nu moare” este înţeleasă de mine în 
mod diferit faţa de ceea ce consideră Marco Cugno că ar fi această temă, 
respectiv eu o vedeam nediferentiata de veşnica reîntoarcere, fiindcă pere- 
nitatea este un fel de nemurire, care trece prin moartea-renastere şi nu este 
moartea dorită de Luceafărul, adică nu este aneantizarea, repaosul dorit. 
Insistenţa poetului pe tema unităţii fiinţei rezolvă opoziţia dintre aparenţă 

[care cuprinde întreaga existenţă, deopotrivă natura cosmică 
şi cea umană, atât stelele, soarele cât şi oamenii sau timpul şi 
spațiul] exprimată in prima versiune prin versuri ca „Viaţa e 
un şir de morţi / Si moartea muma vieții”; [...] în textul 
definitiv remanenta ideii este limpede în versurile: Căci toți 
se nasc spre a muri / Si mor spre a se naşte". Într-un fel afin 
cu concepţia mea de interpretare a manuscriselor, Marco 
Cugno, peste şapte ani, argumentează că versurile concluzive 
(din versiunea publicată, versuri subliniate mai sus) sunt 
două teme, considerate pe bună dreptate centrale, accentuând 
însă, cu claritate, faptul că „în jurul acestora se structurează 
progresiv prima parte din răspunsul Demiurgului, redu- 
cându-se de la o variantă la alta. În contextul final acestea 
versuri exprimă, fără îndoială, o concepţie dualistă, care la 
început era mai puţin vădită, dar coexistând oricum cu una 
monistă” (p. 149). Tin să mai relev că Marco Cugno argu- 
mentează, ca şi mine anterior, că acel „noi” din versiunea 
finală „are initial un substitut oscilant între «Natura» (poate 
în sensul de prakrti, adică Natura ca fundament al lumii 
vizibile) şi «Brahma», divinitatea; «Noi» apare într-o vari- 
antă [... a versiunii A]: «Ca adevăr din sânul meu / Tu faci 
din mine parte / Dar adevărul ca şi eu / Noi nu cunoaştem 
moarte», unde «Noi» anticipează sensul pe care îl va avea in 
redactările ulterioare” (p. 150). Aşadar, tema unităţii lumii şi 
a fiinţei ca şi tema eternei reîntoarceri, ambele reprezentând 
o concepție monistă asupra lumii — se opun, în această primă 
redactare, unui început de viziune dualistă, după demon- 
stratia lui Marco Cugno. Argumentul, se deduce din citatul 
anterior, acel noi ar fi anticipator al dualismului, altfel spus 
al unei opoziții între ei şi noi. 


Şi realitate, după observă cu temei Marco Cugno. Autorul studiului din 
„laboratorul” Luceafărului arată, pe de altă parte, cu destulă indreptatire, 
că în stadiul meditatiei lirice din redactarea primară, versiunea A, unitatea 
totului „ar părea că oferă o posibilitate de mântuire” „faţă de aparențele 
realității efemere, într-o transformare ciclică şi perenă” (p. 152): „Pentru 
că ei sunt trecători / Sunt toate trecătoare — / Au nu sunt toate-nvelitori / 
Fiinţei ce nu moare?” 
15 Rodica Marian, ed. cit., Introducere, p. UL 

Important mi se pare de relevat faptul că analistul italian 
afirmă, fără a se baza pe alţi interpreţi!” şi fără să trimită la 
laborioasa mea demonstraţie din ,,Lumile” Luceafărului 
privind mentalitatea şi filosofia indică din fundamentul 
conceptual al poemului (cartea este totuşi citată la biblio- 
grafie), că Eminescu „putea să preia direct sau indirect din 
Upanişade” cele două concepţii, monistă şi dualistă, care 
„sunt prezente în gândirea filosofico-religioasă indiană” (p. 
50). Faptul demn de semnalat în ce priveşte ancorarea surso- 
logico-ideatică a versiunii genuine este că Marco Cugno nu 
se preocupă să argumenteze sursa concretă filosofică a 
versiunii originale (A), precizată în demonstraţia mea ca 
fiind upanişadică, dar o acreditează prin exemplele textuale 
din variantele versiunii cercetate. În strictă conexiune, oare- 
cum îngemănată cu această atitudine, este citarea a două 
interpretări considerate clasice ale versiunii respective şi care 
sunt în mare parte opuse (e vorba de comentariile lui Alain 
Guillermou concentrate pe elementele negative ale viziunii 
eminesciene şi cele ale Rosei del Conte, care evidenţiază 
„bogăţia contradictiilor dialectice” elogiind reînnoirea perenă 
a universului, de asemenea mult citate de mine). Marco 
Cugno urmăreşte însă, în mod original, să unească perspec- 
tiva cercetării sincronice cu cea diacronică, unire care ar 
evidenția, după Segre, tendinţele din evoluţia creaţiei poe- 
mului. 

În esenţă, se conturează o diferență majoră între modul 
meu de abordare a textului poetic integral — care implică 
coeziunea semantică a tuturor elementelor textuale — şi 
perspectiva examinării diacronice a manuscriselor ca ,,mar- 
tori ai procesului creativ de revizuire şi reducere a materiei 
lirice” (p. 153). Această a doua perspectivă de cercetare îl 
conduce pe Marco Cugno la concluzii semnificative în ceea 
ce priveşte procesul creativ de elaborare a mitologiei poetice 


13 Indologii şi analiştii care s-au ocupat de opera eminesciană nu s-au 
referit în mod expres la Luceafărul şi nici la sursa presupusă şi argu- 
mentată de mine din Upanişade, aşa încât Marco Cugno pare să fi luat ca 
un bun comun ceea ce eu am publicat în unele studii si mai ales în capi- 
tolul XV din „Lumile ” Luceafărului. 

din poemul Luceafărul. Dinamica evoluţiei acestuia ar fi: în 
faza iniţială, în cadrul unei viziuni moniste (preluată din 
gândirea indiană: „unul e în toţi şi toate sunt în una”), se 
accentuează progresiv tema mizeriei umane, apoi se stabi- 
lizează definitiv viziunea dualistă („întărită şi de elemente 
ale tradiției creştine”), urmând „o atenuare [...] a elemente- 
lor negative, în cadrul unei concepţii care afirmă coexistenta, 
separarea şi caracterul ireconciliabil al celor două dimen- 
siuni”, fază finală în care poetul elimină „trimiterile directe 
la gândirea filosofico-religioasă indiană şi tradiţia teologică 
creştină”. Aceste „elemente de sprijin” în elaborarea poe- 
mului, cum le numeşte Marco Cugno, odată eliminate, lasă 
însă, după părerea mea, urme complexe şi interferează în 
sensul textual final cu relictele lor. Astfel, „taina” poemului 
de care vorbea Perpessicius acum trei sferturi de veac poate 
fi dezvăluită, cel puţin în direcţiile ei cruciale. 

Eminescologia actuală este dominată de arealul criticii 
literare şi preferă încă o analiză de tipul eseistic ori descriptiv 
comentativ, cu aspecte asociative ori imaginative, prevalând 
o mefienta fata de abordările semantice sau sistematice ale 
operei literare ca text poetic, integrând sau nu avant-textele 
într-o dinamică internă a procesului de generare a sensului. 
De aceea, cred că este binevenit, preţios şi oportun un demers 
analitic precum cel arătat acum de „laboratorul” Luceafăru- 
lui semnat de Marco Cugno. 


Abstract 


Current eminescology is dominated by the area of literary 
criticism and still prefers a type of aesthetic or descriptive analysis, 
with associative or imaginative aspects, prevailing a suspicion to 
the semantic or systematic approaches of the literary work as a 
poetic text, integrating or not the avant-texts in an internal dynamic 
of the process of generating meaning. Therefore, I think that it is 
welcomed, precious and opportune an analytical approach as the 
one shown now by this lab of Luceafarul signed by Marco Cugno. 

În Poetica lui Aristotel, poezia este artă a cuvântului, 
„arta care imită numai prin grai, proză sau versuri”. Para- 
digmă a poeticilor clasice, poetica aristotelică a fost un 
model şi pentru poetul romantic Mihai Eminescu, care nu s-a 
desprins de învăţăturile filozofului grec, urmându-l, cu 
rigoare, în căutarea adevărului revelat în artă şi surprinderea 
formelor perfecte într-un „limbaj poetic mai înalt”. 

Poetica clasică, „în accepţia ei superioară de ştiinţă a 
artei literare”, va norma şi reglementa principiile creaţiei 
literare până în secolul al XIX-lea, secolul romantismului, 
considerat „solul germinativ al poeticilor moderne”?. În 
romantism, poetica înseamnă gândirea comună asupra artei 
literare, promovată fie de grupuri de artişti (poeticile de grup 
— proprii unor epoci —, curente sau şcoli literare), fie prin 
concepţiile individuale ale acestora, exprimate în creaţia 
proprie (poetica individuală). 


! Aristotel, Poetica, traducere de acad. prof. C. Balmuş, Editura 
Ştiinţifică, Bucureşti, 1957, p. 12. 

? Matei Călinescu, Conceptul modern de poezie (De la Romantism la 
Avangardă), Bucureşti, 1972, p. 5. 

> Lucia Cifor, Introducere în Poetica generală, Universitatea 
„Alexandru loan Cuza”, Iasi, 2018, p. 1. 

4 Ibidem, apud Oswald Ducrot, Jean-Marie Schaeffer, Noul dictionar 
al limbajului; Al. Călinescu, in Terminologie, Retorică şi Poetică. 

5 Cf. Lucia Cifor, Introducere în Poetica generală, p. 2. 

Mihai Eminescu adoptă teoria elaborată în poetica ro- 
manticilor şi dezvoltă, în acelaşi timp, o poetică individuală 
ce depăşeşte orice creaţie literară naţională şi a cărei ori- 
ginalitate îl proiectează în constelația geniilor literaturii 
universale. Dar poetica eminesciană reflectă o gândire filo- 
zofică şi riguroasă, în spiritul poeticii clasice, aristotelice. 
Teorii romantice şi elemente de poetică clasică se contopesc 
în gândirea geniului eminescian, fiind prelucrate şi convertite 
într-un imaginar îmbogăţit până la absorbția totală a ima- 
ginilor arhetipale ce sunt supuse reveriei şi redate într-o 
formă nouă şi într-un limbaj poetic original. Poetul nu-şi 
dezvăluie gândirea prin logos apophantikos sau un logos 
pragmatikos (există însă oglindiri ale acestora), limbaje insu- 
ficiente în redarea viziunii poetice şi limbajului original. În 
concepţia aristotelică, Jogos semantikos se împlineşte prin 
suprapunerea pe logos poetikos, plan în care poezia se naşte 
Şi îşi creează propria realitate; devenind autoreferentiala, isi 
dezvăluie propriul adevăr“. În felul acesta, si poezia emines- 
ciană se creează pe sine, într-o armonie a elementelor pri- 
mordiale şi a muzicalitatii cosmice, simbioză din care se 
naşte limba poetului: „Voit-am a mea limbă să fie ca un rîu / 
D-eternă mingiiere... şi blind să-i fie cîntul” (s. n.) (Icoană şi 
privaz). Astfel esențializează şi metaforizează Eminescu 
limbajul său poetic, ideatic întâlnindu-se în timp cu Paul 
Valery, pentru care poezia este constitutivă unui limbaj 
complex, asemenea limbajului muzical, „semnificația şi 
sunetul alcătuind [...] o unitate indisolubilă”; limbajul poetic 
este „limbajul lirismului absolut”. 

O poezie revelatoare de adevăr este suprema creație pe 
care şi-o propun şi romanticii, admiratori ai gândirii şi 
valorilor antice. Pentru Novalis, poezia însăşi este adevăr, 
substituindu-l adevărului filozofic. Poeţii romantici, aspirând 
la înţelepciunea anticilor, şi-au asumat, ca datorie, creaţia 
unei poezii ce conţine adevărul (element constitutiv limbaju- 
lui primordial). Poetul trebuie să surprindă adevărata rea- 


ê Ibidem, n. 37, p. 25. 
7 MateiCălinescu, op. cit., pp. 132-134. 

litate, neadevărul excluzându-l dintre membrii cetăţii, spirit 
platonician pe care îl surprinde şi Eminescu: „Dator e-omul 
să fie a veacului copil, / Altfel ca la nevolnici el merit-un azil 
/ Într-un spital... Acolo cîrpească cu minuni / Păreţii de 
chilie şi spună la minciuni...”. 

Eminescu (re)creează limba română în spiritul limbaju- 
lui de geniu (romantic), prin îmbogățirea cu noi semnificaţii, 
şi o revalorizează în faptul de creaţie. Totodată, această 
moştenire se doreşte a fi depăşită: „Căci toată poezia şi tot ce 
ştiu, ce pot, / Nu poate să descrie nici zambetu-ti în tot”. 
Limbajul eminescian creează artă literară plasându-se înafara 
limbajului moştenit: „Voit-am a mea limbă să fie ca un rîu” 
(s. n.). Creator al unui limbaj poetic ce se revendică din 
limbajul originar în care romanticii credeau cu sfinţenie, 
Eminescu se conectează imaginarului universal al arhetipu- 
rilor pe care le metamorfozează, descoperindu-le noi sensuri, 
nuanţe şi forme. Fiecare imagine redă o nouă semnificaţie ce 
este aşezată la temelia unei noi limbi care se naşte în 
interiorul creației eminesciene. Astfel, se poate spune că 
poetul intuieşte ceea ce va numi Gaston Bachelard, „lucrul 
alternativ cu imaginile şi conceptele”®, 

Arta romantică respinge rigoarea (obligatorie în opera 
clasică), promovând libertatea de creaţie, oglindă a poten- 
ţialităţii de creaţie individuală. În poemul Icoană si privaz, 
Eminescu construieşte o poetică proprie, raportându-se prin- 
cipial totuşi la poetica romantismului fata de care se arată 
îndatorat. Respectă manifestele artistico-literare ale acestora, 
începând cu principiile de bază expuse în publicaţii sau în 
conferințele susținute de Friedrich şi August Wilhelm 
Schlegel. Aceştia, împreună cu Schelling, cu Ludwig Tieck 
şi Novalis, dezvoltă o nouă viziune asupra lumii, cosmo- 
logică, estetică şi metafizică. Poeți şi teoreticieni, romanticii 
văd în poezie singura modalitate de a recrea limbajul ori- 
ginar, mergând pe urmele filosofului Giovanni Battista Vico, 


8 Gaston Bachelard, Poetica reveriei, p. 62, apud Lucia Cifor, 
Introducere în Poetica generală, p. 69. 

preocupat de „comunele origini comune ale limbajului şi ale 
poeziei”. 

Estetica romantică face distincţie între clasic (antic) şi 
modern (romantic). Individualitatea şi originalitatea, condiţii 
impuse de romantici, se opun idealului clasic de model, 
dictat de Tradiţie, moştenire culturală ce valoriza arta. 
Totuşi, in prima etapa a romantismului (Scoala de la Jena), 
creatorii de artă şi teoreticienii romantici se arătau interesaţi 
de „Vârsta de aur” a umanităţii, Antichitatea. În etapele 
următoare (Şcolile de la Heidelberg şi, apoi, de la Berlin), 
poezia anticilor este privită ca o creaţie posesivă ce limitează 
libertatea de creaţie, iar Eminescu respinge conditionarea 
actului de creaţie: „«Să reproduci frumosul în forme» ne 
înveţi: / De-aceea poezia-mi mă umple de dispret...”. 

Poetul conştientizează legătura puternică, ataşamentul 
fata de poetica clasică la care s-au raportat generaţiile ante- 
rioare, moştenită şi asimilată în timpul studiilor sale: „Şi eu, 
eu sunt copilul nefericitei secte / Cuprins de-adînca sete a 
formelor perfecte”. Originile romantismului se reclamă din 
cultura grecilor — educaţia desăvârşită — un timp trecut şi 
regretat: „O, tristă meserie, să n-ai nimic de spus / Decit 
poveşti pe care Homer şi alţi autori / Le spuseră mai bine de 
zeci de mii de ori”. Adoraţia trecutului, unul dintre princi- 
piile estetice ale romantismului, străbate întreg poemul emi- 
nescian: „Putut-am eu cu lira străbate sau trezi / Nu secolul, 
ca alţii — un ceas măcar, o zi?”. 

Tema poemului este centrată pe rolul şi locul poetului în 
lume. Condiţia geniului (romantic) răzbate într-o viziune 
sceptică: „Cuvinte prea frumoase le-am rînduit sirag / Si-am 
spus şi eu la lume ce-mi este scump sau drag... / Aceasta e 
menirea unui poet în lume? / Pe valurile vremii, ca boabele 
de spume / Să-nşire-ale lui vorbe, să spuie verzi ş-uscate...”. 
Căutările în profunzimile conştiinţei creatoare se realizează 
prin intermediul dialogului cu sine, în care deseori apare 
ironia asupra propriei creaţii, căci romanticii urmăreau atin- 
gerea unui ideal estetic unic, superior: „Sunt vrednic eu a 


” Matei Călinescu, op. cit., p. 14. 

cere — sunt demn să am mai mult?”. Introspectia activează 
rationalul şi „vorbeşte” cu limba conceptelor, însă doar 
gândirea nu poate produce artă literară. Este necesară 
implicarea imaginaţiei creatoare ce se exprimă prin „limbajul 
imaginilor” (termenul lui Bachelard). 

Folosind bogăţia limbii române, dinamică în spaţiul fol- 
clorului românesc, Eminescu aduce în poezia Icoană şi 
privaz, imagini pe care le supune propriei voințe de creaţie, 
conferindu-le o nouă semnificaţie: icoană, privaz, râu (limba 
care vorbeşte). Titlul surprinde, în două simboluri cu sem- 
nificatii puternice în imaginarul popular românesc, legătura 
dintre Dumnezeu şi poet, un alt fel de creator. Icoana, 
reprezentare a unui obiect de cult ce are funcția de a mijloci 
comunicarea cu divinitatea, este imaginea prin care poetul 
redă pasiunea sa puternică pentru creația artistică, pe care 
şi-o doreşte a fi o reflectare a frumuseţii perfecte creată de 
Dumnezeu. Privazul (o altfel de ramă, ce oferă o deschidere 
spre abisal, înalt şi adânc) mijloceşte accesul poetului către 
lumea originară şi către limbajul primordial, singurul care 
revelează sacralitatea lumii. 


„Asocierea metaforică dintre icoană şi simbol conotează 
contiguitatea şi corespondenţa dintre tradiţia religioasă — 
simbolizată de icoană — şi tradiţia general culturală — 
bazată pe simbol”!%. 


Poetul aflat în căutarea adevărului absolut îşi leagă 
fundamental creația proprie de creatorul suprem, între- 
gindu-se în interiorul Fiintei, al Cuvântului. Infinitul creaţiei 
divine este misterul (din om) pe care poetul îl percepe în 
meditații interioare şi îl exprimă prin imagini, reprezentări, 
simboluri. O astfel de poezie creează un limbaj ce se 
transformă în continuum de reprezentări, iar poezia devine 
„veşnică simbolizare”, după cum o numea August Schlegel. 

Cele două simboluri, icoana şi privazul, apropie două 
lumi: lumea (omul), care nu are acces la adevărul creaţiei, şi 
Înaltul (adevărul sacru), care priveşte lumea, creaţie făptuită 


' Lucia Cifor, Poezie si Gnoză, Editura Augusta, Timişoara, 2000, p. 
116. 

prin puterea cuvântului. Pentru romantici, poezia exista în 
infinitul lui Dumnezeu. Comunicarea între lumile vizibile şi 
invizibile devenea posibilă prin intermediul poetului, cel 
căruia i se permitea să acceseze imaginarul universal fondat 
pe imagini-arhetip şi să creeze propriul limbaj poetic. Poezia 
restabileşte legătura dintre lume şi cuvânt, dintre om şi 
Dumnezeu, devenind religie. 

Eminescu înlocuieşte rigoarea din arta clasică, rdvna cu 
care trebuia să fie urmat modelul impus de Traditie cu o 
„fervoare pe care numai credinţa religioasă o mai cunoaş- 
te”!!. Religia romanticilor este arta. Scoala romantică de la 
Jena (1798-1805) creează primele principii de bază ale ro- 
mantismului. Fraţii Schegel expun teoriile geniului prin 
conceperea opozitiilor Eu-lume şi Eu-Infinit, geniul fiind 
deţinătorul unui potenţial de creaţie uriaş, nelimitat, ce atinge 
infinitul prin forţa imaginaţiei creatoare şi prin scurte ilu- 
minări (Witz). Poetul romantic instituie o lume, este demiurg. 

Antiteza dintre lume şi creator este punctul de plecare al 
poemului Icoană şi privaz. Lumea este provocată: „De vrei 
ca toată lumea nebună să o faci, / În catifea, copilă, în negru 
să te-mbraci” şi este opusă geniului romantic: „De vrei să-mi 
placi tu mie, auzi? şi numai mie, / Atuncea tu îmbracă 
mătase viorie”. Opoziția este întărită de contrastul cromatic 
(negru-vioriu), dublat de masa materialelor — greutatea cati- 
felei şi transparenţa mătăsii. Eminescu creează, în interiorul 
propriului limbaj poetic, o cascadă de imagini şi idei ce se 
explică reciproc. În primele versuri ale poemului, geniul 
opune creaţia sa (survenită prin accesarea lumii sacre), lumii 
profane (incapabilă să înţeleagă limbajul său poetic), prin 
proiecția unei noi imagini, recognoscibilă umanului, icoana 
iubitei: „Chipul femeii iubite este, de fapt, reflectat (născut) 
în propriul suflet, el este creaţia fanteziei poetice”!?. Iubita şi 
muza poetului este o donna angelicata, cu fata albă ca mar- 
mura „Şi părul blond în caier şi umeri de zapădă”. Gândul 
adoratiei pentru frumuseţea iubitei produce senzaţii con- 


l! Ibidem, p. 118. 
"2 Ibidem, p. 131. 

sumate în reverie, finalizând produsul estetic, anume poezia. 
Îngenunchind în fata frumuseţii „divine, nemaigândită, 
sfântă”, eul îşi asumă o atitudine plină de adoratie (specifica 
religiei iubirii), căci ea ,,(...) vrea numai adorare...”. Extazul 
adoratiei intensifică „frumuseţea limbii”, a cuvintelor pe care 
poetul doreşte să le surprindă într-o semnificaţie (şi formă) 
care să depăşească strălucirea diamantelor. Adoratia pentru 
femeia-inger este un alt motiv, al sacralitatii ce deschide 
calea către transcendent, inspirându-l pe poetul preocupat de 
creaţia perfectă: „O, marmură curată, o, înger, o, femeie, / Eu 
să te-ating pe tine cu-a patimei scînteie”. 

Din Antichitate şi până în epocile moderne, făuritorii de 
artă literară (şi nu numai) au căutat să surprindă adevărul, 
folosindu-se de limbajul originar transpus într-un imaginar 
ce se exprimă prin imagini, arhetipuri, simboluri şi mituri, 
într-o conştiinţă creatoare. Adevărul poeziei nu exclude 
lucrul cu imagini şi simboluri, poezia fiind deopotrivă „ade- 
văr” şi „magie prin cuvinte” (Novalis). Creaţia romanticilor 
este simbolică, mitică şi făuritoare de lumi: „Nu-i aceea alta 
lume, a geniului rod, / Căreia lumea noastră e numai un 
izvod...” (s. n.). 

Ideile poetului (apropiate concepțiilor romantice) sunt 
transpuse în imagini, iar acestea vor putea fi înțelese prin 
proiectarea altor imagini. În felul acesta, putem înțelege 
imaginea prin imagine şi detecta jocul dintre imagini şi 
concepte, imaginaţie şi rațiune, teorii ce vor face obiectul de 
studiu al poeticilor moderne, în termenii aparținând precur- 
sorului ştiinţelor imaginarului, filozoful Gaston Bachelard: 
„(...) imaginile şi conceptele se formează la cei doi poli 
opuşi ai activității psihice: imaginația şi rațiunea””. 
Bachelard, în studiul său intitulat Poetica reveriei, consideră 
că „imaginea nu poate fi studiată decât prin imagine, visând 
la imagini”"*, proces posibil prin reverie. Astfel, reveria nu 


15 Gaston Bachelard, Poetica reveriei, p. 62, apud. Lucia Cifor, 
Introducere în Poetica generală, Universitatea „Alexandru loan Cuza”, 
Facultatea de Litere, 2018, p. 69. 

14 Ibidem. 

este altceva decât o altă cale spre adevăr. Poet şi filozof, 
Eminescu împărtăşeşte această concepţie şi pledează pentru 
poezia revelată şi conducătoare spre adevăr. 

Arta este înțeleasă ca simbol, exprimat, la rândul său, şi 
înțeles prin simbol. Bachelard vorbeşte despre reverie (vi- 
sarea cu ochii deschişi) ca parte a procesului de imaginaţie. 
Eminescu „visează cu ochii deschişi” pentru a surprinde 
forma şi muzicalitatea poeziei. Reveria şi visul sunt căile 
prin care poetul (conştient de „trezirea” care le urmează) se 
desprinde de lumea vizibilă şi imerseaza în cuvânt. ,,Ici-colo 
cîte-un geniu — şi preste tot gunoi” sunt versurile ce exprimă 
sentimentul metafizic al solitudinii, starea geniului romantic. 
Visul metafizic indică mai apoi aspiraţia către o artă ideală: 
„ŞI am visat odată să fiu poet... Un vis / Desert şi fără noimă 
ce merit-un surîs”. Concepţia asupra inconştientului şi 
visului se îmbină în aceste versuri cu (un alt principiu 
romantic) viziunea sceptică a geniului asupra creaţiei sale, 
raportată nu doar la marile genii ale literaturii (Homer, 
Dante, Shakespeare), ci mai ales înălțându-şi ochii la Steaua 
singurătăţii, la modelul suprem, anume Cuvântul care a creat 
lumea. 

Abstract 


This work aims at identifying the elements of classical and 
modern poetics in Eminescu’s poem /coana şi Privaz. As a 

Romantic poet, Eminescu follows the rigors of classical poetics in 
his poetry, adopts elements of romantic poetics and, at the same 
time, develops a personal poetics. His genius accesses the universal 
imaginary to revive the cultural heritage and to resemble concepts 
and efforts that will lead to reinventing the Romanian language. 
The poet enters the mystery of the primordial language through 
symbols that facilitate communication with the sacred, Creator- 
Logos. 


Perspective asupra „Zeului necunoscut” 
în creația eminesciană 


Andrei Victor COJOCARU 


(andreicojocaru93 @yahoo.com) 


Pe cand pamantul, cerul, vazduhul, lumea toata 
Erau din rândul celor ce n-au fost niciodată, 
Pe-atunci erai Tu singur, încât mă-ntreb în sine-mi 
Au cine-i zeul cărui plecăm a noastre inemi?' 


Potrivit lui Pausanias, lui Flavius Philostratus şi a unor 
alte surse antice, atenienii obişnuiau să venereze o zeitate pe 
care o numeau „Zeu Necunoscut” (Agnostos Theos) sau „dai- 
mon necunoscut” (agnostos daimon). Totuşi, acest aspect al 
divinității se regăseşte, sub diverse nume, în majoritatea 
religiilor lumii. Prin urmare, studiul comparativ al mai mul- 
tor tradiţii filosofico-religioase se dovedeşte necesar pentru a 
înțelege, într-un mod adecvat, acest concept al „Zeului necu- 
noscut”. Referiri la „Zeul necunoscut” (Agnostos Theos) sau 
„nenumit” se pot remarca în mai multe poeme eminesciene, 
dintre care amintim: Luceafărul, Scrisoarea I şi Rugăciunea 
unui dac. Desigur, poemele menţionate anterior au fost 
studiate dintr-o multitudine de perspective, iar tema „Zeului 
necunoscut” sau a ,,nefiintei” a mai fost abordată de emines- 
cologi consacraţi”. Chiar dacă nu vom aduce o nouă perspec- 


! M. Eminescu, Opere, vol. I, ediție îngrijită de Perpessicius, Editura 
Vestala, Editura Alutus-D, Bucureşti, 1994, p. 115. 

? Amintim doar câteva din cele mai cunoscute exemple: Opera lui 
Mihai Eminescu (George Călinescu, Editura Minerva, Bucureşti, 1985), 

tivă asupra acestei probleme, considerăm că tema merită 
abordată (fie şi numai) pentru a realiza o sinteză asupra unor 
perspective deja cunoscute. 

Pentru a înţelege această problemă a „Zeului necunos- 
cut” în creaţia eminesciană, trebuie, în primul rând, să avem 
în vedere perspectiva (romantică) prin care o înţelege însuşi 
poetul. De multe ori, scriitorul romantic este caracterizat de 
un anumit tip de sincretism religios ce vădeşte dorinţa de a 
înţelege o anumită realitate dincolo de graniţele conceptuale 
specifice unei anumite religii canonice — fără a nega totuşi 
aceste graniţe. Ceea ce neagă romanticul e posibilitatea for- 
melor simbolice specifice unei anumite tradiţii religioase de 
a cuprinde, în mod deplin, realitatea la care face referire. 
Poate că (şi) din acest motiv Eminescu a scris aceste versuri: 
„Eu nu cred nici în Iehova, / Nici în Buddha-Sakya-Muni, / 
Nici în viata, nici în moarte, / Nici în stingere ca unii”. 
Urmând o anumită grilă de interpretare, putem afirma că 
poetul „nu crede” în posibilitatea oricăreia din aceste forme 
simbolice de a cuprinde „Adevărul”?. Ipoteza enunțată ante- 
rior e confirmată de următorul vers al poemului: „Visuri sunt 
şi unul ş-altul” (amintind, indirect, una din cele mai cu- 
noscute idei ale hinduismului: „lumea e visul lui Brahma”). 
Intrând în sfera rațiunii umane, „toate-aceste taine sfinte” 
devin „pentru om frânturi de limbă” — sau, cu alte cuvinte, 
devin constrânse de graniţele conceptuale ale limbajului. 
Cuvintele (sau „frânturile de limbă”) nu pot să cuprindă 
Logosul şi, cu atât mai puţin, sursa acestui Cuvânt primordial 


Eminescu sau despre Absolut (Rosa del Conte, ediţie îngrijită, traducere şi 
prefaţă de Marian Papahagi, Editura Dacia, Cluj, 1990), Lumile Luceafa- 
rului (Rodica Marian, Editura Remus, Cluj-Napoca, 1999), Eminescu şi 
abisul ontologic (Svetlana Paleologu-Matta, Editura Ştiinţifică, Bucureşti, 
1994). 

> Subliniem faptul că asta nu înseamnă că formele simbolice ar fi 
„false”, ci doar că ele sunt doar „imperfecte” în raport cu însuşi Adevărul 
— şi nici nu poate fi altfel. 

4 Ibidem. 

5 „«Frînturile de limbă» desemnează gândirea filosofică formulată în 
raționamente, judecăţi, silogisme.” Lucia Cifor, Mihai Eminescu prin 
citeva cuvinte cheie, Editura Fides, laşi, 2000, p. 52. 

care este „Zeul necunoscut”. Cu alte cuvinte, „Zeul necu- 
noscut” nu este nici „acesta”, nici „acela”, ci „altceva”, pe 
care e imposibil să-l numim în mod explicit. Din acest punct 
de vedere, „Zeul necunoscut” devine o denumire generică 
pentru aspectul cel mai profund al divinității (prezentă sub o 
altă formă în toate tradiţiile filosofico-religioase). 

După cum a remarcat G. Călinescu, există două poeme 
(Rugăciunea unui dac şi Scrisoarea I) în care Eminescu 
prezintă momentul genezei“ şi, implicit, prima manifestare a 
„Zeului necunoscut”. Pentru început, vom avea în vedere 
descrierea genezei din Scrisoarea I’, evidențiind următorul 
vers: „Când pătruns de sine însuşi odihnea cel nepătruns”. 
Momentul „ieşirii din sine” către manifestare este descris de 
Eminescu astfel: 


„Dar deodat' un punct se mişcă... cel întâiu şi singur. lată-l 
Cum din chaos face mumă, iară el devine Tatăl... 
Punctu-acela de mişcare, mult mai slab ca boaba spumii, 
E stăpânul fără margini peste marginile lumii...”*. 


Având în vedere că, la drept vorbind, „Zeului necunos- 
cut” nu-i poate fi atribuită nicio însuşire concretă, înţelegerea 
sa este condiţionată de înţelegerea „lumii arhetipurilor” din 
care apare creaţia. Arhetipul însuşi este punctul „fără mar- 
gini” — sau potenţialitatea nelimitată — care, deşi nu este 
nimic, poate fi orice’. Existenţa, în sine, se opune acelei stari 


€ Poemele lui [Eminescu] se invirtesc toate mai aproape sau mai 
departe de sîmburele de întuneric al golului primar, dar momentul însuşi al 
genezei l-a formulat în două compuneri, în Rugăciunea unui dac (C.L., 1 
sept. 1879) şi Scrisoare I (C.L., 1 febr. 1881)”, apud G. Călinescu, Opera 
lui Mihai Eminescu, vol. I, Editura Minerva, Bucuresti, 1985, p. 8. 

7 La! nceput, pe cand ființă nu era, nici nefiinta, / Pe când totul era 
lipsă de viata şi voinţă, / Cand nu s-ascundea nimica, deşi tot era ascuns... 
/ Când pătruns de sine însuşi odihnea cel nepătruns. / Fu prăpastie? Ge- 
nune? Fu noian întins de apă? / N'a fost lume pricepută şi nici minte s-o 
priceapă, / Căci era un întuneric ca o mare făr'o rază, / Dar nici de văzut nu 
fuse şi nici ochi care s'o vază.” (Scrisoarea I), M. Eminescu, Opere, vol. I, 
ed. cit., p. 132. 

8 Ibidem. 

° Punctul acela de individualizare e totuşi «stăpân pe marginile lu- 
mii», în sensul că poartă in sine nesfârşita promisiune de fiinţă”, apud 

de fiintare increată şi, din acest motiv, existența poate fi 
înţeleasă ca o oglindă pe suprafaţa căreia se reflectă atribu- 
tele non-existentei. Continuând analiza poemului emines- 
cian, descoperim că lumea creată nu este o realitate de sine 
stătătoare, ci doar un „vis al nefiinţei”: 


„În acea nemărginire ne ’nvartim uitând cu totul 
Cum că lumea asta ’ntreaga e o clipă suspendată, 
Că ’ndaratu-i şi "nainte-i întuneric se arată. 
Precum pulberea se joacă în imperiul unei raze, 
Mii de fire viorie ce cu raza încetează, 

Astfel, intr’a veciniciei noapte pururea adâncă, 
Avem clipa, avem raza, care tot mai ţine încă... 
Cum s’o stinge, totul piere, ca o umbră-n întuneric, 
Căci e vis al nefiinfei universul cel himeric...”'°. 


Constantin Noica observă că „s-a vorbit prea mult des- 
pre neființă la Eminescu”!! şi, totodată, că „nici un scriitor 
român n-a invocat mai mult nefiinţa”!?. În acest context, este 
avut în vedere un anumit tip de „neființă” 5 studiat de 
Eminescu (şi) prin intermediul textelor orientale (de pildă, 
Rigveda). 

Cuvântul sanscrit „sat” desemnează ,,nefiinta” sau ,,ne- 
manifestarea”, care nu poate fi perceputa in mod deplin (din 
cadrul existentei manifestate), deoarece apartine aspectului 
„negativ” al luminii — care apare ca fiind „stingere”!?. Acest 


Constantin Noica, Introducere la miracolul eminescian, Editura Huma- 
nitas, Bucureşti, 1992, p. 322. 

10 M. Eminescu, Opere, vol. I, ed. cit., pp. 132-133. 

1! Constantin Noica, op. cit., p. 213. 

"2 Ibidem. 

E, Explicând acest termen, Noica subliniază că „nefiinţa nu este decît 
non-fiinta, un concept la fel de arbitrar şi elaborat ca «non-om», adică tot 
ce nu e om, complementara omului; sau la fel de artificial ca Antreros la 
antici, închipuit drept o întregire pentru Eros. (Cînd foloseau termenul de 
neființă, grecii nu se gândeau la neant, ci la materia nedeterminată, ce n-a 
căpătat încă forma.) Non-fiinta, în fapt, spune încă şi mai putin decât non- 
om, căci fiinţa nu are nici o complementară care să nu fie, aşadar nu are 
nici o «întregire» posibilă” (op. cit., p. 316). 

14 În acest sens poate fi interpretat ultimul vers al poemului Rugăciu- 
nea unui dac, care se încheie cu intenţia de (re)integrare în aspectul 

aspect nu este un „întuneric” înţeles ca o lipsă a luminii, ci ca 
o lumină nemanifestată care se află totuşi într-o stare de 
fiintare. Acelaşi principiu („sat”) al „nelimitării nema- 
nifestate” (care este, totodată, sursa existenţei manifestate) e 
numit Ain Soph în cadrul kabbalei'5. Interesant de remarcat e 
faptul că fiecare ființă are propria esenţă primordială (Ain 
Soph) care, prin actul creaţiei, poate să-şi dezvolte posibi- 
lităţile latente’®. Aşadar, „nelimitarea” (Ain Soph) macrocos- 
mică însumează esentele microcosmice individuale —, fapt 
evidenţiat în următorul fragment: „E unul şi acelaşi punctum 
saliens, care apare în mii de oameni disbrăcat de timp şi 
spaţiu, întreg şi nedespartit”'’. Lumina, în aspectul său ,,po- 
zitiv” (sau „manifestat”), apare abia în cadrului spaţiului 
numit Ain Soph Aur. Mai presus de acest principiu al 
nelimitării (Ain Soph) există ,,Nimicul” (Ain) primordial care 
poate fi echivalat cu ,,Zeul necunoscut” din Grecia antica. 
Exista referiri la acest aspect al divinitatii in majoritatea 
religiilor (inclusiv in creştinism”) şi in numeroase curente 
filosofice. 


„negativ” al luminii: „Şi "n stingerea eternă dispar fără de urmă!”. Cf. M. 
Eminescu, Opere, vol. I, ed. cit., p. 116. 

15 Apelăm la termeni aparținând acestei doctrine mistico-religioase 
deoarece înlesnesc expunerea problemei în cauză. De altfel, înţelegerea 
poemelor eminesciene prin prisma kabbalei reprezintă o perspectivă 
adoptată de mai multi eminescologi. De pildă, începând cu G. Călinescu, 
Hyperion a fost comparat cu un sephirot. 

15 Cf. „În fiece om se-ncearcă spiritul Universului, se opinteşte din 
nou, răsare ca o nouă rază din aceeaşi apă, oarecum un nou asalt spre 
ceruri. Dar rămâne 'n drum, drept că în mod foarte deosebit, ici ca rege, 
colo ca cerşitor. (...) Oamenii sunt probleme ce şi le pune spiritul univer- 
sului, vieţile lor încercări de deslegare”. Archaeus, în M. Eminescu, Scrieri 
politice si literare, vol. II, Institutul de arte grafice şi editură „Minerva”, 
Bucureşti, 1905, p. 292. 

1 Ibidem. 

18 Ain” (din ebraică: XR) înseamnă „nimic”, „Soph” (015) înseamnă 
„nelimitat”, iar „Aur” (X17) înseamnă „lumină”. Astfel, o traducere aproxi- 
mativă a conceptului AinSoph Aur ar fi „lumină fara limite”. 

9 Si Pavel, stând în mijlocul Areopagului, a zis: Bărbaţi atenieni, în 
toate vă vad că sunteți foarte evlavioşi. Căci străbătând cetatea voastră şi 
privind locurile voastre de închinare, am aflat şi un altar pe care era scris: 
«Dumnezeului necunoscut» |&yvoorocOe6c Agnostos Theos]. Deci pe Cel 

Începutul poemului Rugăciunea unui dac este deosebit 
de revelator pentru studiul „Zeului necunoscut”: 


„Pe când nu era moarte, nimic nemuritor, 

Nici sâmburul luminii de viaţă dătător, 

Nu era azi, nici mâne, nici ieri, nici totdeauna, 
Căci unul erau toate şi totul era una; 

Pe când pământul, cerul, văzduhul, lumea toată 
Erau din rândul celor ce n-au fost niciodată, 
Pe-atunci erai Tu singur, încât mă-ntreb în sine-mi 
Au cine-i zeul cărui plecăm a noastre inemi?””°. 


După lectura acestor versuri, vom avea în vedere trei 
aspecte esențiale: caracterul unitar al Zeului, menţionarea 
„sâmburului” luminii ca sursă a vieţii şi,desigur, caracterul 
incognoscibil al Zeului. 

„Singularitatea” şi unitatea Zeului primordial (,,pe-a- 
tunci” când „unul erau toate şi totul era una”) sunt afirmate 
în mod clar în prima strofă citată anterior. Fără urmă de 
îndoială, lui Eminescu îi era familiară înţelegerea creaţiei din 
perspectiva Unului şi a multiplului; anume că diviziunea 
Unului în multiplu produce creaţia înţeleasă ca existenţă”. În 
aspectul său ultim, Unul nu are nici o formă, dar este 
originea formei şi de aceea poate lua orice formă („răsare ca 
o nouă rază din aceeaşi apă”). În acest caz, Zeul trebuie 
înţeles mai degrabă ca o stare de fiinfare care implică un tip 


pe Care voi, necunoscându-L, fl cinstiţi, pe Acesta fl vestesc eu vouă. 
Dumnezeu, Care a făcut lumea şi toate cele ce sunt în ea, Acesta fiind 
Domnul cerului şi al pământului (...) nu e departe de fiecare dintre noi. 
Căci în El trăim şi ne mişcăm şi suntem”, în Biblia, Editura Institutului 
Biblic şi de Misiune al Bisericii Ortodoxe Române, Bucureşti, 1988, Fapte 
22-28. 

% M. Eminescu, Opere, vol. I, ed. cit., p. 115. 

*I Această problematică este tratată in mod explicit in fragmentul 
»Archaeus”: „E unul şi acelaşi punctum saliens, care apare in mii de 
oameni disbrăcat de timp şi spaţiu, întreg şi nedespartit, mişcă cojile, le 
mînă una ’n spre alta, le părăseşte, formează altele nouă, pe carnea 
zugrăviturelor sale apare ca o materie, ca un Ahasver al formelor care face 
o călătorie, ce pare vecinică.” Apud M. Eminescu, Scrieri politice şi 
literare, ed. cit., p. 292. 

” Ibidem. 


Poetică 59 


de plenitudine şi unitate asemenea celei din Empireul lui 
Dante. Cu cât ceva există mai mult, cu atât este mai puţin, iar 
pentru ca ceva să fie trebuie să înceteze să existe (în spaţiul 
manifestat)”. „A exista” înseamnă a fi parte din univers af 
iar universul este ,,ceea ce se opune Unului.” Chiar in sensul 
etimologic al cuvântului, existenţa înseamnă „a ieşi in afară” 
(ex-sistere) sau „a se manifesta în afară”. Din acest motiv, la 
nivelul Zeului primordial, totul se reduce la unitate. 

Prima manifestare cognoscibilă a „Zeului necunoscut” o 
reprezintă „sâmburul luminii de viata dătător”. „Sâmburul 
luminii” primordiale (4in Soph Aur) poate fi comparat cu 
steaua („La steaua care-a răsărit / E-o cale atât de lungă / Că 
mii de ani i-au trebuit / luminii să ne-ajunga””) care se naşte 
din nemărginirea (Ain Soph) „Vidului” primordial (Ain). 
Deoarece este plenitudine absolută, „Zeul” apare ca fiind 
„Nimic” (Ain) prin raportare la existenţă, iar existenţa mani- 
festată apare ca fiind nimic prin raportare la „Zeu” — şi, în 
ciuda aparentei contradicții, cele două tipuri de fiintare nu se 
exclud reciproc. În cazul în care „Acela” (Agnostos Theos) 
intră în sfera manifestării, acea realitate fără nume (care este 
totodată „sursa tuturor numelor”) devine „Acesta”, cel ce 
poate fi privit şi înţeles. 

Faptul că Zeul este „necunoscut” reprezintă o trimitere 
indirectă la faptul că există o multitudine de nume prin care 
Dumnezeu poate fi numit şi totodată niciunul din aceste 
nume nu reflectă în mod deplin natura ultimă a divinului. 
Această ipoteză este evidenţiată în următoarele versuri ale unei 
variante a poemului Luceafărul: „Tu al cărui unic semn / nu 7] 


3 Această idee se regăseşte si în următoarele versuri din poezia La 
steaua: „Icoana stelei ce-a murit / Încet pe cer se suie: / Era pe când nu s-a 
zarit, / Azi o vedem, şi nu e” (s.n.). M. Eminescu, Opere, vol. I, ed. cit., p. 
234. Aceeaşi ipoteză se regăseşte şi într-un comentariu al ipostazei lui 
Hyperion din Luceafărul: „cel care-şi simte nemurirea ştie totodată că el 
n-a fost când era, el e când nu e”, cf. Rodica Marian, Lumile Luceafărului 
(o reinterpretare a poemului eminescian), Editura Remus, Cluj-Napoca, 
1999, p. 207. 

% Uni > lat. ună = împreună, la un loc; vers > lat. vert, ere, verti, 
versum = a (se) întoarce (împotriva), a schimba. 

25 M. Eminescu, Opere, vol. I, ed. cit., p. 234. 

ştie nici o limbă” sau „Al cărui unic nume sfânt / nu °l ştie 


nici o limbă””. În plus, Zeul este necunoscut pentru că omul 
nu se cunoaşte pe sine şi, prin urmare, nu poate cunoaşte nici 
ceea ce îl depăşeşte. 

Cea de-a doua strofă a poemului Rugăciunea unui dac 
continuă cu o descriere a ,,Zeului necunoscut”: 


„EI singur zeu stătut-au nainte de-a fi zeii 
Si din noian de ape puteri au dat scânteii, 
El zeilor dă suflet şi lumii fericire, 

El este-al omenirii izvor de mântuire 
Sus inimile voastre! Cântare aduceti-i, 


El este moartea morţii şi învierea vietii!””*. 


În acest context, se evidenţiază faptul că „Zeul necu- 
noscut” este izvorul primordial al întregii creaţii, situându-se 
deasupra tuturor constrângerilor existenței manifestate”. 
Atâta timp cât există o înţelegere contextuală a conceptelor, 
se poate afirma că „Zeul necunoscut” este simultan ,,Neli- 
mitare” şi „Vid”. Conceptul de Nelimitare („Ain Soph” — în 
ebraică) a fost deja discutat, iar cel de Vid (,,Ain’— în ebraică 
sau ,,Sinyata” — în sanscrită) nu trebuie înțeles în sensul unei 
„lipse a ceva”, ci a prezenţei unui „altceva” ce pare a fi „ni- 
mic” prin raportare la existență”. 

În fine, se poate afirma că necunoscutul e o constantă a 
existenţei. Cu toţii pornim din necunoscut şi ne îndreptăm 
spre necunoscut. Această ipoteză poate fi interpretată por- 
nind de la perspectiva literală (omul care nu ştie ce este 
înainte şi după viaţă) şi ajungând la perspectiva misticilor 
(care afirmă că merg „de la Dumnezeu către Dumnezeu”). 
Capacitatea omului de a începe să transforme necunoscutul 


% M. Eminescu, Opere, vol. IL, ediţie critică îngrijită de Perpessicius, 
Editura Saeculum I.O., Editura Gemina, Bucuresti, 1994, p. 412. 

” Ibidem. Pentru un comentariu detaliat al acestor versuri, vezi Lucia 
Cifor, op. cit., p. 134. 

% M. Eminescu, Opere, vol. I, ed. cit., p. 115. 

Din acest motiv El este numit în iudaism, creştinism sau islam 
„Cel Preaînalt”. 

3 Deoarece „Zeul necunoscut” nu poate fi caracterizat prin niciunul 
din atributele lucrurilor existente. 

»51.. Aparent 


în cunoscut este prezentată ca o „cădere în sus 

paradox, „căderea în sus” (sau „căderea pe gânduri”) e o 
primă formă de cunoaştere a profunzimilor lăuntrice ale 
fiinţei. Totuşi, pentru a deveni fertilă, gândirea trebuie să fie 
însoţită de iubire, pentru că, după cum aminteşte şi Rosa del 
Conte, iubirea (sau „dorul metafizic”) e o chemare a abso- 
lutului®. De astfel, justificarea acestui fapt e simplă: iubirea 
tinde spre unitate, în timp ce gândirea strict raţională tinde 
spre dispersie. lată, de pildă, ce spune Eminescu într-una din 
scrisorile adresate Veronicăi Micle: „Dumnezeu nu e în cer, 
nu-i pe pămînt: Dumnezeu e în inima noastră. Am înţeles că 
un om poate avea totul — neavînd nimic şi nimic având 
totul”. 

Abstract 


The purpose of this study is to analyze the concept of “The 
Unknown God” (Agnostos Theos) in the writings of Mihai 
Eminescu. First of all, we address the syncretic perspective from 
which Eminescu studies the religious concepts (that is a well- 
known characteristic of Romanticism). Then, we clarify what “The 
Unknown God” means and we underline the fact that this aspect of 
divinity appears in the most religions and in many philosophical 
contexts. In this article, we will focus on a few poems (namely 
Luceafărul, Scrisoarea I and Rugăciunea unui dac) — but we will 
also use some excerpts from other texts written by Eminescu (such 
as “Archaeus”). From the study of his descriptions, it is clear that 
Eminescu was fascinated very much by this “Unknown God” and 
we hope that this article clarifies some of the symbolic meanings of 
this concept. 


Epifanii stelare. 
Imaginarul eminescian al astrilor 


Ioana-Alexandra PAVAL 


(andreicojocaru93 @yahoo.com) 


Avand in vedere inventarul impresionant de cuvinte 
existente în creația eminesciană din câmpul semantic al stelei 
(pe care o analiză stilistică l-ar putea valorifica), ne putem 
întreba dacă nu cumva imaginarul eminescian al aştrilor 
poate servi unui demers interpretativ care să pună în lumină 
temele fundamentale ale operei lui Eminescu. Se poate 
observa că limbajul conex al unui astfel de domeniu al ima- 
ginatiei este departe de a reprezenta o inflație de termeni 
aparținând sferei semantice la care ne referim; in acest caz, 
elemente precum „stea”, „rază”, „lună” etc. capătă unitate, 
dar şi diferenţă, în funcţie de locul pe care îl ocupă în cadrul 
operei eminesciene. 

Dacă raza de gândire ţine lumile laolaltă în vederea cu- 
ceririi unui echilibru cosmic, ea poate juca rolul unui vector 
de orientare în sensul în care ne-ar determina să-i vedem 
nenumăratele posibilităţi de generare a creativităţii; deschi- 
derea poetică astfel înfăptuită („Sau ghicit-ati vreodată ce 
socoate-un mândru soare / Când c-o rază de gândire, tine 
lumi ca să nu zboare”) angajează în sprijinul său o serie de 
elemente diriguitoare. Dintre acestea, putem identifica fecun- 
ditatea privirii (nu doar a privirii vizionare), căreia Marin 
Tarangul îi dedică o lămuritoare analiză în cartea sa Intrarea 
în infinit sau dimensiunea Eminescu. 

Posedând o acuitate vizuală specială, cel care trece râul 
Selenei îşi dezvăluie privirea vizionară care invită la un mod 

de existenţă selenar, îndatorat unui scenariu epifanic a cărui 
desfăşurare este condiționată de apariția nopţii: „Dacă treci 
râul Selenei se face pare că sara / Deşi-ntr-a soarelui lume 
eternă noapte nu ţine. / E-o sară frumoasă-adormită deşi este 
ziuă”. Timpul în care se înscrie acest scenariu este unul inau- 
gural şi conturează zorii unei desprinderi de o spatialitate 
conformă cu reperele obişnuite, astfel încât registrul nocturn 
(sau ivirea nopţii ca moment ce condiționează scenariul 
epifanic) este, mai degrabă, manifestarea a două „momente” 
temporale apte să declanşeze reveria: timpul crepuscular şi 
aurora. Şi cu alte prilejuri, în alte poezii, Eminescu îşi 
manifestase preferința pentru aceste momente temporale. 
Fiind prin excelență momente ale ivirii (ivirea nopţii şi ivirea 
zorilor), crepusculul şi aurora reiterează în poezia emi- 
nesciană „fragmente” din naşterea siderică, miracolul din 
adâncul de deasupra pământului, aşa cum Jakob Böhme de- 
finise planul cosmic. O viziune similară, aceea a stratificării 
vastitatii universale, este prezentă în poemul Povestea magu- 
lui călător în stele („Deasupra vedea stele şi dedesuptu-i 
stele, / El zboară fără preget ca tunetul rănit; / În sus, in 
dreapta, -n stânga lanurile de stele, / Dispar. — El cade, -un 
astru în caos azvârlit.”), unde magul străbate universul 
printr-un şir nesfârşit de treceri dintr-o dimensiune în alta: 
„Infinitul are anatomia viziunii care-şi taie drum prin el [...]. 
Străfundul, străveziu până la capătul cel mai retras al tuturor 
vârstelor, ţine scufundată toată stratificarea în care s-au 
înecat suprafeţele: adică toate părţile de sus care s-au lăsat, 
pe rând, să alunece la fund, devenind vârste, straturi şi piei 
geologice ale materiei, şi coborând toate, una după alta, după 
legea pe care le-o impune actul lui «stra», înspre acel fund 
incert, lipsit de bază fermă, înlăuntrul căreia toate vor cobori 
încă o dată mai adânc, în stră-funduri”!. Pare că minunea 
ivirii tine să-şi reveleze farmecul in crâmpeie de materia- 
litate, ele însele aerate şi fluide: „râuri spumate”, „spaţiu 


' Marin Tarangul, Intrarea în infinit sau dimensiunea Eminescu, Edi- 
tura Humanitas, Bucureşti, 1992, p. 80. 

stelos”, „ocean de stele”, „aripa de stânce”, „pânza albastră-a 
mării”, „noian de raze” ş.a. 

Trecerea din planul cosmic în lumea aceasta, a pal- 
pabilului, este sugerată şi de ancorarea terestră a stelei, fapt 
ce îl învesteşte pe om cu o lumină specifică şi necesară 
participării în cadrul dramei universului. În acest sens, 
fiecăruia îi corespunde o stea-călăuză („Atunci printr-o 
geană de nouri, deschisă, / Din ochiu-i albastru se vede o stea 
/ Ce-mi miruie fruntea c-o rază de vise, C-o rază de nea ”, 
„Spun mite — zice singur — că orice om în lume / Pe-a cerului 
nemargini el are-o blândă stea, / Ce-n cartea veciniciei 
e-unită cu-a lui nume, / Că pentru el s-aprinde lumina ei de 
nea;”), idee ce indică posibilitatea unui schimb reciproc de 
energii între cele două planuri: lumina stelei, care este şi 
lumină a Creatorului, îi marchează destinul omului, în timp 
ce privirea exercitată de acesta din urmă întrevede o mare de 
simboluri. De această dată, nu „raza de gândire” declanşează 
(sau ordonează) procesul epifanic, ci raza de vise care lasă să 
pătrundă în ,,harta” fiecăruia o lume nesupusă legilor sorții. 
Vedem astfel importanţa pe care Eminescu şi romanticii în 
general i-o acordă visului, aceea de răscumpărare a unui timp 
al începuturilor, când omul avea privilegiul de a se afla în 
preajma divinității. 

Creaţia eminesciană meditează, de multe ori, asupra a 
două taine: aceea a nevăzutului şi aceea a revelării celei 
dintâi printr-o serie de elemente aflate în corespondenţă; în 
termenii lui Gaston Bachelard, prin intermediul unui aşa-zis 
„narcisism cosmic”, luna devine nucleul unei epifanii de 
ordin narcisiac („Lună tu, stăpân-a mării, pe a lumii boltă 
luneci / Şi gândirilor dând viata, suferinţele intuneci; [...] 
Peste câte mii de valuri stăpânirea ta străbate, / Când pluteşti 
pe mişcătoarea mărilor singurătate! / Câte tarmuri înflorite, 
ce palate şi cetăţi, / Străbătute de-al tău farmec tie singura-ti 
arăţi!”), în aşa fel încât aceasta joacă un dublu rol: răspân- 
deste lumină, a cărei forță de străbatere dezvăluie şi totodată 
potenteaza spectacolul terestru şi, prin aceasta, ajunge să fie 
reflexul unei căutări mai ample, aceea în stare să inspire 
durata veşniciei. 

Alături de lună, astru tutelar, Eminescu ipostaziază în 
opera sa figura unui mag atoatestăpânitor cu fruntea cernită 
de gânduri, care are în subordinea sa colonii de stele şi care 
tălmăceşte semnele înscrise în bolta astrală (,,Magul privea 
pe gânduri în oglinda lui de aur, / Unde-a cerului mii stele 
ca-ntr-un centru se adun. / El in mic priveşte-acolo căile lor 
tăinuite / Şi cu-n ac el zugrăveşte cărăruşile găsite”), reite- 
rând lumi demult apuse. Acestea prind contur cu ajutorul 
materiei stelare, fapt ce aduce, în acest caz, drama terestră în 
planul celest şi în imperiul abstract al ideii. Anulând distanţa 
dintre cer şi pământ, reluarea cursului firesc al devenirii 
temporale determină sfârşitul istoriei, astfel încât, de această 
dată, stelele se desprind de cer şi se contopesc cu materia 
telurică (,,Stele-n ceruri tremurând să cadă jos: [...] Frunze / 
Galbene, uscate, cerul lumile să-şi cearnă jos”). 

Spaţiul interstelar nu este la Eminescu doar locul de 
manifestare a fascinatiei dintâi (adică a celei primordiale), el 
este dorința nostalgică si transgresivă către un dincolo, aşa 
cum fusese el cucerit în momentul căderii adamice. Astfel, 
fastul cosmic este însoţit de „momente” care aparţin mai de- 
grabă altui spectacol, acela care se joacă pe scena lumii. Cu 
alte cuvinte, unitatea primordială s-ar reedita prin inter- 
mediul unui proces ale cărui etape includ un joc între real şi 
imaginar, de cele mai multe ori desfăşurat pe tărâmul oniric. 
Cum orice privire îndreptată către natură este una contem- 
plativă, opera poetică are ambiția de a înfățişa imagini aşa 
cum le-ar vedea ochiul originar, acela în stare să ofere nu 
doar privirea ce ţine de percepţie (aceea prin care se arată 
realitatea sensibilă), ci şi privirea vizionară (aceea înzestrată 
cu potenţial creator şi care exaltă imaginaţia). 

Întrupându-se din mare, din nori şi stele, raza „prinde 
chip şi formă, o formă diafanină, / Înger cu aripi albe ca mar- 
mura de pal”, rămânând o prezenţă volatilă, căci pare a fi 
umbra unui gând, dar receptivă totuşi la chemarea ascetului. 
Accentul pus pe consubstantialitatea celor două planuri (cos- 
mic şi acvatic) — „Atunci o chem din mare, atunci o chem din 
lună” — confirmă spaţiul în care raza a luat naştere, spaţiul 

materiei prime din a cărei memorie îşi vor trage seva toate 
revelatiile ulterioare. 

După Gilbert Durand, regimul nocturn al imaginii este 
dominat de seductiile feminine; el consacră imaginaţiei 
„feminizările eufemizante”’, aliate ale temporalitatii si ale 
morţii. Astfel, cum în versurile deja citate presupusa întru- 
pare a razei „diafanine” nu e decât produsul gândirii („E o 
făptură — aievea, cu gând din gândul meu”), ascetul nu cade 
pradă amorului, fiind smuls din captivitatea visării, iar lupta 
sa este, de fapt, cu cealaltă faţă a lui Eros, cea reprezentată 
de îngerul morții. În aceste ritmuri cosmice, iubirea este 
prinsă în cadrele unui timp si ale unor spatialitati nesincrone, 
astfel încât „locul” magic nesupus legitatii firii rămâne, şi de 
această dată, gândirea. Amorezul încearcă a rezolva această 
nesincronicitate printr-o serie de „întrupări” succesive: 
„Căzu din cer în tinda ei măreaţă, / Se prefăcu în tânăr lumi- 
nos”, „A doua zi el se făcu o ploaie / În tact căzândă, aro- 
mată lin ”. Cu toate acestea, tânărul nu poate face abstracție 
de condiţia sa celestă; chiar şi atunci când se apropie de fată 
sub diferite forme, el poartă cu sine un spectru de lumină 
care-i „aminteşte” adevărata sa natură. Când vorbim despre 
eros, scenariul epifanic „se joacă” în intimitatea stihiala, 
iubirea neputând fi nicicând trăită, ci doar visată şi sugerată 
de spectacolul natural. 

Emergenta razei de aur („Atunci printre nouri, prin vant 
şi prin unde / O rază de soare se toarce uşor / Şi-n fundul 
sălbatec al mărei pătrunde / Prin vânt şi prin nor”), prin 
unirea pe care o realizează între planurile cosmic şi acvatic, 
este un vehicul divin desprins dintr-a „veciniciei noapte 
pururea adâncă”. Forma chintesenţiată a gândului („raza de 
gândire”) împreună cu ochii-stele nu pot să-şi afle împlinirea 
decât în sânul unei naturi transfigurate artistic de puterea 
mântuitoare a metaforei. Astfel, din momentul pătrunderii în 
infinit, scenariul epifanic îşi urmează desfăşurarea firească, 


? Gilbert Durand, Structurile antropologice ale imaginarului, tradu- 
cere de Marcel Aderca, Editura Univers Enciclopedic, Bucureşti, 1998, p. 
149. 

sinteză admirabilă care concentrează (îndeosebi prin inter- 
mediul unor „iviri”) puterea emanată de coincidentia 
oppositorum. 

Abstract 


Taking into account that there is an impressive inventory of 
terms belonging to the semantic domain of the star, the present 
essay aims to analyze how Eminescu’s imaginary of the stars is 
outlined in the work of the poet as a true epiphany scenario. We 
can observe that the favourite moments for such scenarios are 
represented by twilight and aurora. Nature is artistically transfi- 
gured by the saving power of the metaphor, so the ray becomes 
part of the abstract empire of the idea. Whether they are part of the 
natural scenery taking part in the universal drama, stars are divine 
vehicles that trigger poetic reverie. 


H. ermeneutica literară 


Sentimentul ,,transcendentei goale” 
în poezia eminesciană 


Roxana PATRAS 


(roxana.patras@yahoo.ro) 


Salutat de exegeti ca moment de autoreflectare matură şi 
nu mai putin ca o expresie inaugurală sui generis a origi- 
nalitatii creatoare, poemul eminescian Mortua est se edifica 
discursiv pe o provocare de natură logică şi metafizică 
totodată, constând în încercarea de a exprima poetic 
inexprimabilul, misterul transcendentei, realitate echivalată 
la modul negativ cu „nimicul”. Evident, am plecat de la 
afirmaţia lui Hugo Friedrich, potrivit căreia structura liricii 
moderne presupune un proces de deromantizare a roman- 
tismului şi o raportare la nişte categorii estetice negative, 
menite a ilustra existenţa unei religiozitati fără conţinut şi a 
unei idealitati „goale”!. Sentimentul desacralizarii lumii 
(creştinismul e considerat de Nietzsche o religie de sclavi), 
fenomen specific modernităţii, se manifestă pe fondul unui 
climat cultural în care s-a produs autonomizarea literaturii şi 
artei, a doua jumătate a secolului al XIX-lea marcând apariţia 
estetismului, a „artei pentru artă”. Eminescu nu a fost străin 


* Institutul de Cercetări Interdisciplinare, Universitatea „Alexandru loan 
Cuza” din Iasi. 

' Hugo Friedrich, Structura liricii moderne. De la mijlocul secolului 
al XIX-lea până la mijlocul secolului al XX-lea, în româneşte de Dieter 
Fuhrmann, prefață de Mircea Martin, Editura Univers, Bucuresti, 1998, p. 
44. Alături de sentimentul ,,transcendentei goale”, sunt menţionate drept 
trăsături specifice ale modernităţii lirice magia limbajului, accentul pus pe 
vis şi pe fantezie (văzute însă ca forme de distrugere, de descompunere a 
„realului”), fantezia dictatorială ş.a. 

de mişcarea de idei a epocii, cu precizarea ca a scris o 
literatură în care şi-a propus de la bun început să ofere soluţii 
problemelor filosofice, singurele care îl preocupau cu 
adevărat”. Din acest motiv, „religia artei” nu l-a atras în mod 
special, şi nici teoriile lui Poe şi Baudelaire, opţiunea sa 
pentru romantism traducând o atitudine vădit anacronică, 
anti-modernă. Asa cum sublinia Petru Cretia în Testamentul 
unui eminescolog, autorul Luceafărului se întoarce de fapt la 
„conceptul vechi grecesc de poezie”, văzută ca „îmbinare 
dintre verb şi cânt” — ceea ce determină în consecinţă ,,recu- 
zarea autonomiei actului poetic ca act creativ şi spiritual şi 
instituirea lui ca expresie conaturală şi spontană a cosmosu- 
lui însuşi”5. Poetica eminesciană ar fi aşadar una „a panliris- 
mului cosmic”, ceea ce duce la concluzia că poezia „e 
cântată de natură mai bine decât orice cântare mijlocită””. 
Din acest motiv, Eminescu nu va separa niciodată poezia de 
viaţă, de biografie — dovadă încurajarea lecturii alegorice a 
propriei opere (vezi însemnările pe marginea poemului 
Luceafărul), precum şi înţelegerea procesului creator în sens 
psihologist, într-o manieră combătută de Poe şi Baudelaire şi, 
ulterior, de întreaga modernitate. Eminescu cere artistului nu 
atât luciditate (aşa cum vor cere modernii), cât angajament 
existential, implicare emotional-afectiva, ca în următoarea 
mărturisire: „Ca să scrii mare poezie trebuie să-ți fie greu pe 
lume şi amar, să pătimeşti, să te chinuie doruri, amintiri şi 
deznădejdi, să le accepti, să le deschizi porțile gândirii, să le 


? Mihai Zamfir, „Mihai Eminescu (1850-1889). «Icoana» romantică”, 
în Scurtă istorie. Panorama alternativă a literaturii române, vol. I, Editura 
Cartea Românească, Bucureşti, 2011, p. 269: „[...] printr-o mişcare 
regresivă, Eminescu şi-a ales strămoşi cât mai îndepărtați în timp, parcă 
pentru a-şi garanta atemporalitatea. S-a simțit în largul lui mai degrabă in 
prezenţa filosofilor decât a poeţilor. Marea pasiune a acestui magician al 
cuvântului a fost filosofia, pe care a tradus-o şi a interpretat-o poetic, adică 
în limbajul care îi era cel mai familiar. Faţa lui Eminescu a fost întoarsă 
spre trecut, pentru că prezentul şi viitorul nu l-au interesat: bogăţia trecu- 
tului i-a fost suficientă”. 

3 Petru Cretia, Testamentul unui eminescolog, Editura Humanitas, 
Bucureşti, 1998, p. 249. 

4 Ibidem. 

asculti şi apoi să le spui lumii”. În acelaşi timp, experiența 
morţii va modela în chip aparte imaginarul eminescian, I. 
Negoitescu sesizând cu acuitate faptul că elementul-cheie îl 
reprezintă intuiţia „substratului unanim al morţii”: „Moartea 
e substanţa şi unicul sens (schopenhauerian vorbind, lipsa de 
sens) ce-l poate revela lumea, şi chiar Demiurgul plânge, 
pentru că în el arde conştiinţa cea mai trează a atotputerniciei 
morţii. Şi haosul e moarte, iar pe pământ somnul rămâne 
conştiinţa cea mai puternică, cea mai apropiată, a morții”. 

Având în vedere toate aceste lucruri, e limpede că ati- 
tudinea pesimistă, ce va dobândi accentele unui nihilism 
absolut în Rugăciunea unui dac, se datorează contactului 
timpuriu cu experiența morţii, experienţă care „îl revelă pe 
un poet lui însuşi”, după cum afirmă Rosa del Conte în 
splendida sa exegeză”, insistând asupra importanţei acestui 
poem ca moment de hotar în lirica eminesciană. De la 
Mortua est înainte, poezia lui Eminescu va sta mai mult sub 
semnul „viziunii” decât sub cel al „vederii” — distincţia îi 
aparţine loanei Em. Petrescu, care afirma că emergenta vizi- 
onarismului romantic presupune opțiunea pentru metaforă şi 
pentru un limbaj trans-categorial, în detrimentul comparatiei 
şi al stilului ,,imagé” * (s. n.). 

Eminescu ilustreaza in lirica sa ambele tipuri de limbaj 
şi de cunoaştere, trecerea de la „vedere” la „viziune” fiind 
determinată de tentativa poetului de a exprima absolutul — cu 
precizarea că „orice idee despre absolut e negativă”. Acestea 
sunt, de altfel, premisele teologiei apofatice, care pleacă de la 


> Apud Petru Cretia, op. cit., p. 257. 

SI Negoitescu, Poezia lui Eminescu, ediţia a III-a, Editura Junimea, 
Iaşi, 1980, p. 25. Criticul consideră că „plânsul intern al cosmosului poate 
fi socotit un fel de fenomen originar al poeziei lui Eminescu, germenul 
proiectiilor de mai târziu” (op. cit., p. 22). 

7 Rosa del Conte, Eminescu sau despre Absolut, ediţie îngrijită, tra- 
ducere şi prefaţă de Marian Papahagi, cuvânt înainte de Zoe Dumitrescu- 
Buşulenga, postfață de Mircea Eliade, cu un cuvânt pentru ediția româ- 
nească de Rosa del Conte, Editura Dacia, Cluj, 1990. 

8 Toana Em. Petrescu, Eminescu şi mutatiile poeziei româneşti, Edi- 
tura „Viitorul Românesc”, Bucuresti, 1998, p. 103. 

” Ibidem, p. 102. 

ipoteza că nu putem afirma ce este Dumnezeu, dar putem 
spune ce nu este el, via negationis — de unde şi definiţia 
sacrului ca „Das Ganz Andere”, la Rudolf Otto. Ca atare, 
Ioana Em. Petrescu este perfect indreptatita să afirme că 
negația e utilizată de Eminescu nu atât pentru a exprima 
revolta titaniană, cât pentru a rezolva cognitiv „neliniştea 
logică” determinată de confruntarea cu misterul, cu trans- 
cendenta. Prin urmare, negația se vadeste a fi, la Eminescu, 
„singura cale prin care mintea noastră poate depăşi limitele 
ce o instituie”, modalitatea predilectă fiind „depăşirea cate- 
goriilor logicii prin negarea concomitentă a termenilor 
contradictorii sau contrarii”!, ca în Scrisoarea I (,,La-nceput, 
pe când ființă nu era, nici neființă, / Pe cand totul era lipsă de 
viaţă şi voinţă, / Cand nu s-ascundea nimica, desi tot era 
ascuns... / Cand patruns de sine insusi odihnea cel nepatruns” 
etc.). Nu trebuie omisă apoi observaţia lui Hugo Friedrich 
potrivit căreia lirica modernă are drept scop, în varianta ei 
cea mai „pură” (ilustrată de Mallarme şi de ceilalți reprezen- 
tanti ai poeziei ,,intelectualitatii şi austeritatii formelor”), 
chiar „exprimarea ne-exprimatului”!!. 

Revenind la episodul ce marchează trecerea de la 
„vedere” la „viziune” şi instituirea unui limbaj trans-ca- 
tegorial, ce presupune exprimarea inexprimabilului (Ideea de 
Dumnezeu, increatul cosmic, misterul nefiintei ş.a.), Rosa 
del Conte sublinia caracterul formator al experienţei morţii, 


1 Ibidem. Vezi şi studiul clasic al lui Tudor Vianu, „Expresia nega- 
tiei în poezia lui Eminescu”, în vol. Mihai Eminescu, prefaţă de Al. Dima, 
notă asupra ediţiei de Virgil Cutitaru, Editura Junimea, Iasi, 1974. Criticul 
consideră că procedeul retoric al afirmației prin negatie caracterizează 
etapa de început a creaţiei eminesciene, fiind utilizat totuşi şi după debutul 
în Convorbiri literare. Motivul acestei preferinţe e datorat „formei in- 
terne” ce modelează în chip specific imaginarul operei eminesciene. Vianu 
identifică astfel următoarele teme recurente ale negatiei în poezia lui 
Eminescu: „l. Tăgăduirea meritului moral în societatea vremii lui; 2. 
Evocarea vacuitatii spatiale înainte de începutul lumii si după dispariţia ei; 
3. Evocarea imobilitatii temporale în ambele aceste situaţii extreme; 4. 
Tema filosofică a zădărniciei;, 5. Iubirea ca suferinţă” (op. cit., pp. 
147-162). 

1! Hugo Friedrich, op. cit., p. 113. 

care îl determină pe Eminescu să rescrie ulterior meditaţia în 
versuri Elena (poem datând din 1866), compusă la moartea 
iubitei sale sub imperiul emotiei de moment, pentru a 
transfigura astfel misterul ultim „contemplat pe chipul 
nemiscat al unei tinere femei” într-o viziune mistică, 
amintind de atmosfera şi tonurile specifice poeziei Dulcelui 
Stil Nou”. Cercetătoarea italiană consideră că acest episod 
biografic modelează în chip aparte imaginarul artistic al 
creaţiei eminesciene, mărturisind „drama întregii sale 
existente” şi nu mai putin „răzvrătita lui vocaţie titanică””?. 
Titanismul a fost însă contestat de cei mai multi şi mai 
prestigioşi exegeti ai creaţiei eminesciene, care au atras 
atenţia asupra anihilării eului expansiv de factură romantică 
în favoarea unei formule poetice cât mai impersonale, mode- 
late din interior de preceptele filosofiei schopenhaueriene. 
Plecând spre exemplu de la observaţia că viziunea ce străbate 
întreaga operă eminesciană e „o palingenezie integrală şi 
geometrică, conform căreia lumea spirituală (singura reală) 
rămâne mereu aceeaşi, cu schimbarea numelor şi obra- 
zelor”!*, G. Călinescu afirma răspicat: ,,[...] încrederea lui 
Eminescu în valoarea personalității e paralizată şi prin 
experienţă proprie, şi prin mefienta lui din acea epoca fata de 
valoarea practică a individului”'’. La fel vede lucrurile şi 
Tudor Vianu, însă din altă perspectivă, precumpănitor psiho- 
logică: ,,[...] la Eminescu a prevalat nu titanismul, ci senti- 
mentalitatea — expresie a eului individual, intimist”'S. Cel 


12 Rosa del Conte, op. cit., p. 37. Vezi cap. al II-lea: De la meditaţia 
lirică ,, Elena” (1866) la „Mortua est” (1871), pp. 37-53. 

15 Ibidem, p. 51. 

14 G. Călinescu, Opera lui Mihai Eminescu, vol. II, Editura Minerva, 
Bucureşti, 1985, p. 271. 

15 G. Călinescu, Opera lui Mihai Eminescu, vol. III, ed. cit., p. 175. 
lată o completare lămuritoare: „În toată opera lui, poetul exaltă forţa 
instinctului. Şi cum instinctualitatea înseamnă depărtarea maxima de 
geometria personalităţii, noţiunea exacta, goetheană a geniului a dispărut 
cu desăvârşire la Eminescu, rămânând doar o problemă secundară, socială. 
[...] Titanismul a devenit dar un pretext polemic” (Ibidem, pp. 175-176). 

'* Tudor Vianu, op. cit., p. 330. Sentimentalitatea despre care vor- 
beste criticul nu tine însă de confesiune, ci de expresia impersonală a 

mai nuanțat este analizată ipoteza titanismului eminescian în 
lucrarea lui Matei Călinescu, Titanul şi geniul în poezia lui 
Eminescu. Semnificatii şi direcţii ale etosului eminescian”, 
criticul subliniind o mutație semnificativă între poezia de 
tinereţe şi cea de maturitate, în sensul că titanismul nu dis- 
pare, ci se interiorizează şi se intelectualizează, sensibilitatea 
poetului rămânând fundamental titaniană (recte romantică). 
Ca atare, confruntarea dintre „idealul romantic” şi ,,lucidi- 
tatea tragică” traduce, încă din Epigonii, o „condamnare a 
artei estetizante, decadente, în care abilitatea tehnică înlo- 
cuieşte entuziasmul”!5. 

Ne vom opri în cele ce urmează la câteva exemple 
menite a evidenția analogia dintre acele atitudini psihice 
fundamentale (,,speranta” şi „resignaţiune”) ce definesc 
personalitatea eminesciană şi elementele de poetică şi de 
concepţie filosofică prezentate până acum. Revendicându-se 
de la aceeaşi paradigmă spirituală de tip „epigonic”, ce 
reclamă afirmarea imperativă a gândirii ca „sursă de în- 
străinare” şi de ruptură, destrămarea iluziei şi a armoniei, 
poemul Mortua est propune soluţii inedite, cu mult mai 
complexe în raport cu strategiile obişnuite ale mimesis-ului 
şi ale logicii de tip aristotelic, de la care se revendicau 
poeziile din prima etapă de creaţie: La mormântul lui Aron 
Pumnul, Speranţa, Amorul unei marmure şi, mai ales, Ami- 
cului F.I. Între acestea, ultimele două poeme retin atenţia mai 
ales din perspectiva efortului de a conferi o reprezentare 
veridică a nimicului, care apare fie în tentativa de a surprinde 
„golul” sufletesc al unor fiinţe neinsufletite (de „marmură”), 
fie în cea, cu mult mai ambițioasă, de a zugrăvi o existenţă 
pur ideală, neatinsă de disolutie. 


sentimentelor prin intermediul unui limbaj muzical, ce atinge subcon- 
ştientul. Iată un fragment revelatoriu: „Eminescu ne vorbeşte cu glasul 
adâncimii. Sentimentele sale ne grăiesc apoi în mod direct, în felul în care 
o face muzica, prin tiranică sugestie nemijlocită” (Ibidem, p. 299). 

1 Matei Călinescu, Titanul si geniul în poezia lui Eminescu. Semni- 
ficatii şi direcţii ale etosului eminescian, Editura Pentru Literatură, Bucu- 
resti, 1964. 

'8 Ibidem, p. 96. 

Primele insinuări ale „nimicului” în reprezentarea 
realului se soldează, în lirica eminesciană, cu descurajante 
resemnări şi reîntoarcerii în orizontul lumilor concrete, 
pretabile discursivizărilor logice. Aşa cum o concepe tânărul 
poet, lumea se structurează printr-o serie de termeni specifici 
(,,speranta” şi „muribundul”, „turbarea” şi „răzbunarea”, 
„blestemul” şi „profetul”, „Dumnezeu” şi „credinţa”, ,,lacri- 
ma” şi „durerea, „primăvara” şi „cântecul” etc.), sugerând 
preeminenta unei gândiri de tip analogic ce reclamă opti- 
mismul gnoseologic, bazat pe iluzia că nicio întrebare nu 
poate rămâne fără răspuns şi nicio enigmă nu e de 
nedezlegat: „Murindului speranţa, turbării sinucid, o umbră 
ce-i sperie desperarea, / Nimic, nimica eu” sau „Blăstem căci 
lumea are senina ei zâmbire / O lacrimă durerea, o rugă 
Dumnezeu / Un cântec primăvara, Satana o-ncrucire / 
Nemic, nemica eu”!?. 

Remarcabile prin intensitate, „ura”, „patima atee” şi 
„turbarea” nu sunt, aici, efecte ale tulburării erotice, ci 
simptomele unei irezolvabile tensiuni cognitive. Mintea 
„seacă de turbare” se proiectează în ipostazele nebuniei 
(„gândul netot”, „smintitul” cu ochi îngălbenit etc.), întrucât 
nu poate să pătrundă, pe cale rațională, semnificaţia trans- 
cendentei. Sub dublu accent emfatic, poetul îşi închipuie 
doar vag ceea ce se află dincolo de contingenta, de unde 
recurenta formelor convertibile reciproc ale „nimicului- 
nimica” şi ale „icoanei-suvenire”: ,,Nimica, doar icoana-ti 
care mă învenină, / Nimic, doar suvenirea surâsului tău lin / 
Nimic decât o rază din fata ta senină / Din ochiul tău 
senin”. De aceea, sensibilitatea poetică (deocamdată) 
netranzitivă va marca, în închiderea poemelor, o situaţie de 
„urmărire” a fantasmei până la limita dintre lumi şi, totodată, 
inhibarea dorinţei şi incapacitatea viziunii de a prinde un 
instantaneu al spaţiului proiectat dincolo de „otar”. Restul 


'9 Mihai Eminescu, Amorul unei marmure, în M. Eminescu, Opere I. 
Poezii tipărite în timpul vieţii, introducere, note şi variante, anexe, ediţie 
critică îngrijită de Perpessicius, Fundaţia pentru Literatură şi Artă Regele 
Carol II, Bucureşti, 1939, p. 20 şi p. 270. 

% Mihai Eminescu, Amorul unei marmure, în volumul citat, p. 20. 

material din „lacrima” invatacelului gimnaziast sau din 
„pasul” îndrăgostitului menţine reprezentarea poetică în sfera 
vizibilului, împiedicând transferul către lumea de dincolo: 
„Urmeze inca’n cale-ti şi lacrima duioasă, / Ce junii toţi o 
varsă pe trist mormântul tău, / Urmeze-ti ea prin sboru-i în 
cânturi tanguioase [...] Colo în Elisew”; „Și pasu’n urma-ti 
sboară c’o tainică mânie, / Ca un smintit ce cată cu 
ochiu’ngalbenit, / Cu fruntea’nvinetita, cu fata cenușie / 
Icoana ce-a iubit”” (s. n.). 

Ispita de a gândi infinitul şi ideea de Dumnezeu atrage 
după sine nu numai disoluția materială, ci şi eludarea logicii 
mundane, înfăţişată ca „determinare” biologică, ca „lege” 
sau „programare” socială: „Am uitat mamă, am uitat tată, / 
Am uitat lege, am uitat tot”. Neliniştea morţii este mereu 
dublată de ceea ce Rosa del Conte numeşte — în legătură cu 
atelierul poemului Mortua est, dar şi cu implicita perioadă 
preconvorbiristă dintre 1866-1871 — „neliniştea logică”: 
„Aici se revelă frica fundamentală a lui Eminescu, spaima lui 
în fata adevărurilor asimilate dintr-o filosofie fără speranţă şi 
instinctiva căutare a unei salvări”2*. Cercetătoarea italiană 
accentuează aşadar ideea că parcurgerea unui traseu simbolic 
marcat de următoarele momente semnificative: „filosofie 
fără speranţă” — „salvare” / „condamnare” — „eliberare” con- 
stituie de fapt nucleul preformator al unui „crez ambiguu””. 
Într-adevăr, versiunile textului dedicat amicului Filimon Ilia 
ilustrează faptul că, odată cu abandonarea „cauzelor” nere- 
zolvate ale Umanității (fragmentul intitulat Târnava e 
sufocat de noţiuni abstracte precum „Dreptatea”, „Adevărul”, 
„Libertatea”, „Divinitatea” ş.a.%0), poetul renunţă si la per- 


21 Mihai Eminescu, „La mormântul lui Aron Pumnul”, în M. 


Eminescu, Opere I. Poezii tipărite în timpul vieţii, ed. cit., p. 1. 

2 Idem, Amorul unei marmure, în ed. cit., p. 22. 

23 Mihai Eminescu, „Amicului F.L”, în M. Eminescu, Opere I. Poezii 
tipărite în timpul vieţii, ed. cit., p. 27. 

” Rosa del Conte, op. cit, p. 37. 

* Ibidem, p. 42. 

°° M. Eminescu, Opere I. Poezii tipărite în timpul vieții, ed. cit., pp. 
280-281. 

spectiva  „legiferată”, sistemică, antrenată juridic prin 
discuţiile cu prietenul său. Nu întâmplător, în poemul 
Amicului F.I. ce va fi publicat în revista Familia, tânărul 
poet-cugetător sacrifică fără prea multe ezitări ideea de 
„mântuire” individuală pe altarul gloriei literare, iluzia 
nemuririi fiind problematizată de Eminescu în întreaga sa 
operă — o operă care, după cum remarca G. Călinescu, e 
străbătută de la un capăt la altul al său de „fiorul cosmo- 
gonic”, descriind la nivelul imaginarului artistic un univers 
în semicerc, marcat la un capăt de imaginea genezei, iar la 
celălalt de cea a extinctiei universale”. În acord cu această 
perspectivă globală, ilustrată şi de compunerile poetice ale 
creaţiei eminesciene de tinereţe, Dan C. Mihăilescu iden- 
tifica o veritabilă „poetică selenară” prin care se realizează 
„O esenţializare a fenomenalului sub razele cunoaşterii totale 
ca deplină cunoastere-de-sine” %. Încă de la primele dibuiri 
creatoare poetul înţelege aşadar că pentru el „nu-i loc aicea, 
ci numa-n stele”, cu toate că lumea acestor „stele” îi pune 
mari probleme de reprezentare. Darul de la capătul acestui 
traseu constă în chiar accesul cunoaşterii la o formă vizual- 
alegorică a misterului asaltat până acum în fel şi chip, ca în 
următoarele versuri: „Numai prin chaos tu îmi apari, / Cum 
printre valuri a navei velă, / Cum printre nouri galbena 
stelă, / Prin noaptea neagră cum un fanar // Te văd adesea 
frunte senină” (s. n.). Surprinsă ca atare într-o formă mo- 
nolitică („munte alb”), cealaltă lume se lasă întrezărită doar, 
ca o lumină ce luptă să biruie, treptat, întunericul. Această 
lume plină de taine nu se expune total privirii, ca în Mortua 
est, dar sugestionează o promisiune de rezolvare a „neliniştii 
logice” şi ontologice (marcate de un „crez ambiguu”), aso- 
ciate trecerii hotarului dintre realitatea sensibilă şi cea 
suprasensibilă. 


°7 G. Călinescu, Opera lui Mihai Eminescu, vol. I, ed. cit., p. 8. 

28 Dan C. Mihăilescu, Perspective eminesciene, ediţia a Il-a, revăzută 
şi ne-adăugită, Editura Humanitas, Bucureşti, 2006, p. 167. 

? M. Eminescu, Opere I. Poezii tipărite în timpul vieţii, ed. cit., p. 
27. 

Fara îndoială, nelinistea morţii (care atinge nu doar 
sensibilitatea, ci $i intelectul) genereaza un proces descris de 
Rosa del Conte în următorii termeni: speranța ca „ceva din 
noi durează şi existența se împlineşte, înfloreşte dincolo”, dar 
şi resemnarea/ ,,resignatiunea” că „nimic din noi şi din visele 
noastre nu continuă dincolo”. Altminteri, deja incorporate 
în structura atent cumpănită din poemul Mortua est, poetul le 
supune, în textele anterioare, unui tratament disjunct: primul 
îl constituie creaţia poemului Speranța, inspirat de 
schillerianul Hoffnung; al doilea e reprezentat de traducerea 
Resignatiunii semnate de acelaşi romantic german. Ca atare, 
aşa cum vom vedea în cele ce urmează, disociatia se impune 
încă din hipotextul schillerian, nefiind o „invenție? a lui 
Eminescu. 

De altfel, în raportul dintre cele două personalități şi 
tipuri de sensibilitate poetică, Iorga remarca în mod judicios 
trecerea de la „precisiunea fără călcări de logică şi şovăieli 
de pas din Speranţa, a cărei origine e Schiller însuşi”, către o 
„cu totul altă sentimentalitate şi cu vibrări absolut altele”?! 
în timp ce istoricul Constantin C. Giurescu insistă asupra 
procesului de amplificare figurativă a temei”. Din obser- 
vaţiile acestea merită să reținem posibilitatea ca procesul de 
traducere şi interpretare a textelor lirice semnate de Schiller 
— în special Hoffnung — să fi avut o importanţă majoră în 
felul în care poetul român înţelege să-şi articuleze „logica”, 
expresia artistică şi personalitatea creatoare ca „derivaţii” 
specifice de la originalul german. În tentativa de a desluşi 
natura raporturilor dintre opera eminesciană şi poezia lui 
Schiller, Călinescu precizează că „modelul statornic” oferit 
de scrierile romanticului german nu este relevant în exer- 
citiile de versificatie şi de traducere „liberă” din preajma lui 
1867, ci mai curând în dramaturgia eminesciană. Oricum, şi 


* Rosa del Conte, op. cit., p. 42. 

3! Nicolae Iorga, Istoria literaturii româneşti contemporane, vol. I. 
Crearea formei, Editura „Adevărul”, Bucureşti, 1934, p. 129. 

De la 18 versuri schilleriene se ajunge la 45 de versuri emines- 
ciene. Apud M. Eminescu, Opere I. Poezii tipărite in timpul vieții, ed. cit., 
p. 254. 

autorul Istoriei literaturii române de la origini până in 
prezent tine să marcheze ,,despartirea” de Schiller, ca gest ce 
păstrează o adâncă urmă ideologică. De aceea, lui Călinescu 
i se pare firesc ca nationalistul Eminescu sa dispretuiasca 
„republicanismul” şi „cosmopolitismul” romanticului ger- 
man”. Cu toate acestea, tot autorul Vieţii lui Eminescu 
notează că poetul român va reveni în 1881 asupra operei 
poetice a lui Schiller (dar nu asupra teatrului său) când, 
pentru Biblioteca din Leipzig, traduce poemul Manusa. Pe de 
altă parte, atunci când identifică sursele textului Resemnare, 
Perpessicius nu atribuie calificative traducerilor eminesciene 
din lirica schilleriană, deşi reţine ideea că textele-sursă erau 
deja implicate într-un fel de relaţie logică“. 

Eminescu va respinge însă previzibila antinomie dintre 
Kampf şi Resignation şi alege să traducă doar textul ce 
dezvoltă reflectia asupra „resemnării”. Aşadar, felul în care 
Eminescu transpune in limba română poemul Hoffnung (i.e. 
prin exemplificare şi aditie) reflectă şi un proces de substi- 
tuire terminologică: luând locul „luptei” din raportul iniţial, 
„speranţa” îşi va pierde semnificaţia vitalistă, schilleriană, 
devenind un factor esenţial, de o fertilă polisemie, în con- 
figurarea imaginarului artistic al poetului român. Pentru 
moment, să reținem că sensibilitatea eminesciană se aplică 
asupra relaţiei ,,speranta”-,,resemnare”, reflectată in formula 
şi în aranjamentul pieselor din manuscrisul ,,Elena”: Elena, 
La o artistă, Serata, Amicului Filimon Ilia, Junii corupți $i 
Resignatiune. 

Mizele estetice $i cognitive ale constructiei lirice din 
Speranța — poemă cu atât mai „discretă” cu cât singura 
versiune e doar aceea tipărită de Iosif Vulcan — se circum- 
scriu unui scenariu foarte alert, unei cavalcade ideatice, 


3 G. Călinescu, Opera lui Mihai Eminescu, vol. II, ed. cit., pp. 
90-92. 

“A Perpessicius observa că, inspirate de aceeaşi experienţă, poetul 
german punea alături poezii precum Der Kampf, numită şi Libertinaj (în 
vechiul sens, al pasiunii dezlantuite), şi Resignation, subintitulată apoi 
Eine Phantasie (in M. Eminescu, Opere I. Poezii tipărite în timpul vieții, 
ed. cit., pp. 503-504. 

ritmată de enumeratii şi exemplificări. Personificata, 
„speranţa” îi alină pe „toţi muritorii” ajunşi în situatia-limita 
a confruntării cu momentul fatal: călătorul, prizonierul, 
mama, marinarii, în fine, „virtuoşii” care reuşesc să uite 
durerile morţii, să nu dispere şi să mai creadă că îşi vor primi 
răsplata în cer. Deşi îi recunoaşte tradiția luministă, 
Călinescu înscrie ,,speranta” eminesciană printre sabloanele 
romantice, ilustrând-o cu informaţie de manual, prin versuri 
din Schiller, Herder şi Bürger”. Poetul român ar mosteni, 
prin urmare, un mic glosar de termeni abstracti — ,,Liber- 
tatea”, „Democraţia”, „Dreptatea”, „Legea”, „Divinitatea”, 
„Adevărul” şi, nu în ultimul rând, „Speranța? — pe care 
exegetul îi citeşte ca atare, fără a înregistra deviatiile. 
Realitatea e că, trecute prin filtrul traducerilor, noţiunile îşi 
vor dilua coerenţa sistemică. În orice caz, aşa cum o va 
regândi Eminescu, ,,speranta” păstrează un rest de neliniste, 
in vreme ce ,,resemnarea” nu e nicidecum un abandon, ci o 
forma de echilibru fragil, susceptibilă de multiple seman- 
tizari. 

Prin urmare, dacă acceptăm ipoteza devierii sensului 
originar, observăm că ,,speranta” lui Eminescu nu are o 
valoare capitalizată, nu apare propriu-zis ca o răsplată justă, 
pe măsura acţiunilor omeneşti. Mai ambiguă şi într-un fel 
„neliniştitoare”, ,,Speranta” pare a-şi afla originea undeva 
dincolo de lume, în tărâmul unde, învăluită în „negru talar”, 
domneşte moartea, numită şi a „lumii paranimfă”. Inten- 
sitatea luminii răspândite de speranţă („slabă”, „pălindă”, 
„licăritoare”) tine, la fel ca în poeme precum Amicului F. I. 
sau Amorul unei marmure, de originea sa transcendentă. În 
linia raportului originar Kampf — Resignation, merită notat 
faptul că schillerianul Hoffnung nu imprimă noțiunii un 
înţeles tranzitiv, ci unul mai curând tranzactional. Si asta 
deoarece, depărtându-se de mecanismul eticii retributive, 
tânărul Eminescu consideră că figura Sperantei dizolvă 
urmele materiale ale emoţiilor trecătoare (tristeţea, durerea, 


35 G. Călinescu, Opera lui Mihai Eminescu, vol. Il, ed. cit., pp. 
180-183. 

lacrimile, amor) şi că, eliberându-l de iluzii, poate dirija 
sufletul către un orizont cognitiv mai stabil. Or, revenind la 
textul original, trebuie evidenţiat că ,,Speranta” schilleriana 
se spulberă la marginea mormântului, mobilitatea sa fiind un 
pretext pentru a descrie apanajul vârstelor individului. Ca 
atare, dacă pentru poetul român speranţa e o realitate trans- 
cendentă, misterioasă, pentru Schiller aceasta constituie un 
primum movens al vieții: „Die Hoffnung führt ihn ins Leben 
ein, / Sie umflattert den frohlichen Knaben, / Den Jiingling 
begeistert ihr Zauberschein, / Sie wird mit dem Greis nicht 
begraben; / Denn beschlie$t er im Grabe den miiden Lauf, / 
Noch am Grabe pflanzt er — die Hoffnung auf”. 

Reala intentie a ucenicului de a intra in dialog intelectual 
cu magistrul (nu e vorba de o simplă „îngânare” a inter- 
textului romantic, aşa cum sugerează Călinescu) se poate 
dovedi prin insertia figurilor „speranţei” — şi, subsecvent, ale 
„resemnării” — în seria textelor preconvorbiriste, mai ales a 
celor grupate de însuşi Eminescu în misteriosul caiet 
„Elena”. Se ştie desigur că felul în care au fost legate aceste 
piese de manuscris nu i-a fost indiferent poetului, editorii 
evidențiind relevanta vădită a unui principiu suprastructu- 
rant. Perpessicius spre exemplu pledează pentru o înţelegere 
„organică” a „submanuscriselor”, presupunând că „au fost 
gândite împreună” *. Însă pentru editor „gândirea împreună” 
a textelor juvenile nu are o semnificație cognitivă sau filoso- 
fică, ci una predominant psihologică: ca atare, Perpessicius 
subsumează ordinea şi numărul textelor din aceste ,,sub- 
manuscrise” mai curând unei predispozitii afective, decât 
unui tip de discernământ „obiectiv” sau unui efort oarecare 
de construcție mentală. Centralitatea hipotextului schillerian 
în Sms „Elena” poate fi însă dovedită cu un argument mai 
puternic decât acela al dispozitiei febril-geniale, transformată 
de Călinescu într-un veritabil sketch: ,,[...] cunoştea cu 
de-amănuntul pe Schiller şi [...] declama din el în gura mare 
prin suri, culcat în fân”? 


” 


76 Perpessicius, „Lămuriri...”, în M. Eminescu, Opere I. Poezii 
tipărite în timpul vieţii, ed. cit., p. XXXVI. 
7 G. Călinescu, Opera lui Mihai Eminescu, vol. I, ed. cit., pp. 
368-369. 


84 STUDII EMINESCOLOGICE 


Atotprezentă in opera eminesciană, reflectia despre 
„speranţă” şi „resemnare” capătă, aşa cum se poate vedea, 
forme şi nuanţe dintre cele mai variate. De pildă, provocat 
fiind de celebra piesă schilleriană Kabale und Liebe — 
răspândită la noi prin două traduceri, una din 1852, purtând 
titlul Jntrigă şi amor, alta din 1871, sub titlul „restituit” de 
Iacob Negruzzi, Cabală şi amor —, poetul român începe să 
studieze Cabala, arătându-se fascinat de învăţăturile ezo- 
terice. În proximitatea textului Serata (Ondina I), găsim o 
virtuală grilă de interpretare a piesei schilleriene: ,,Seraph: 
putere; Cântec: lege; Colorile: legile; Stelle: lumi; Soarele: 
Univers > Tot; Inima: complexul lor”, completată de mar- 
ginaliile la ,.meditatiunea” Elena: „un cântec — o regulă — o 
lege... căci un cântec bun e lege... Ca amalgamisarea şi 
formarea altor forme în natură”. Producând o lectură de tipul 
misreading (trecută de Harold Bloom sub incidenţa greşelilor 
creatoare), tânărul poet e înclinat să înţeleagă cuvintele în 
sensul lor denotativ, căci pentru el, „cabala” nu se referă la 
„intrigă”, ci la acea „carte” misterioasă care, vorbind despre 
amalgamul lumilor sensibile şi suprasensibile, îi poate da 
cheia neliniştilor logice. 

Formă matricială a poemului Mortua est!, ,,meditati- 
unea” Elena dezvăluie, mai mult decât Speranța (care nu a 
fost găsită în niciun caiet, deşi aparţine, tematic, acestui 
submanuscris), înțelesurile noului raport dintre termenii ana- 
lizati: Hoffnung — Resignation. Alăturând versiunea datată 
octombrie 1866 si textele ulterioare, observam ca una dintre 
modificarile importante priveste evocarea poetica a ,,hotaru- 
lui” dintre ,,lumea sperantelor” si, probabil, lumea ,,resem- 
nării”: „Ca visul [...] Trecusi d’al sperantelor feeric hotar’”””; 
„Un vis [...] Astfel ai trecut de al lumei hotar”; „Un vis [...] 
Tu treci de al lumei, pustiul otar”™®. E limpede că si aici 
traiul mundan, ca in poemul lui Schiller, se asociaza ,,spe- 


38 Mihai Eminescu, ,,Serata”, in M. Eminescu, Opere I. Poezii 
tipărite în timpul vieţii, ed. cit., p. 503. 

3 Mihai Eminescu, „Elena: meditaţiune”, în M. Eminescu, Opere I. 
Poezii tipărite în timpul vieții, ed. cit., p. 299. 

4° Idem, Mortua est!, vol. cit., p. 304 supra si infra. 

rantei” şi mecanismelor iluziei. Dar, dacă experienţa lumii 
este una „feerică” (i.e. iluzorie), atunci logica dictează că tot 
ceea ce se află „dincolo” va avea proprietăţile lumii vizibile, 
fenomenale. 

Provocarea la care trebuie să răspundă imaginaţia poe- 
tului ar constitui, aşadar, reprezentarea transcendentei din 
perspectiva concretului. lar soluția pentru care optează 
Eminescu, am precizat deja la începutul prezentului studiu, o 
reprezintă ipostazierea absolutului prin negația lumii 
sensibil-fenomenale. În acest sens, Ioana Em. Petrescu subli- 
nia, asemeni lui Petru Cretia şi a multor altor exegeti, natura 
orfică a lirismului eminescian, constatând că toate proiectele 
de tinereţe celebrează cecitatea sacră, ochiul (privirea) fiind 
vinovat pentru că instituie „ruptura ontologică” între „cu” şi 
lume”. Segregarea de lume şi afirmarea principiului indi- 
viduaţiei presupune însă recursul la un tip de gândire care 
privilegiază raţiunea şi condamnă sensibilitatea, afectul. Prin 
urmare, afirmă exegeta, distincţia dintre ,,vedere” şi ,,vizi- 
une” corespunde opoziţiei dintre „raționalismul individualist 
european” (ce instituie o distanţă între subiectul cunoscător şi 
obiectul cunoaşterii), pentru care „văzul e expresia perfectă a 
relaţiei eu-lume”, şi cunoaşterea de tip „participativ”, speci- 
fică gândirii orientale, „în care valorile totalitatii predomină 
asupra valorilor individuale”, privilegiind simţurile „inferi- 
oare” şi „actul alimentar” văzut „ca arhetip al cunoaşterii”. 
Astfel, conchide Ioana Em. Petrescu: ,,[...] gura şi ochiul — 
încorporarea sau contemplarea obiectului — desemnează nu 
numai două moduri diferite de punere în relaţie a fiinţei cu 
lumea: în primul caz, individualul se defineşte doar rela- 
tional, în funcţie de totalitatea la a cărei existență participa; 
în cazul al doilea, existența e centrată pe categoria indi- 
vidualului, subiect detaşat, exterior lumii-obiect. A doua 
perspectivă, individualistă şi antropocentrică, întemeiată pe 
opoziţia subiect-obiect, consfinteste şi originara ruptură prin 
care ființa umană se desprinde din totalitatea amorfă a 
organicului. Orgoliul rațiunii e poate de aceea dublat de 


4l Toana Em. Petrescu, op. cit., pp. 20-21. 

nostalgia totalitatii pierdute” ?. Privilegierea metaforicului 
indică şi la Eminescu, desigur, opţiunea pentru o „modalitate 
non-discursivă de instituire a sensului”, ce ilustrează 
„nostalgia unui traseu cognitiv în care totalitatea e privile- 
giată în raport cu entităţile izolate”*. Nu întâmplător, elogiul 
increatului şi al detaşării de lume implică, afirmă Ioana Em. 
Petrescu, „absenţa ochiului”, cosmogonia fiind „condiţionată 
de ochiul care instituie limita, categorialul, deci forma”. 

Pe lângă opţiunile acestea cognitive dictate de recursul 
la anumite simţuri şi la un imaginar specific, exegetii au 
încercat să explice raţiunea pentru care Eminescu şi roman- 
ticii în genere au preferat să descrie universul ca sinteză a 
contrariilor. Sugestii interesante ne oferă spre exemplu stu- 
diul pe care Tudor Vianu îl consacră liricii eminesciene de 
tinereţe. Criticul observa aici că un element specific pentru 
poezia eminesciană din prima perioadă de creaţie îl 
constituie „îmbinarea revolutionarismului libertar şi reflectia 
sceptică asupra lumii şi vieţii”, scepticismul încadrându-se 
armonic „în structura sufletească a revoluționarului ro- 
mantic” şi fiind celebrat „nu numai în legătură cu credinţa, 
dar ca sentiment general de viaţă”. Cât priveşte com- 
plexitatea psihologică a poeziei lui Eminescu, tot lui Vianu îi 
datorăm explicaţia poate cea mai subtilă a erotismului emi- 
nescian, văzut ca expresie sui generis a suferinţei şi a plăcerii 
deopotrivă, adică a unui sentiment ce-şi găseşte expresia 
stilistică în oximoron şi care presupune căutarea voluptatii în 
durere. Plecând de la ipoteza că romantismul ilustrează 
„cultura sentimentului”, deoarece „adoptă fata de viata sen- 
timentală o atitudine estetică, în care valorificarea ei practică 
nu mai joacă niciun rol”, criticul remarca in acest sens 
faptul că „farmecul dureros” nu apare niciodată în poeziile 
aspiratiei şi nostalgici, „ci numai în acelea in care perso- 


“ Ibidem, p. 23. 

“% Ioana Em. Petrescu, op. cit., p. 21. 

“ Ibidem, p. 103. 

45 Tudor Vianu, Atitudini şi motive romantice de tinereţe, în vol. cit., 
p. 37. 
“ Ibidem, p. 62. 

najele scenelor de iubire îşi îndreaptă unele asupra altora 
sentimentele lor”, „dorul” din „farmecul dureros” exprimând 
o aspirație către „fuziunea prezentă şi întreagă”, dorinţa de „a 
ieşi din forma mărginită şi proprie”, scopul ultim al volup- 
tatii fiind dorinţa de „posesiune infinită şi totală”, contrariată 
de „durerea că nazuinta nu poate fi satisfăcută niciodată”. 
În acelaşi spirit vede lucrurile şi Caius Dobrescu, care 
atribuie poeziei lui Eminescu caracterul unui „roman analitic 
în versuri” — cel mai profund „roman analitic” din literatura 
noastră“, şi asta deoarece, pe lângă mulțimea de nuanţe 
sufleteşti ilustrate în opera poetică eminesciană, remarcabilă 
se vădeşte a fi „atenția analitică, deopotrivă estetică şi 
intelectuală”, care se concentrează „asupra însuşi procesului 
introspecţiei””. Cât priveşte natura raportului speranță-re- 
semnare problematizat de Eminescu în legătură cu experienţa 
morţii, universitarul bucureştean atrage atenţia asupra 
faptului că „ambiguitatea e uneori asumată experimental” şi 
că  „indeterminarea relației materie/spirit, suflet/corp”, 
departe de a genera „o angoasă dizolvantă”, dimpotrivă, are 
darul de a oferi artistului „şansa de a exploata/inventa un nou 
univers”. Ca atare, se poate afirma că moartea deschide spi- 
ritului o cale de acces, pe un traseu invers, de la „resigna- 
tiune” la speranță. În aceeaşi cheie interpretează Tudor 
Vianu emergenta curentului deceptionist, reprezentat de 
epigonii eminescieni şi de noua sensibilitate afirmată la noi 
după moartea lui Eminescu: „Discutabilă a fost aşadar alar- 
ma care deplângea urmările curentului eminescian, căci re- 
crudescenta de jale şi meditaţie a epocii nu era decât semnul 
după care se poate recunoaşte descătuşarea unui mare de- 
pozit de energii interioare. Boala timpului era a unei plinatati 
chemate la viaţă””!. În pofida diferenţelor de detaliu, nu mult 
diferit înţelegea lucrurile Constantin Dobrogeanu-Gherea, 


Ibidem, p. 67. 

48 Caius Dobrescu, Mihai Eminescu. Imaginarul spaţiului privat. 
Imaginarul spaţiului public, Editura Aula, Braşov, 2004, p. 19. 

” Ibidem, p. 110. 

5 Ibidem. 

“Tudor Vianu, op. cit., p. 110. 

care considera că există o contradicție între fondul intim, 
idealist şi vitalist al poeziei eminesciene (retruvabil în poezia 
de dragoste) şi tendinţele pesimiste, datorate mediului şi care 
şi-au pus amprenta asupra poeziei filosofice şi sociale: 
„Eminescu, după intima lui natură, a fost idealist, pesi- 
mismul lui se datorează înrâurirei mediului social. În sufletul 
lui era dar luptă între idealismul naturei sale şi schopen- 
hauerianismul altoit de mediul social”?. Din acest motiv, 
liderul socialist considera că ar fi existat un curent ,,de- 
ceptionist” în literatura română şi fără Eminescu, poetul 
neputându-se sustrage influenţei exercitate de „spiritul 
vremii”. In fine, sugestii fertile pentru analiza ,,sperantei” si 
„resignaţiunii” în lirica eminesciană găsim în lucrarea Irinei 
Andone”, care surprinde cele mai relevante trăsături ale 
„poeticii contrariilor”, poetică ce ilustrează în plan estetic 
structura psihică duală a personalității eminesciene, surprinsă 
însă mai întâi de Gherea şi apoi de o mulțime de alți 
comentatori de prestigiu. Maiorescu vorbise doar de predi- 
lecţia pentru antiteze exagerate, dar în Eminescu şi poeziile 
lui (1889) nu proiectează opoziția şi la nivelul de adâncime 
al personalității geniului, pe care olimpianul o vedea ca fiind 
de o coerență geometrică. Pe urmele lui Gherea, Caragiale va 


52 Constantin Dobrogeanu-Gherea, „Eminescu”, în Studii critice, vol. 
I, ediție adnotată şi comentată de Horia Bratu, ESPLA, Bucuresti, 1956, 
p. 14. Dincolo de grila reductionista a cauzalismului social care viciază 
mare parte din interpretările criticului, există însă în studiul lui Gherea 
câteva intuitii remarcabile, de-ar fi să ne referim doar la observaţiile pri- 
vind vitalismul eminescian, ce anticipează exegeza călinesciană. lar un 
istoric precum Alex Drace-Francis consideră studiul lui Gherea despre 
Eminescu prima manifestare în cultura noastră a feminismului în critică — 
vezi Alex Drace-Francis, Geneza culturii române moderne. Instituţiile 
scrisului şi dezvoltarea identităţii naţionale. 1700-1900, traducere de 
Marius-Adrian Hazaparu, Editura Polirom, laşi, 2016, cap. Literatură, 
societate, naţiune: polemica Maiorescu-Gherea, pp. 193-209. 

5 Trina Andone, „Farmec dureros”. Poetica eminesciană a contra- 
riilor, Editura Cronica, laşi, 2002. Vezi de asemenea şi lucrarea semnată 
de Lucia Cifor, Poezie si enoză (Editura Augusta, Timişoara, 2000), care 
analizează fundamentele filosofice ale liricii eminesciene (dar şi blagiene 
şi barbiene), autoarea propunând termenul de „poezie-gnoză” pentru a de- 


semna 0 „experienţă concomitent poetică şi spirituală” sui generis. 

schița marelui dispărut poate cel mai expresiv şi mai autentic 
portret, din care merită să cităm, pentru frumuseţea lui, 
măcar următorul fragment: „Aşa l-am cunoscut atuncea, aşa 
a rămas până în cele din urmă momente bune: vesel şi trist; 
comunicativ şi ursuz; blând şi aspru; multumindu-se cu 
nimica şi nemulţumit totdeauna de toate; aci de o abstinenta 
de pustnic, aci apoi lacom de plăcerile vieţii, fugind de 
oameni şi căutându-i; nepăsător ca un bătrân stoic şi iritabil 
ca o fată nervoasă. Ciudată amestecătură! — fericită pentru 
artist, nefericită pentru om”. Pornind de la aceste date tem- 
peramentale se va structura opera eminesciană, marcată de o 
tensiune pe care unii exegeti precum o vor considera de 
factură tragică. loana Em. Petrescu, de pildă, consideră că, 
dintre toate ipostazele eului eminescian, Cezarul întruchi- 
pează „expresia acestei conştiinţe tragice” deoarece el „a 
descoperit lipsa de chip a divinului şi a înţeles ironia 
propriului său destin, pe care şi-l asumă, însă, în deplină 
luciditate”. Cezarul poartă aşadar „povara celui condamnat 
să se substituie divinității”, el este de fapt „eroul tragic 
eminescian, care are luciditatea geniului, dar nu se refugiază 
în contemplarea îndurerată a universului rău””. Din punct de 
vedere filosofic, exegeta invocă afinitatea reflectiei emines- 
ciene cu gândirea lui Nietzsche, ceea ce presupune depăşirea 
optimismului hegelian şi a pesimismului schopenhauerian 
printr-o viziune tragică, apolinică şi dionisiacă deopotrivă. 
Pornind de la aceleaşi premise, Caius Dobrescu afirma că 
Eminescu seamănă în multe privinţe cu filosoful german, de 
care îl apropie exuberanta vitală, cu diferenţa că Nietzsche „a 
exaltat corpul ca pe o oportunitate şi ca o salvare”, câtă vre- 
me Eminescu „rămâne în sfera unei indeterminări dureroase, 


“LL, Caragiale, „În Nirvana”, în LL. Caragiale, Opere, vol. IV, 
publicistică, ediţie critică de Al. Rosetti, Şerban Cioculescu şi Liviu Călin, 
cu o introducere de Silvian losifescu, Editura Pentru Literatură, Bucuresti, 
1965. 

5 Ioana Em. Petrescu, Eminescu. Modele cosmologice şi viziune 
poetică, Editura Minerva, Bucureşti, 1978. Autoarea intentionase să-şi 
intituleze cartea Eminescu — poet tragic, titlu sub care studiul va apărea 
abia după 1989, în condiţiile abolirii cenzurii comuniste. 

rezultate din efortul de a introduce în conceptele şi repre- 
zentările tradiţionale o experiență emoţională, intelectuală şi 
imaginativă cu totul nouă”, ce anticipează Decadenţa“. 
Urmărind evoluţia poeziei eminesciene dinspre ,,medita- 
tia lirica” Elena către versiunile textului Mortua est, reflectia 
despre moarte capătă nuanţe apoftegmatice, fapt ce produce 
şi o limpezire a stilului, o clarificare şi chiar o înseninare a 
viziunii: de la admiterea unei incapacitati de a transgresa 
limita („Nu ştiu dacă este dincolo vr’o lume” y trecând prin 
imaginea „abracadabrată”, în hieroglifă, a întunericului ce 
invită ochiul la descifrare (,,Trecut-ai când noaptea e-o 
abra-cadabră” *) şi ajungând, apoi, la viziunea înaltului şi la 
deschiderea „cerului” ca o „câmpie senină” (,,Trecut-ai când 
ceru-i câmpie senină / Cu râuri de lapte, cu flori de lumi- 
nã”). „Sensul întors”, „ateu” al tranziţiei lucrurilor functio- 
neaza ca lectură întoarsă, ca ,,misreading” a hipotextului ro- 
mantic care are in centru abstractiunea magistrului Schiller. 
Ca Sms ,,Elena” nu e numai expresia unei slabiciuni 
afective (Perpessicius) sau a unei inflamări juvenile 
(Călinescu) o dovedeşte transferul filosofiei ,,sperantei” şi 
„resemnării” în tălmăcirea schillerienei poeme Resignation. 
Astfel, cu toate că Schiller fixează noţiunea în formula 
Hoffnung-Genuf, tradusă de Eminescu prin „Speranţă”- 
„Plăcere”, observăm că, în strofa finală, Glaube (credinţă) se 
echivalează tot prin substantivul ,,Speranta”: „Du hast 
gehofft, dein Lohn ist abgetragen, / Dein Glaube war dein 
zugewognes Gliick. / Du konntest deine Weisen fragen, / 
Was man von der Minute ausgeschlagen, /Gibt keine 
Ewigkeit zuriick” — „Tu ai sperat, răsplata şi-a fost dar 
acordată / Speranta-i bunul care norocu-ti destina / Putusi 
să'ntrebi pe-ai voştri folosofi vreodată / Ce se refusă unei 
minte’ntraripata / Neci insu-Si vecinicia nu poate reda” ©. 


5 Caius Dobrescu, op. cit., p. 19. 

°7 M. Eminescu, Opere I. Poezii tipărite în timpul vieţii, ed. cit., p. 
300: versiunea I. 

58 Ibidem, p. 304: versiunea II. 

® Ibidem, p. 308: versiunea III. 

% Mihai Eminescu, „Resignaţiune”, în M. Eminescu, Opere I. Poezii 
tipărite în timpul vieţii, ed. cit., p. 463. 

Epitomă a lecturii greşite dar creatoare, ,,speranta” devine in 
consecinţă locul geometric al tensiunilor logice activate de 
problema reprezentării „paranimfei” lumii din postura enig- 
matică a vieţii. 

Traversat subtil de tema „resignațiunii”, celălalt 
submanuscris eminescian — numit conventional „Marta” — va 
reuni, sub semnul orfismului, experienţa disolutiei materiale: 
De ce să mori tu?, De-aş muri ori de-ai muri?, La moartea 
lui Neamţu. La fel ca acele colocvii între Monos şi Una 
imaginate de Poe, vocile „iubitei” şi „poetului” din Replici 
(ipostaziate ca „măşti” lirice) se proiectează pe un blank şi 
reprezintă, practic, singura formă de concretizare a nimicu- 
lui. Străbătută de neliniştile „cifrelor neînţelese”, resemnarea 
eminesciană presupune nu o stingere a „luptei” într-o 
comodă dialectică, asemănând „între-olaltă” viaţa şi moartea. 
Mostenirea alegorică schilleriană va fi însă îndepărtată prin 
eludarea (h)otarului dintre ,,speranta” şi „resignaţiune”, 
termeni ce exprimă, în spiritul Cabalei, intensitati diferite de 
expunere a realităţii. Provocată să rămână în „cumpănă”, 
sărmana gândire se va resemna doar cu ideea că „totu-i 
problem” şi că, nemaisperând şi nemaiavând teamă, poate 
glosa nestingherit pe marginea misterului. 

Analiza raportului dintre ,,speranta” şi ,,resignatiune” 
reprezintă aşadar o particularizare a unei reflecţii de ordin 
general, care constituie nota specifică a creativităţii emines- 
ciene. În acest sens, D. Caracostea observa că structura 
sufletească a poetului „îl ducea să vadă pretutindeni con- 
trastul dintre un elan înalt şi mărginirile telurice”"!. Criticul 


x9 


sublinia astfel „unitatea sufletească” a poetului, reductibilă la 


„O rară putere vitală afirmându-se cu o plinătate excesivă” ®. 


6! D, Caracostea, Creativitatea eminesciană, ediție îngrijită, studiu 
introductiv şi note de Ion Apetroaie, Editura Junimea, Iasi, 1987, p. 27. 

© Ibidem, p. 205. Iată cum descrie criticul personalitatea lui Eminescu: 
„[...] viața de sentiment a lui Eminescu, în intimitatea ei, îndeosebi pe 
terenul iubirii, era caracterizată printr-o pornire, printr-un nesatiu tot atât 
de viu şi de nemăsurat ca şi setea lui de a şti, ca şi preocupările intelec- 
tuale, ca şi nazuintele nationale şi umane. A iubit nemărginit valorile 
vieţii, a căutat în ele granitul absolutului şi, negăsindu-l, din amărăciune 

Având însă în vedere că Eminescu se arată fascinat, ca 
toţi romanticii de altfel, de concepţiile filosofice universaliste 
şi totalizante, de tipul Philosophia perennis, e limpede şi de 
ce fusese pasionat de Cabala şi de simboluri precum arborele 
sephirotic şi celelalte. Prin urmare, dacă poezia e pentru 
Eminescu o formă de demiurgie relevabilă în cântec (orfis- 
mul), dacă viaţa şi moartea sunt fenomene interdependente 
din perspectiva acelei „palingenezii” care constituie fondul 
filosofiei sale, e limpede că ,,speranta” şi ,,resignatiunea” nu 
reprezintă nici ele decât atitudinile fundamentale prin care 
omul se raportează la existență în genere, la lumea celor 
vizibile şi invizibile deopotrivă. În lumina celor afirmate 
anterior, se cuvine să spunem aşadar că ,,speranta” dobân- 
deste la Eminescu întotdeauna o nuanţă de „resemnare” 
melancolică, la fel cum resemnarea, departe de a ilustra un 
pesimism fără leac, nu e decât semnul unei speranţe ador- 
mite, narcotizate. De aceea s-a afirmat că somnul nu 
înseamnă la Eminescu o abolire a conştiinţei, căci deschide 
gândului o cale de acces către nişte realităţi perceptibile 
numai în vis. După această logică judecând lucrurile, 
„resemnarea” devine un soi de terapeutică menită a prezerva 
de fapt speranţa, de a nu o irosi în zadar, orientând-o spre 
realități meschine, lipsite de însemnătate. 

Abstract 


The essay proposes a re-assessment of the relationship 
between two main affects of young Eminescu’s poetry: “hope” and 
“resignation”. They function as key-concepts in the laboratory of 
the poem Mortua est and, as Rosa del Conte proved, they act as 
two emotional poles that can give us the measure of the poet’s 
effort in representing — through textual means and by appealing to 
multiple philosophical references — the concept of “nothing”. As 
proven below, the negative categories, which have been identified 
and richly commented in Eminescu’s late poetry, are already 
present from early original fragments and creative translations of 
Schiller. 

Cand, in februarie 1884, Titu Maiorescu, intr-o celebra 
scrisoare, document de o mare nobleţe intelectuală şi patrun- 
dere psihologică, îi împărtăşeşte lui Eminescu convalescent 
impresiile la cald privind succesul de public, nu chiar 
obişnuit („Socec stă încă uimit”), al volumului de poezii abia 
apărut, dincolo de tonul jovial, explicabil prin nevoia de a 
atenua gravitatea momentului (aflat la Viena, poetul, devenit 
conştient după lunga sa întunecare mentală, era confuz şi 
îngrijorat în privința viitorului), el deschide o problemă 
serioasă, mult dezbătută ulterior în cadrul teoriilor receptării, 
a „orizontului de aşteptare”, ocupat în cazul nostru, deocam- 
dată, de un public sentimental, prin excelență feminin: 
„Poeziile d-tale sunt astăzi cetite de toate cucoanele, de la 
Palat (aici, desigur, Carmen Sylva) până la mahala la 
Tirchileşti, şi la întoarcerea în ţară te vei trezi cel mai 
popular scriitor al României”!. Într-un limbaj mai sobru, 
lărgind perspectiva, Titu Maiorescu va reveni la „adânca 
impresie” produsă de opera eminesciană asupra cititorilor, 
care, primind ca dar providential de la autor „cuvântul ce 
singuri nu l-ar fi găsit”, se vor recunoaşte în ea cu trăirile şi 
sentimentele proprii. Aceasta este „binefacerea ce o revarsă 


' Eminescu în corespondenţă, III (Scrisori primite), prefaţă, note şi 
comentarii de Dimitrie Vatamaniuc, Editura Muzeul Literaturii Române, 
Bucureşti, 1998, p. 30. 

poetul de geniu asupra oamenilor ce-l ascultă, poezia lui 
devine o parte integrantă a sufletului lor, şi el trăieşte de 
acum înainte în viata poporului său”. Emul declarat al lui 
Schopenhauer, fapt pentru care are de pătimit în lupta sa 
politică, criticul junimist îl urmează aici îndeaproape, nu 
numai în idei, dar şi în expresie, pe filosoful german, de la 
care preia ideea poetului ca exponent al marii colectivitatii 
umane (der allgemeine Mensch): „Adevăratul poet exprimă 
în poezia lirică sufletul întregii omeniri, ceea ce milioane de 
oameni din trecut, prezent şi viitor au simţit sau vor simţi în 
situaţii care sunt aceleaşi, întrucât se reproduc mereu... po- 
etul este omul universal... oglinda omenirii” (Lumea ca 
voinţă şi reprezentare). Cu referire specială la erotică, în 
termeni apropiaţi, peste câteva decenii, G. Călinescu va veni 
şi el cu explicaţia acestei spontane şi perseverente recepti- 
vitati: „Poet popular prin romantele sale de dragoste, intrate 
pe coarda viorilor în conştiinţa celor mai umile fete sub- 
urbane, Eminescu a fost adoptat de sufletul mulţimii în fiinţa 
lui istorică, transfigurat şi idealizat după chipul liricii sale”. 
Problema depăşeşte cadrul strict al istoriei literare şi 
tine, deopotrivă, de mentalul, psihologia şi comportamentul 
comunităţii. Eminescu e văzut de multi dintre exegetii săi, ca 
să nu mai vorbim de publicul larg, în materie de dragoste, ca 
un fel de consilier naţional. Nu că literatura română ar duce 
lipsă de specialişti în domeniu, unii dintre ei, chiar din zorii 
epocii ei moderne, adevărate autorităţi în materie, înregistraţi 
ca atare de acelaşi G. Călinescu în Jstoria... sa, precum tecu- 
ceanul Costache Conachi, îndrăgostitul de serviciu al începu- 


? Titu Maiorescu, „Eminescu şi poeziile lui”, în Critice, I, Minerva, 

1973, p. 233. Nu e lipsit de semnificaţie faptul că celebra monografie 
călinesciană apare în limba polonă, tradusă de scriitoarea Danuta 
Bienkowska, cu titlul Poeta milosci [Poetul dragostei], Warszawa, 
Czytelnik, 1977. Şi traducătorii lui Eminescu îl prezintă publicului lor 
adesea exclusiv ca poet al iubirii. Vezi, de exemplu, Mihai Eminescu, 
Milostne pisné [Cântece de iubire], traducere în limba cehă, de B. Fmaria 
Ha de Věrnyj, 1939, sau Mihai Eminescu: Poesie d'amore a cura di Mario 
Ruffini, Torino, Vincenzo Bona Tipografico, 1964. 

tului de secol XIX, la o intersecție de Orient şi Occident, 
care se bucură de acest memorabil portret: „Originalitatea lui 
constă în specializarea erotică, în cultul exclusiv al eului, iar 
savoarea vine din ineditul mediului. Căci Conachi este un 
Petrarca ras în cap, cu chip de faun oriental, cu işlic, antereu 
şi iminei, obişnuit a subtiliza pe sofale şi a-şi trimite 
mesagiile prin ţigani lăutari, neverosimil în pădure, ducând 
omagiul până la târârea în pulbere şi închinarea ortodoxă, şi 
tristeţea occidentală până la pandalii şi istericale”?. Pe urmele 
divinului critic, ademenindu-ne în „intimitatea” aceleiaşi 
epoci, Emanuela Ilie pune, într-un studiu publicat in Philolo- 
gica Jassyensia, cuvenitul accent pe caracterul ambivalent al 
erosului, sacru şi profan, bine ilustrat de cântăreţul „prin 
definiţie” al momentului, tenacele iubaret Costache Conachi, 
cu program poetic explicit, generos pus la dispoziția 
semenilor săi: „Am iubit! Şi cunosc gustul dragostei fără 
măsură. / Ascultati că vă grăieşte amorul prin a mea gură”. 
Pentru un spor de credibilitate, „trubadurul moldav” îl delegă 
pe profesionistul mitic Amor să-i instruiască personal pe 
compatrioți: „Muritori, cum nu ştiţi încă că puterea mea 
se-ntinde / Peste cer, peste văzduhuri şi toată lumea cuprin- 
de?”. Am menţiona cu această ocazie ambiția secretă a 
amorezului cu islic de a realiza o Ars amandi autohtonă, pe 
urmele lui Ovidiu, care-şi deschidea şi el cartea, cu aproape 
două milenii mai devreme, cu acest îndemn către strămoşii 
noştri latini: „Dacă, Romani, cineva nu cunoaşte-ale 
dragostei taine, / Să mă citească; aflând, să se grăbească-a 
iubi. / Arta, prin vâsle şi pânze, corabia poartă pe valuri, / 
Arta cârmeşte un car: e-o măiestrie-a iubi”. Revenind la 
excelentul studiu al universitarei ieşene, e de menţionat de- 


* Istoria literaturii române. De la origini pînă în prezent, ediţia a Il-a 
revăzută şi adăugită, Minerva, Bucureşti, 1988, p. 91. 

5 Vezi, pe larg, Emanuela Ilie, „În intimitatea începutului de secol 
XIX: o erotică a contrastelor”, în Philologica Jassyensia, an III, nr. 1, 
2007. 

® Publius Ovidius Naso, Arta iubirii, Chisinau, Editura Gunivas, 
2007, p. 161. Conachi e deplin familiarizat cu poezia lui Ovidiu din care a 
gi tradus, probabil, printr-un intermediar francez. 

monstratia, urmând sugestiei calinesciene din Poezia 
realelor, a pendularii cu totul moderne a boierului nostru 
liric între epidermic şi spiritual: „fără nici o îndoială că 
putem întâlni o paletă variată de trăiri şi atitudini, de- 
terminată de conjugarea în diferite proporții a celor două 
coordonate. Coexistă, de aceea, la Conachi, dorinţa nerusi- 
nată, «pohta» de carne şi sexualitatea frustă cu metafizica 
erosului, cu spiritualizarea nevoii de femeie şi împlinire; 
frivolitatea, ludicul din unele texte nu exclude moralismul, 
(auto) culpabilizarea din altele!”’. 

Unul dintre ,,muritorii” care şi-au însuşit ,,lectia” lui 
Cupidon, între altele, şi prin medierea lui Conachi a fost 
neîndoielnic Eminescu. Călinescu semnala în /storia... citată 
„eminescianizări” în poezii de Conachi: „Ah, te-ai dus dulce 
lumină din zarea ochilor mei”. Un mod indirect de a spune că 
noul venit în patria literelor a putut fi atent la tatonările 
stilistice ale înaintaşului. Despre „ecouri” conachiene conşti- 
ente în poezia lui Eminescu vorbeşte Dumitru Murăraşu în 
Istoria sa literară din 1940 şi în ediţiile ei următoare:, urmat, 
în perioada postbelică, de Al. Piru’ şi de alti autori ai unor 
cursuri universitare având ca obiect literatura română 
premodernă, V. Sandu, Ion Rotaru, Lucian Drâmba, Lucia 
Jucu-Anastasiu, cu trimitere în special la poezia Pe năsălie, 
la care se referise şi Călinescu. Extinzând, pe urmele lui Piru, 
ancheta la alte creaţii, ultima citată, profesoară la Univer- 
sitatea de Vest din Timişoara, în cursul său de Istorie a 
literaturii române premoderne din 1974 rezervă un amplu 
spaţiu relaţiilor, pe linie tematică sau stilistică, dintre cei doi 


7 Art. cit., loc. cit., p. 28. 

8 Dumitru Murăraşu, Istoria literaturii române, ediția a IV-a, Editura 
Cartea Românească, Bucureşti, 1946: „La Alecsandri şi Eminescu se 
găsesc ecouri şi din Costache Conachi” (p. 181). 

” Fostul asistent al lui Călinescu este printre primii care, în perioada 
postbelică, atrage atenţia asupra afinitatilor dintre cei doi poeţi, mai întâi, 
sporadic, în Istoria literaturii române, vol. I-II, Editura Didactică şi Peda- 
gogică, Bucureşti, 1970, apoi, mai pe larg, în primul volum din Varia, 
Editura Eminescu, Bucureşti, 1972 (cu un capitol special Conachi şi 
Eminescu, pp. 46-48). 

poeţi moldoveni”. În aceiaşi ani '70, subiectul îi mai pre- 
ocupă, printre alţii, pe Paul Magheru, Ion Negoitescu, Zoe 
Dumitrescu-Buşulenga, George Sorescu, după care dispare 
un timp din orizontul critic. În perioada postdecembristă, mai 
aproape de noi, el revine în atenţia unor istorici literari 
precum Virgil Mazilescu ori Steluţa Mădălina Raicu, ca să 
dăm doar două exemple'’. În afară de câteva Irmoase copiate 
fără să ştie că sunt texte de Conachi, Eminescu pare deplin 
familiarizat cu poezia acestuia, pe care în postuma Minte şi 
inimă, prin intermediul unui personaj, o recomandă ca un 
bun îndrumar pentru un comportament erotic ceva mai 
slobod: „Şi ce bine ati petrece / Azi, când viata vă zâmbeşte, 
/ Cum, în vremea mea Konachi / O spunea pe bătrâneşte”. 

În ceea ce-l priveşte pe Vasile Alecsandri, un fel de 
ginere himeric al lui Conachi, aspirant şi el la demnitatea de 
poet erotic reprezentativ, chiar dacă o bună parte din 
contemporanii săi (printre care, la un moment dat, şi 
Eminescu) i-au acordat un oarecare credit, Lăcrămioarele 
sale (titlul sună absolut compromitator astăzi; ca şi Mărgări- 
tărele, de altfel) nu le mai spun mare lucru, în postumitate, 
cititorilor, mai ales când se întâmplă să fie şi critici, precum 
G. Călinescu (poezie „zaharată”), $. Cioculescu („înecată în 
dulcegării”) sau Mircea Scarlat („dulcegării”). Sentinte 
drastice pronuntase într-un medalion din Revista Fundațiilor 
Regale, nr. 10, oct. 1935, Paul Zarifopol: „poezii de tabiet”, 
„abundență de elocutiune”, „întrebuințare abuzivă a infi- 
nitivelor”, „deplorabilă plăsmuire verbală”, „grotesc amestec 
de patriotism şi erotică”!?. Peste ani, autorul Ste/ufei îl scoate 
literalmente din sărite pe Eugen Simion, făcându-l să uite de 


1 Lucia Jucu-Anastasiu, Istoria literaturii române premoderne (lito- 
grafiat), vol. I (part. I-II). Timişoara, 1974. 

1! Subiectul Conachi-Eminescu e tratat pe larg în cursul profesorului 
timişorean Virgil Mazilescu, Istoria Literaturii Române, I, Epoca veche şi 
premodernă, Editura Excelsior Art, Timişoara, 2013. Un spaţiu generos îi 
acordă poetului moldav şi tânăra profesoară constănţeană, Steluţa Mădă- 
lina Raicu, în cartea sa Poezia română premodernă, Editura Punct Ochit, 
Constanţa, 2014. 

Paul Zarifopol, ,,Alecsandri”, în Pagini de critica, Minerva, Bucu- 
resti, 1984, p. 156. 

sobrietatea necesară istoricului literar: erotica sa e „agasant 
galantă” şi „enervant îngerească”!5. Ce să mai spunem de 
postmoderni. Purtătorul lor de cuvânt devine, în articolul 
deja citat, doamna Emanuela Ilie, venind cu această aspru- 
concesivă caracterizare: „(...) texte ca Steluţa, Adio, La 
Veneţia mult duioasă sau 8 Mart, deşi i-au adus, în epocă, lui 
Alecsandri reputaţia de poet al erosului, dovedesc, la o 
analiză pertinentă, o sensibilitate pe care cu atât mai mult 
gustul criticului postmodern o găseşte limitată, dacă nu... cu 
totul redusă. Versuri precum cele din Crai-nou, de pildă, net 
inferioare celor ale lui Conachi, stârnesc astăzi mai degrabă 
zâmbete îngăduitoare decât intelegere”'*. Lirica de dragoste 
a „bardului de la Mirceşti” nu se va bucura de o apreciere 
favorabilă nici într-un studiu special al aceleiaşi autoare 
ieşene publicat în Analele Universităţii „Al. I. Cuza”, din 
nou, aflăm că el „a eşuat lamentabil” în această secţiune a 
operei, dovedindu-se inferior lui Alecu Văcărescu sau 
Costache Conachi. Mult mai clementă este doamna Ilie cu 
memorialistul Alecsandri. Pentru a da cezarului ce e al 
cezarului, trebuie să admitem că acolo unde a ratat poetul a 
reuşit într-un mod neaşteptat prozatorul, cu un „jurnal” 
publicat postum, al marii iubiri din junete pentru Elena 
Negri, ce se converteste într-un „superb roman de dragoste”, 
notabil prin profunzimea trăirilor autorului, capabil să-şi 
depăşească egocentrismul manifest din versurile inspirate de 
boala şi moartea acesteia. Dacă discursul liric din 
Lăcrămioare „se apleacă exclusiv asupra suferințelor băr- 
batului... cel diaristic rememorează fidel, discret totuşi, 
durerile femeii, resimtite şi de partener”. Omul din Jurnal e 
departe de retorica plangareaté a poetului: „De ridicolul 
oricăror lamentatii scriitorul fuge, oricum, în partea finală a 
jurnalului, dar notația laconică, aproape impersonală din 


3 Eugen Simion, Clasici români [vol. 1] : Dimineaţa poeţilor: 
Vacarestii, Cârlova, Heliade, C. Conachi, Anton Pann, Alexandrescu, 
Bolintineanu, Alecsandri, Ed. Grai şi Suflet — Cultura Naţională, Bucureşti, 
2000, pp. 207-208. 

14 Emanuela Ilie, op. cit., p. 30. 

ultimile pagini nu ascunde, ci tocmai demaschează durerea 
cumplită” 5. 

Din păcate, tipărit în târzia postumitate, jurnalul se- 
jurului erotico-medical la Veneţia n-a mai putut corecta 
imaginea nu tocmai strălucită a lui Alecsandri indusă 
cititorilor de textul Lăcrămioarelor, un monument de incom- 
prehensibilitate. Logodită cu moartea, femeia îşi trăieşte 
ultimele clipe de viata, în timp ce tânărul ei amant viersuieşte 
omenirii marea lui fericire: „Cu Ninita-n gondoletă...” 
„Veselul” Alecsandri! „Lauda” lui Eminescu din Epigonii 
pare mai degrabă o fină ironie. Ea rămâne ca o parafă pe 
certificatul de uşurinţă şi superficialitate al „regelui poeziei”. 
Două din cele trei strofe dedicate acestuia sunt rezervate 
eroticii, cu o trimitere expresă, într-o sixtină rezumativă, la 
poezia Vis de poet, din 1855: „Sau visând o umbră dulce cu 
de-argint aripe albe, / Cu doi ochi ca două basme mistice, 
adânce, dalbe, / Cu zâmbirea de vergină, cu glas blând, 
duios, încet, / El îi pune pe-a ei frunte mândru diadem de 
stele, / O aşază-n tron de aur, să domnească lumi rebele, / Şi 
iubind-o fără margini, scrie: «visul de poet»”. Dar aici nu 
mai găsim nimic din Alecsandri şi ne îndoim că acesta şi-a 
mai recunoscut poezia, cu puzderia ei de diluate distihuri 
(optzeci şi patru de versuri!) în cele şase rânduri ale „rezu- 
matului” din Epigonii, unde avem de fapt enunțat programul, 
formulat în termeni atât de recognoscibili, al eroticii 
eminesciene, cel puţin în etapa de început a acesteia, cu 
idealul feminin rafaelic al acelei donna angelicata. 

Eminescu se impune în lumea noastră prin autoritatea 
unui text unitar, încheiat, constituit de-a lungul întregii sale 
activităţi creatoare, un „roman” al erosului perfect articulat. 
Dintre antumele lui Eminescu, numărate atent de Nicolae 
Manolescu, „treizeci şi şase sunt propriu vorbind poezii de 
dragoste, începând cu La o artistă, din 1868 şi sfârşind cu De 
ce nu-mi vii, din 1887. Pe aproape douăzeci de ani se 
desfăşoară ceea ce am putea numi «romanul» erotic emines- 


'S Idem, „Vasile Alecsandri: redescoperirea eroticii”, în Analele stiin- 
țifice ale Universităţii „Al. I. Cuza” din Iaşi. Literatură, 2006-2007, p. 34. 

cian”. „Romanul” oferă un material consistent de subzis- 


tenta critică (erotica formează capitolul cel mai substantial al 
exegezei eminesciene), un model pentru cariere literare ulte- 
rioare (mare parte a scriitorilor români, poeți, prozatori, dra- 
maturgi, au datorii de plătit eroticii eminesciene), dar şi un 
modelator al unor destine umane. Tinerii ardeleni de pe la 
1900, ne încredințează preotul greco-catolic Septimiu Popa, 
îşi trăiesc sentimentele la modul eminescian, agrementân- 
du-şi declarațiile de dragoste cu versuri de-ale poetului”. 
„Părinții mei au fost îndrăgostiți cu poemele lui în gând...”, 
mărturiseşte undeva Ana Blandiana. „Eminescu mi-a făcut 
educaţia sentimentală. De la Eminescu am învăţat cum să 
iubesc pădurea, femeia, mama...”, declară, într-un interviu 
din revista Tango, şi criticul Alex Ştefănescu, recoman- 
dându-se franc, în baza unei îndelungate experienţe, un 
competent strateg specializat în servicii mai delicate de 
„consiliere maritală” (cu precădere pentru tinere inocente), 
dar recunoscandu-si, totuşi, cu modestie, locul secund, 
primul fiind ocupat de autorul Luceafărului: „Exact cum 
iubea Eminescu, aşa am iubit şi eu, aici n-am fost original”’®. 
Dar cu mult mai înainte, G. Călinescu, căruia, de asemenea, 
nu-i lipsea expertiza în domeniu, venise cu un Eminescu în 
ipostaza de bun cunoscător şi mentor în materie de dragoste, 
neaoşă, nemachiată, sănătoasă (alături de Ion Creangă, ca si 
acesta, el fiind o „fire zdravănă şi ţărănească”). Poezia ero- 
tică a fost aceea care l-a impus în conştiinţa marelui public, 
care, la rându-i, pe tiparul acesteia, i-a recompus, „transfigu- 
rându-l”, profilul uman şi artistic. Mitul poetului se aşază 
repede ca un supratipar peste efigia sa databilă. Este mitul 
îndrăgostitului absolut al românilor. Peste sunetul unic al 
versului său s-a suprapus legenda unei mari nefericiri din 


15 Nicolae Manolescu, „Romanul erotic eminescian”, în Steaua, Cluj, 
nr. 6, iun., 1986, p. 8. 

1 Septimiu Popa, Caravanele Ardealului, Tipografia „Diecezană”, 
Cluj, pp. 67-68. 

15 Am învăţat să iubesc de la Eminescu, interviu cu Alex Ştefănescu, 
de Alice Năstase Buciuta, în „Marea Dragoste/RevistaTango.ro”, 15 ianu- 
arie 2016. 

cauza neintelegerii femeii iubite, ea rotunjind astfel idealul 
de poet romantic (Das Junge Genie, în termenii lui Mihai 
Zamfir), obligatoriu însingurat şi nefericit, acceptat de la bun 
început de cititorul comun. De aici necesara corecție 
maioresciană din studiul Eminescu şi poeziile lui, act de 
constituire, cum s-a spus cu dreptate, al eminescologiei. Ea 
venea de la cineva care a cunoscut bine din imediată proxi- 
mitate, oricâte obiecţii se vor formula ulterior, deopotrivă, 
omul şi opera: „Cuvintele de amor fericit şi nefericit nu se 
pot aplica lui Eminescu în accepțiunea de toate zilele. Nici o 
individualitate femeiască nu-l putea captiva şi ţinea cu 
desăvârşire în nemărginirea ei. Ca şi Leopardi în Aspasia, el 
nu vedea în femeia iubită decât copia imperfectă a unui 
prototip irealizabil. ÎL iubea întâmplătoarea copie sau îl pă- 
răsea, tot copie rămânea, şi el, cu melancolie impersonală, îşi 
căuta refugiu într-o lume mai potrivită cu el, în lumea 
cugetării şi a poeziei”. Celebra teză maioresciană a ,,inaltarii 
impersonale”, aplicată acum la Eminescu, îşi găseşte suport 
în creaţia acestuia (Maiorescu o ilustrează în continuarea 
pasajului citat prin versurile de final ale Luceafărului)”. 
Întregul capitol dedicat erosului eminescian, din biogra- 
fia întocmită de Călinescu, este construit, de la un capăt la 
altul, cu obstinatie am zice, în răspăr cu imaginea propusă de 
Maiorescu, acesta, cum se ştie, nu tocmai la inima succe- 
sorului său. Cu spiritul său înclinat spre contrazicere şi 
paradox, Călinescu încearcă să răstoarne „prejudecata” unui 
poet abstras din real, iubitor de fantasme, însetat de absolutul 
iubirii. O polemică implicită cu Maiorescu nu e greu de 
ghicit în aceste rânduri în care, iată-l, descusut (,,deconstruit” 
am zice noi astăzi, îndrumați de Derrida) şi întors pe dos, 
pasajul mai sus citat al mentorului junimist: „Eminescu nu 
are mistica transfiguratoare a marilor romantici, care-şi 
creează o femeie fictivă pe datele imperfecte ale realităţii şi 
absorb în contemplatie orice nevroză sexuală, el nu vede 
îngeri suavi cu ochi incandescenti, ca misticii medievali, care 
să-l umple de turburare şi căință şi să-l împingă spre o 


1 Titu Maiorescu, op. cit., p. 521. 

claustrare a spiritului”. Precum altă dată Caragiale 
(Eminescu, „veşnic fără bani şi veşnic îndrăgostit”) şi după 
modelul propriului său Biet Ioanide, Călinescu va construi 
imaginea unui poet cam eclectic în dragoste, „străfulgerat 
principial de orice femeie”, fie ea „actriţă de varieteu” ori 
„burgheză de periferie” (criticul bate aici către personaje 
reale, precum Eufrosina Popescu ori Cleopatra Poenaru, dar 
lista întocmită de el e mai lungă), oricum, departe de ima- 
ginea astrală cu care îndeobşte suntem obişnuiţi. Apelând la 
un paradox, criticul arată că ceea ce-i lipseşte liricii senti- 
mentale eminesciene este tocmai... sentimentul, adică „acea 
facilitate a emotiei însoţită de plăcerea de a o avea”. În acest 
context, intimitatea eminesciană n-ar fi de tip intelectual-ana- 
litic. Cei doi îndrăgostiţi nu-şi vorbesc, nu-şi pun întrebări, se 
iubesc simplu, la modul biblic, asemeni perechii primordiale, 
Adam şi Eva. Atributul lor ar fi inocenta (criticul vorbeşte de 
un „serafism animal”, tradus prin nevinovăția naturală a 
fiinţelor care se împreună neprefăcut). Tipul partenerei ideale 
ar fi agresiva fără multe mofturi Cezara, din nuvela cu ace- 
laşi nume. Starea obişnuită a indragostitilor într-un paradis al 
iubirii ar fi „somnolenţa extatică” (numită de regulă „far- 
mec”), toropeala, visul... Pe urmele lui Sextil Puşcariu”, G. 
Călinescu epurează erotica de orice urmă de intelectualism 
(autoanaliză, revizie a stărilor sufleteşti proprii), de senti- 
mentalism (conştiinţa existenţei sentimentului şi afişarea lui 
nemijlocită), în fine, de rafinament modern. Trăsăturile ei 
principale sunt naturaletea, elementaritatea, nu lipsite însă de 
profunzime: „Dacă Eminescu e atât de iubit şi de înţeles de 
toţi, aceasta se datoreşte elementaritatii lui adânci, în virtutea 
căreia e cel mai mare poet de iubire al nostru”. Pe aceeaşi 
linie călinesciană ispititoare, dar şi cu revelarea unor impli- 


% Conform marelui filolog şi om de cultură ardelean, iubita lui 
Eminescu era o „păpuşă insufletita”, „soră bună cu Venera, nu cu 
Minerva”. Fiindcă „Eminescu nu şi-a dorit niciodată o tovarăşă căreia să-i 
destăinuiască gândurile şi să-i ceară un sfat”. În aceasta „el nu dorea să 
citească gânduri înalte, ci misterul de nepătruns al sufletului femeiesc”. Cf 
G.C. Nicolescu, „Aspecte din erotica lui Eminescu”, în Viaţa Romă- 
nească, nr. 4-5, 1964, pp. 94. 

catii moderne (prin „senzualitate”, Eminescu depăşeşte 
romantismul, prefigurându-i pe Baudelaire şi urmaşi săi 
simbolişti), va merge Edgar Papu în cartea sa din 1971, 
Poezia lui Eminescu (capitolul „„Nostalgia apropierii. 
Erotica”). 

Tehnica citatului, anume selectat, e pusă de critic în 
serviciul tezei privind elementaritatea trăirii erotice emines- 
ciene. Alături de necesități „spirituale”, apar la Eminescu, 
precumpănitoare, cele „fiziologice”, din „nevoia naturală de 
a trăi viata speţei”. Iubita nu e „simbol cu aripi”, ci „o apa- 
ritie concretă şi tangibilă”, bine împlinită trupeşte, plină de 
nuri (Conachi redivivus!), „numai bună de iubită”. Criticul 
alege in special versuri ilustrative pentru „lipsa castităţii”, 
„onesta concupiscenta”, „viziunile carnale”, ,,voluptatile 
robuste si îngăduite”, ,,ardenta fiziologică”. Omniprezent, 
sărutul e mai degrabă o ,,copulatie vinovată ca o însoţire”. 
(pudicul Al. Grama şi-ar fi găsit în comentariile călinesciene 
bune argumente pentru marea sa obsesie, „imoralitatea” 
corupătoare a poeziei eminesciene). Din dorința demolării 
mitului poetului-luceafăr îndrăgostit, Călinescu alunecă în 
excesul opus, al ipostazei sale terestru-dambovitene, şi, spre 
surpriza (ca să nu zicem indignarea) noastră, îl pune în 
situaţii incomode, caragialeşti, cu strategii erotice luate de la 
un Rică Venturiano urmărind-o pe Zita prin mahalalele 
Bucureştiului: ,,Adoratia lui Eminescu începea, de obicei, 
printr-un asediu al locuinţei, deambulatoriu şi expectativ”. 
Un stil barfitor, de colportări suburbane, nu tocmai favorabil 
divinului critic, descoperim în rândurile următoare: „el se 
plimba agitat prin faţa casei, concentrându-şi tăria privirilor 
către fereastră, bineînţeles seara, iar în cazul Cleopatrei se 
zice că ar fi pătruns în dependinţe (,,binala” lui Jupan Dumi- 


x» 


trache), unde a stat ascuns o noapte întreagă” (o „noapte 
furtunoasă”, se înțelege). „Sacrilegiu”, au strigat neprietenii. 
Dar chiar călinescieni declaraţi, precum Marin Mincu, 
vorbesc de o „impietate”, demistificarea operată, chiar dacă 
din motive polemice, fiind dusă „până la vulgarizare”?!. 


Într-adevăr, abandonându-se deliciilor fictional-narative, 


21 Marin Mincu, Paradigma eminesciană, Pontica, Constanţa, 2000, 
p. 249. 

istoricul literar acreditează legende banale, suspecte. Un 
Eminescu degerând pe la ferestrele, în fond permisive, ale 
Veronicăi, sau pe la „alte geamuri”, mai recalcitrante, ieşene 
ori bucureştene? Dar poetul însuşi s-ar fi amuzat de comicul 
unor astfel de situaţii, cum a şi făcut-o de altfel în 
capriccio-ul spaniol Viziunea lui Don Quijote (Diamantul 
nordului), început ca un roman fidel al curtoaziei medievale 
cavalereşti şi terminat brusc ca o parodie a acestuia, cu un 
erou trubadur furat de somn şi smuls din vis în răcoarea 
nopţii, cu genele pline de brumă, şi cu o scenă a balconului 
ratată, spre amuzamentul unei şirete castelane: „Îşi scutură 
haina cea umedă, plină. / Balconu-l priveşte şi tare suspină. / 
Zadarnic făcut-a chitara paradă: / Ifez nici visase să vie să-l 
vadă // Şi ce-i mai rămâne să facă săracul / În lac să pri- 
vească cum joacă malacul? / Mai bine prin tufe se fură cu 
pază / Ca nimeni s-auză şi nimeni să vază...”. O „poezie a 
ferestrei” e de găsit la Mihai Eminescu, dar ea e mult mai 
elevată decât în interpretarea călinesciană: ,,Apari să dai 
lumină arcatelor fereşti, / Să văz în templu-i zâna cu farmece 
cereşti. / Prin vremea trecătoare luceşte prea curat / Un chip 
tăiat de daltă, de-a pururi adorat”; „Stau în cerdacul tăiu... 
Noaptea-i senină. / Deasupra-mi crengi de arbori se întind, / 
Crengi mari în flori de umbră mă cuprind / Şi vântul mişcă 
arborii-n grădină // Dar prin fereastra ta eu stau privind / 
Cum tu te uiţi cu ochii în lumină. / Ai obosit cu mâna ta cea 
fină / În val de aur părul despletind...”. Unde avem aici un 
Eminescu contaminat de Caragiale? Demonul asociaţiilor în 
vederea obţinerii unor efecte burleşti, destul de facile, pare să 
supravieţuiască şi în zilele noastre, oferind extravagante so- 
lutii de interpretare pentru poeme onorabile precum Venere 
şi Madonă: „Ne putem amuza şi citind în cheie caragialescă 
finalul poemului, în care poetul cade în genunchi şi îi cere 
iertare femeii pe care a pus-o la zid într-un acces de 
misoginism. Parcă asistăm la scena împăcării dintre Veta şi 
Chiriac din O noapte furtunoasă””. Credem că, mai degrabă, 


2 Alex Ştefănescu, Eminescu, poem cu poem — Venere şi Madonă... 
Editura Allfa, Bucureşti, 2016. În legătură cu ,,metoda” critică a autorului, 
vezi reacţia dură a lui Şerban Axinte din Observatorul cultural, nr. 824, 25 
mai 2016: Cum te poți rata ca eminescolog. 

citind „semnul întors”, mahalaua caragialescă e molipsită de 
poezia lui Eminescu, de la care împrumută, bagatelizând-o, 
retorica sentimentală. Teatrul contemporan n-a ratat această 
ocazie. O nouă versiune regizorală a Nopţii furtunoase în 
montarea de la Laboratorul de comedie din Bucureşti, dato- 
rată brăileanului Radu Nichifor, o aduce în scenă pe Veta 
recitând Luceafărul. Boală de familie, căci în visul erotic ce 
o bântuie pe sora ei mai mica, Zita, junele Rică apare in 
ipostază de Hyperion”. 

Din fericire, atari sincope ale spiritului critic la 
Călinescu sunt anulate de numeroasele pagini de mare 
pătrundere, acurateta şi fineţe ale întregii sale opere dedicate 
vieţii şi creaţiei lui Mihai Eminescu. E adevărat, Eminescu 
nu e un sfânt şi tentativele unora de a-l canoniza pentru a-l 
înscrie în calendarul nostru ortodox sunt de-a dreptul 
ridicole. Există în Eminescu şi un Cătălin, bine fixat pe un 
abecedar minimal al amorului, predispus să-l predea „bob cu 
bob” amatorilor. S-a făcut cândva caz de ritualul cinegetic 
din instructia făcută de vicleanul copil candidei Cătălina 
(care ar înjosi, chipurile, sentimentul!), dar acesta e un topos 
european cu vechime (amans-venator), utilizat de grecul 
Alceu, încă din secolul VI î. Hr., apoi, de poetul latin Ovidiu 
în celebra sa carte, deja amintită, Ars amandi, pe care acesta 
trebuie s-o fi adus cu sine în amarul surghiun de la Tomis: 
„Află că nu din văzduh o să-ţi pice-nainte aleasa: / Iscoditorii 
tăi ochi, doar, vor putea-o găsi, / Ştie pe unde să-ntindă retea- 
ua la cerbi vânătorul, / Ştie şi unde, prin văi, aprigi mistreți 
se ascund. / Crângul cunosc păsărarii, iar cel care undita-a- 
runcă, / Apele ce tăinuiesc peştii ce-noată prin val. / Astfel şi 
tu care cauţi prilej pentru-o dragoste lungă...”*. Nu sunt 
greu de observat aici similitudini, bazate pe certe afinități, cu 
arhiştiutele versuri din Luceafărul: „Cum vânătoru-ntinde-n 
cring / La păsărele latul...” Regretatul italienist George 
Lăzărescu avea dreptate să vorbească despre Gemellaggio 


3 Radu Nechifor, „Caragiale citit prin Eminescu”, în Familia, 
Oradea, 2000, nr. 11-12, nov.-dec., pp. 170-171. 
4 Ovidiu, Arta iubirii, ed. cit, v., 45-50, p. 162. 

poetico oltre i secoli fra due poeti: Ovidio ed Eminescu”. 
Evident, Eminescu il ştia de timpuriu pe Ovidiu şi G. 
Călinescu deshumează din grămada de manuscrise un text 
din epoca prestudenţească cu ideea unei „drame clasice”, 
Ovidiu în Dacia. Dar Eminescu nu trebuia să meargă atât de 
departe, putea găsi modele ale vânătorii erotice practicate de 
Cătălin acasă la el, la acelaşi Costache Conachi pe care, cum 
am văzut, l-a cunoscut bine (e păcat că nu i-a rezervat şi un 
loc de cinste, meritat, alături de Văcăreşti, în Epigonii). În 
poezia cu titlu ce ne sună atât de eminescian, Ce e amorul?, 
boierul moldovean enumeră, d la maniere de... Emil 
Brumaru, obiectivele mai vizibile sau mai ascunse (uşor de 
ghicit totuşi) ale isprăvilor sale vânătoreşti: „ochi şi gene şi 
gurite, / Obraji rotunzi, albi şi rumeni, piepturi, sânuri cu 
mici tate / Sunt a sale vânătoare, şi întru a sa trufie / Mai are 
încă un lucru — care-l tac, că lumea-l ştie”?€. 

În cursul său universitar dedicat Poeziei lui Eminescu 
(1947-1948), Dimitrie Popovici găseşte că erotica emines- 
ciană evoluează între doi poli opuşi, de la cel al liricii de 
tinereţe, caracterizată printr-o puternică tensiune sufletească 
şi o mare capacitate de idealizare, ilustrativă în acest sens 
fiind poezia Mortua est! din „trilogia” lirică a primelor 
Convorbiri literare ce-l va proiecta pe tânărul debutant în 
atenţia Junimii şi apoi, prin medierea lui Maiorescu, a 
publicului larg. O capodoperă, indiscutabil, chiar la nivel 
universal, şi până la cel al epocii mai târzii, când iubirea e 
privită, conform concepţiei schopenhaueriene, ca un mijloc 
viclean prin care natura îşi urmăreşte scopurile ei bine sta- 
bilite, de reproducere. Dincolo de această bipolaritate, cam 
rigidă, cam artificială, ca orice schemă, cursul ridica o pro- 
blemă importantă, reluată, chiar dacă nu întotdeauna citată, 
în studiile ulterioare privind poezia de dragoste eminesciană, 


25 Analele Dobrogei, an VII, Constanţa, 2002. 

% Vezi în această privinţă, Ştefan Cucu, Publius Ovidius Naso si 
literatura română, Editura Ex Ponto,1997, capitolul Motivul ,,amans- 
venator”. În literatura română premodernă, în afară de Conachi, toposul 
mai apare la Alecu Văcărescu şi la Gheorghe Asachi, în Anacreontice 
(poezia Copilul vânător). 

aceea a „funcţiei estetice” a iubirii, care luminează căile 
artei, înlesneşte autocunoaşterea creatorului şi, implicit, a 
creaţiei sale. În termenii profesorului clujean, iubirea devine 
„unul din mijloacele de descătuşare ale creatorului, ale 
demonului ce torturează sufletul oricărui artist şi care caută 
să ajungă la expresie: femeia este făcută să lumineze calea 
către cuvânt a simtirii artistului”. Se deschide astfel o 
fertilă direcţie de interpretare în anii postbelici. Printre primii 
care o valorifică, chiar stăruitor, este G.C. Nicolescu într-un 
studiu din 1965, despre Erotica lui Eminescu, care ar trebui 
mai atent recitit şi reevaluat de exegetii de azi ai poetului. In 
opoziţie cu Sextil Puşcariu, nominalizat, şi cu G. Călinescu, 
nenumit (autorul mai polemizase, tacit, cu acesta, într-o 
masivă Viaţă a lui Vasile Alecsandri), şi în consens cu D. 
Caracostea, luat ca martor unic al credibilitatii demersului 
său (Caracostea, scrie autorul articolului, „a fost singurul 
care a sesizat ceva din spiritualitatea acestei iubiri şi mai cu 
seamă legătura ei cu creaţia”), G.C. Nicolescu vorbeşte de o 
spiritualizare a iubirii în poezia eminesciană; de aici, teza că 
„drama iubirii în poezia lui Eminescu... este... însăşi drama 
creatorului, drama creaţiei sale”. Iubirea aşadar şi creația 
sunt „indestructibil împletite”. Iubirea devine o condiţie a 
poeziei. Fără ea, raţiunea de a fi a poetului dispare. Impu- 
tându-i femeii iubite răceala sau necredinta, el o face 
responsabilă de neîmplinirea actului creator, de distrugerea 
sanselor realizării operei viitoare”. 


” Dumitru Popovici, Poezia lui Mihai Eminescu, Editura Dacia, 
Cluj-Napoca, 1998, pp. 198-221. 

% GC. Nicolescu, „Aspecte din erotica lui Eminescu”, în Viaţa 
românească, nr. 4-5, 1964, p. 95. Mai târziu, ideea fertilă a iubirii ca factor 
catalizator al creaţiei eminesciene apare, ca să mai dăm câteva exemple, la 
Zoe Dumitrescu-Buşulenga, („Eminescu a înţeles iubirea ca generatoare de 
energie”, interviu luat de Nicolae Rotund în Tomis, Constanţa, nr. 7, iul. 
1989, p. 5), Iosif Cheie-Pantea („Iubirea ca (auto) cunoaştere”, în Orizont, 
Timişoara, nr. 2, 13 ian. 1989, p. 4), Iulian Boldea, „Cele două voci ale 
erosului eminescian”, în Târnava, Târgu Mureş, 1994, nr. 2, p. 1, 7, 1994; 
cele două voci care „se controlează reciproc” sunt, scrie profesorul univer- 
sitar muresan, „vocea erotică şi cea metaerotică”. 

Ipostaza iubitei (şi a iubirii, se înţelege) ca factor 
catalitic în realizarea actului de creaţie apare frecvent la 
Eminescu. Chiar din epoca debutului său absolut, 1866: „Să 
fii zea adorată / Mintii de poet”. Motivul ochiului generator 
de energie creatoare apare, deopotrivă, într-o poezie de înce- 
put, precum Amorul unei marmure: „Din ochi de-ar soarbe 
geniu slăbita mea privire...”, şi în cunoscuta orgolioasa 
romanta din 1883: ,,Dandu-mi din ochiul tău senin / O rază 
dinadins / În calea timpilor ce vin / O stea s-ar fi aprins” (Pe 
lângă plopii fără sof). În cartea sa Perspective eminesciene, 
din 1982, Dan C. Mihăilescu stăruie tocmai asupra funcţiei 
vitalizante a privirii, pe multiple paliere, la Eminescu: „Pe 
toate aceste coordonate registrul vizual eminescian îşi dove- 
deste puternica forță spirituală şi spiritualizanta, edificând o 
adevărată poetică a vederii”. Din păcate, preocupat excesiv 
de simboluri freudiene şi implicaţii psihanalitice, el negli- 
jează tocmai această coordonată, a fecundării creatoare, în 
erotica eminesciană. Exemple care să ilustreze această 
perspectivă sunt, după părerea noastră, numeroase. În cele ce 
urmează, dorim să ne oprim cu precădere asupra unor sonete 
semnificative ale aşa numitului ciclu „veronian”. Mai întâi 
latent, indistinct, apoi din ce în ce mai puternic, mai auto- 
ritar, în sonetul erotic al anilor 1870 îşi fac loc sentimentul şi 
conştiinţa creatorului sigur pe sine, din perspectiva cărora 
tânărul Eminescu îşi impune sfărâmarea cătuşelor tăcerii şi 
împlinirea prin cuvânt a idealurilor sale: „Dar nu mai pot / A 
dorului tărie / Cuvinte dă duioaselor mistere” (Iubind in 
taină). Cu abia disimulată mândrie, poetul se declară 
prizonier al destinului său de excepţie, înscris într-o evidentă 
tipologie romantică. Cealaltă alternativă, reductibilă la condi- 
tia umană comună, i se pare, în consecinţă, inacceptabilă, 
fiindu-i preferat neantul: „Decât să port iubirea în tăcere / 
Mai bine ochiu-mi moartea să mi-l sece” (Pe gânduri ziua). 

Subsumând iubirea temei mai largi şi mai generoase a 
creaţiei, într-o serie de poeme postume, printre care Ondin si 
poetul, Codru şi salon, Icoană şi privaz, poetul, conştient de 
limitele adesea insurmontabile ale posibilităţilor de modelare 
a limbajului poetic, aspiră la compania salvatoare a unor 

mari artişti ai cuvântului, precum Homer, Kalidasa, Dante, 
acesta din urmă un maestru incontestabil în reprezentarea 
femeii iubite: „Căci toată poezia şi tot ce ştiu, ce pot / Nu 
poate să descrie nici zambetu-ti în tot. / Te-am îngropat in 
suflet şi totuşi slabii crieri / Nu pot să te ajungă în versuri şi 
descrieri. / Frumsetea ta divină, nemaigândită, sfântă / Ar fi 
cerut o arfă puternică, ce-ncântă; / Cu flori stereotipe, cu 
raze, diamante, / Nu pot să scriu frumsetea cea vrednică de 
Dante”. De la autorul celebrei Vita nuova vine, desigur, la 
Eminescu impulsul contopirii depline cu obiectul adoratiei 
sale: „Căci numai tu trăieşti în cugetare-mi, / A ta-i viata 
mea, al tău poemul...” (Tu mă priveşti cu ochii mari). Şi tot 
de la marele italian, dincolo de momentele de oboseală şi 
scepticism, încrederea în forța penetrantă a versului. Din 
acest punct de vedere, două postume, sonete-cheie ale ciclu- 
lui veronian din jurul lui 1876, la fel de importante, credem, 
ca acelea selectate pentru ediţia sa de Titu Maiorescu, ni se 
par a fi cel intitulat De ce mă-ndrept ş-acum, urmat îndea- 
proape, în accentele sale senin-polemice, dar cu o mai mare 
disponibilitate de generalizare, de un altul, Oricare cap 
îngust. Analizându-le împreună nu facem decât să urmăm 
sugestia lui Perpessicius, care, în notele la monumentala sa 
ediție, opina că studiul genezei şi evoluţiei lor „trebuie să 
meargă mână în mână”. În primul sonet, poetul atribuie 
iubitei, pe lângă rolul, în exclusivitate, de muză inspiratoare: 
„De ce mă-ndrept ş-acum spre tine iarăşi? / Căci făr'de tine 
n-am de spus nimică...”, şi calitatea de aliat în confruntarea 
sa cu „lumea cea comună”, privită cu superioară detaşare: 
„Şi azi nu-mi pasă lumea ce-o să zică / De-acest poem în 
contră-mi spre ocară-şi. / De grija ei un fir de păr nu-mi 
pică...”, apoi, de arbitru, singurul competent, al performanţei 
sale artistice: „Părerea ta, iubit şi blond tovarăş, / De ea ma 
bucur şi de ea mi-e frică”. Sonetul următor menţine şi 
întăreşte această investitură, adăugându-i şi o notă mai decis 
satirică la adresa falselor glorii contemporane, pe care o 
regăsim în poezia Ai noştri tineri sau în bogatul ciclu 
polemic dedicat lui Dimitrie Petrino: „Oricare cap îngust un 
geniu para-si, / Cu versuri grele de cuprins să placă / Si, cum 

doreşte, zgomot mare facă, / Cununi de lauri de la plebe 
ceară-şi. / Ci muza mea cu sine se împacă...”. Ideea iden- 
titatii de sine a muzei venea însă după exprimarea aceleiaşi 
contradicții cu lumea, din variante ale sonetului analizat 
anterior: „Dar muza mea cu lumea nu se-mpaca...”; „Ci 
muza mea cu vulgul nu se-mpacă...”. La nivelul catrenelor, 
observăm aşadar că sonetele noastre sunt analog structurate 
pe opoziţia netă, fie între poet şi lume în general, fie între 
acesta şi autorii de „versuri goale” în particular. Prin tertine 
mai ales, ele ni se par esenţiale pentru nuantarile şi disoci- 
erile necesare în problema mult discutatului „pesimism” 
eminescian, căruia-i putem aduce corectivul energicei 
activităţii creatoare. Primul dintre sonete anunță o noua 
antiteză, între Eros şi Thanatos şi desigur o anumită vocaţie: 
„Amor şi moarte sunt în duşmănie: / Amic acestei des am 
căutat-o”. Dar, hit et nunc, negatiei tragice, thanatofiliei, de 
sorginte schopenhaueriana (şi budistă), le răspund valorile 
afirmative, plenare, luminoase, ale existenţei. Poetul e recu- 
perat prin iubire vieții şi, odată cu aceasta, poeziei: „Viaţa 
mea din nou ai câştigat-o / Şi orice road-a ei şi armonie / A 
ta-i cu drept: deci şi pe-aceasta iat-o!” 

Cu cel de-al doilea sonet, poetul se instalează ferm în 
terenul securizant al creaţiei, al cărei proces de desăvârşire e 
însoţit, în răspăr, cum am văzut, cu recunoaşterea oficială 
(„cântarea mea de glorie săracă”), de conştiinţa înaltă a 
propriei sale valori. De la acest nivel, muza se identifică cu 
daimonul interior creator. „Când ochi-i dulci pe linii or 
s-alerge, / Va cumpăni în iambi turnata limba: / Ici va mai 
pune, dincolo va şterge”. Orgoliul superb al creatorului e 
susținut de argumentul aventurii temerare a cuplului în uni- 
versuri noi, insolite: „Atuncea ea în lumea mea se plimbă, / 
Cu-a gândurilor mele navă merge / Şi al ei suflet pe al meu 
şi-l schimbă”. Mai bine cizelată artistic, ideea reapare tot 
într-o postumă, intitulată Cărţile, din aceeaşi epocă, având ca 
adresant, nedivulgat, dar atât de transparent, ca şi în sonete, 
pe aceeaşi Veronica Micle, cum va rezulta lesne din episto- 
lierul celor doi îndrăgostiţi. Nu e puţin lucru pentru frumoasa 
si, până la urmă, nefericita muză ieşeană să fie aşezată pe un 

piedestal atât de înalt, alături de magiştri indragiti ai poetu- 
lui, Shakespeare şi, bănuim, Schopenhauer”: „Ş-apoi mai am 
cu totul pentru mine / Un alt maestru care viu mă ţine... // 
Dar despre-acela, ah, nici vorbă nu e. / El e modest şi totuşi 
foarte mare. / Să tacă el, să doarmă ori să-mi spuie / La ne- 
bunii — tot înţelept îmi pare...”. 

Unde mai încape aici poetul „străfulgerat principial” de 
orice femeie, fie „actriţă de varieteu”, fie „burgheză de peri- 
ferie”? Aparent admirator al femeii, misoginul Călinescu- 
Ioanide s-a proiectat desigur pe sine în personajul construit 
de el în „romanul” intitulat Viaţa lui Mihai Eminescu. Mai 
mult decât un simplu accident biografic, în realitate, iubirea 
capătă la poetul nostru proporţiile unui eveniment unic, 
esențial pentru destinul său uman şi artistic. E o aventură 
neasemuită, o „întâmplare” majoră, providentiala, a fiinţei, o 
„minune” ruptă din „corola de minuni” a lumii, cum vor 
scrie mai târziu Lucian Blaga şi Nichita Stănescu, ploieş- 
teanul nostru, desigur, cel mai eminescian dintre urmaşii lui 
Eminescu. Acesta ar fi subscris fără ezitare versuri de înaltă 
perspectivă cosmică ale poetului Necuvintelor: „Du-mă, 
fericire, în sus, şi izbeşte-mi / tâmpla de stele, până când / 
lumea mea prelungă şi în nesfârşire / se face coloană sau 
altceva / mult mai înalt şi mult mai curând”. De asemenea, 
astfel de rânduri, dedicate misterului întâlnirii şi al instituirii 
cuplului: „Ce bine că eşti, ce mirare că sunt! / Două cântece 
diferite, lovindu-se amestecându-se, / două / culori ce nu s-au 
văzut niciodată, / una foarte de jos, întoarsă spre pământ, una 
foarte de sus, aproape ruptă / în înfrigurata, neasemuită luptă 
/ a minunii că eşti, a-ntâmplării că sunt”. lată-le în versiune 


Într-un articol mai vechi, „Trei izvoare ale lui Eminescu”, din 
Cronica, laşi, nr. 3, ian. 1970, p. 9, Grigore Tănăsescu îl propunea ca al 
doilea „maestru”, nenumit, din postuma Cărţile, în locul lui Schopenhauer, 
pe Budha, bazat pe mărturia poetului: „Zice Brahma, tata Brahma, cum că 
lumea...”, dintr-o altă postumă, Din Berlin la Potsdam, ipoteză ce i se pare 
plauzibilă lui M. Ciurdaru (Schopenhauer sau Buda?, în „Luceafărul”, 
Bucureşti, nr. 13, 28 mart., 1970, p. 7). Problema rămâne deschisă în lipsa 
unei precizări a poetului. Am adăuga, totuşi, că în aceeaşi voioasă excursie 
la Potsdam, acesta luase cu sine „subsuori pe Schopenhauer”. 

eminesciană într-o scrisoare către Veronica Micle. Un 
splendid exerciţiu de dezlegare a tainei celuilalt, dar şi de 
cunoaştere de sine: „Nici tinereţea, nici frumuseţea ta, nici 
virtuți sufleteşti, nici gratii fizice nu au fost cauza acelei 
simtiri care a aruncat o umbră adâncă asupra vieţii mele 
întregi. Eu nu cutez să-i dau nume şi nu i-am dat nicicând. 
Adesea există enigme matematice pentru a căror dezlegare iti 
trebuie o singură cifră cunoscută. Adesea un complex întreg 
de cauze se dezleagă printr-o singură cauză, necunoscută 
inca”. Scrisă în zodii, ,,prezenta” femeii iubite luminează (si 
determină) un destin, pentru multi enigmatic: „Astfel, viata 
mea, ciudată şi azi şi neesplicabilă pentru toţi cunoscutii mei, 
nu are nici un înţeles fără tine”. Prin ea, poetul, cel familia- 
rizat cu fascinantele mituri platonice, îşi regăseşte compo- 
nenta pierdută, pentru refacerea monadei originare: „tu eşti 
parte integratoare a tuturor gândurilor mele...”; „este o legă- 
tură cu tine neesplicabila, de nu între viata ta şi a mea, dar 
desigur între a mea şi tot ce te atinge pe tine, între a mea şi 
răsuflarea ta pe pământ...” Şi, în final, această atât de emi- 
nesciană înscriere în ordinea universală, cosmică, a iubirii: 
,---mai lesne aş înţelege o lume fără soare decât pe mine fara 
să te iubesc”*. Cu un secol mai înainte, Goethe încercase 
acelaşi sentiment unic, plenar, al iubirii, mărturisit într-una 
din cele 1700 de scrisori adresate Charlottei von Stein, în 17 
iunie 1784: „Meine Nahe zu dir fühl ich immer, deine 
Gegenwart verläßt mich nie. Durch dich habe ich einen 
Maasstab fiir alle Frauens ia ftir alle Menschen, durch deine 
Liebe einen Maasstab fir alles Schicksal. Nicht daß sie mir 
die iibrige Welt verdunckelt, sie macht mir vielmehr die 
übrige Welt recht klar, ich sehe recht deutlich wie die 


3 Eminescu in corespondenţă, vol. I, ed. cit., 1997, p. 73. Textul e un 
concept datat 5-11 aug. 1879 (BAR, mss. nr. 2279). Nu stim daca poetul a 
mai trimis, in aceasta forma, scrisoarea. Cea cu care se deschide volumul 
de corespondenţă inedită, îngrijită de Christina Zarifopol-Illias, datată 10 
august 1879, este, poate şi pentru a preîntâmpina priviri indiscrete, mult 
mai protocolară, cu precizarea: „mă mărginesc la câteva şiruri, cari sunt 
departe de-a putea spune tot ce aş avea de spus (Dulcea mea Doamnă / 
Eminul meu iubit, laşi, Polirom, 2000, p. 16). 


Hermeneutică literară 115 


Menschen sind was sie sinnen wiinschen, treiben und 
geniesen, ich gânne iedem das seinige und freue mich 
heimlich in der Vergleichung, einen so unzerstârlichen 
Schatz zu besitzen”. 

Revenind la Eminescu, este lesne de remarcat insistenta 
cu care încearcă traducerea in versuri a unor idei şi 
sentimente precum cele exprimate în scrisoarea amintită 
către Veronica. Le regăsim, identic, în poezii precum Urdt si 
sărăcie, Te duci..., Nu mă infelegi..., Ce e amorul? Ele se 
adaugă altora, venind ca o contribuţie substanţială la 
constituirea codului erotic eminescian. În contextul acestuia, 
destule creaţii, dar şi scrisori particulare, cum cea discutată 
mai înainte, vin cu o imagine mai aureolată decât cea căli- 
nesciană, a îndrăgostitului Eminescu. Un topos al donnei 
angelicata e uşor de găsit la poetul nostru şi l-am discutat, 
repetat, în cărți şi articole, mai ales în relaţie cu opere ale 
unor scriitori afini, precum Vita Nuova a lui Dante, ori, de la 
noi, Fecioara în alb a lui Ştefan Petică, aşa că nu-l mai 
reluăm în paginile de fata. Am adăuga acum doar că discuţia 
privind acest topos eminescian trebuie însoţită de o necesară 
prudenţă, în special în direcţia evitării unei idealizări 
excesive a contextului medieval, la care ne invită romanciera 
şi eseista franceză Dominique Simonnet, într-o carte-dialog 
de mare succes internaţional, tradusă şi la noi, La Plus Belle 
Histoire de L'amour, par Dominique Simonnet, entretiens 
avec Jean Courtin, Paul Veyne, Jacques le Goff, Jacques 
Solé, Mona Ozouf, Alain Corbin, Anne-Marie Sohn, Pascal 
Bruckner, Alice Ferney. „Dragostea şi sexualitatea, repri- 
mate de noua morală creştină, ies mai degrabă şifonate din 
lungul Ev Mediu...”, scrie initiatoarea dialogurilor. Cu o ne- 
cesară luciditate trebuie privit şi fenomenul complex, uneori 
contradictoriu, al Renaşterii: „De la 1500 la 1789, Biserica şi 
Statul colaborează pentru a impune o ordine morală fără 
egal, lăsându-i în acelaşi timp pe Don Juan, Casanova şi alti 


31 Johann Wolfgang von Goethe, Briefe an Charlotte von Stein, vol. 
2, 1782-1786, Jena, Diederichs, 1908. 

marchizi prea putin divini să-şi facă de cap în culise...”?. O 
idealizare aşadar a epocii lui Rafael, pictor sub semnul căruia 
Eminescu îşi aşază debutul poetic major, este contraproduc- 
tivă. Pictorul urbinez a pictat-o pe dumnezeiasca Fecioară, 
glorificată de Eminescu în Venere şi Madonă. Dar să nu 
trecem cu vederea faptul că, în aceeaşi epocă, asistentul lui 
Rafael, renascentistul manierist Giulio Romano, a însoțit cu 
desenele sale erotice nişte scandaloase Sonetti lussuriosi de 
Pietro Aretino intitulate explicit J Modi o Le 16 posizioni 
(1527). Nici Eminescu, de altfel, n-a ocolit-o pe Venus 
Vulgivaga. 

Este absolut necesar ca poezia de dragoste a lui 
Eminescu să fie înscrisă în scenariul erotic al secolului său. 
O radiografie a acestuia găsim, în cartea deja citată, în 
dialogul dintre Dominique Simonnet şi profesorul sorbonez 
Alain Corbin, reputat specialist în secolul al XIX-lea francez. 
Redăm începutul capitolului dedicat acestui secol, cu pro- 
vocarea în registru uşor ironic lansată de initiatoare: „lată ca 
a sosit timpul langorilor, al stărilor sufleteşti, al visărilor 
inspirate; este momentul când te retragi cu Chateaubriand şi 
Lamartine ca să meditezi asupra trecerii timpului şi să asculti 
cântecul privighetorii într-o noapte înstelată... După recea 
paranteză revoluţionară, începutul de secol al XIX-lea se 
înfăşoară în Romantism. Ca şi cum, dintr-o dată, sentimentul 
amoros, atâta vreme reprimat, ar deveni o prioritate. Cel 
putin în literatură...”. În răspunsul său, partenerul de dialog 
apasă pe ideea apariției unui „nou cod amoros” ce reface 
legătura cu „nostalgia unei lumi ideale”, a „completitudinii 
lui Rousseau”. Literatura devine un receptacol al noilor 
„efuziuni” sentimentale. Ea impune un adevărat modus 
vivendi al epocii: „Tema dragostei romantice este omnipre- 
zentă în romane, se strecoară în manualele de savoir-vivre şi 
chiar în literatura pioasă. Este marele secol al confesiunilor, 
al introspectiilor, al jurnalului intim pe care sunt puse să-l 
completeze fetele de familie bună...”. 


* Dominique Simonnet, Cea mai frumoasă istorie a iubirii, Paralela 
45, Piteşti, 2004. 

Asa cum este ea îndeobşte cunoscută, mai cu seamă din 
antume, erotica eminesciană preia şi destule clişee ale ro- 
mantismului curent, unele enumerate de scriitoarea Marcelle 
Tinayre în cunoscuta Histoire de l’amour (Paris, Flamma- 
rion, 1935): literaturizare excesivă, retorism, preferinţă 
pentru maladiv, revoltă, evaziune (în trecut sau în exotism), 
decor. Mult decor, înăbuşind până la urmă sen+timentul: 
„Decorul unui sentiment va sfârşi prin a fi mai important ca 
sentimentul însuşi. Iubirea nu va mai fi concepută fără un 
cadru romanesc. Ea va avea nevoie de complici. Furtuna, 
clarul de lună, lacurile, turturelele, clopotele de seară. Ea va 
visa ceturi din Scotia şi locuri de plaje din Italia”. Sacra- 
lizarea femeii e încă unul dintre şabloane. Dar o reacţie apare 
către sfârşitul secolului, după 1870, odată cu victoria Școlii 
de la Medan. Zola va aduce acum cuvântul de ordine in lite- 
ratură: „Naturalismul i-a scos coroana femeii. Ei au infati- 
şat-o in josnicia şi infirmitatea sa de femelă”. Reductia la 
funcția exclusiv sexuală, tota mulier in utero, îşi găsea un 
suport în Metaphysik der Geschechtsliebe de Schopenhauer. 
De aici, cultul şcolii naturaliste franceze, cu Emile Zola, Guy 
de Maupassant, Joris-Karl Huysmans şi fraţii Goncourt, care 
şi-au făcut din aceasta, scrie profesorul Didier Raymond, 
„crezul lor amoros”. Pentru Maupassant, filosoful german 
(„mon maitre Schopenhauer”) este o autoritate incontestabilă 
în materie de amor. „J'admire éperdument Schopenhauer et 
sa théorie de Pamour me semble seule acceptable”, îi scrie 
el, în ianuarie 1881, tinerei sale amante, poeta şi sculptorita 
„decadentă” Gisele d’Estoc*’. Luată grosso modo, teoria „si- 
hastrului” de la Frankfurt am Main, bine cunoscută poetului 
nostru, se poate rezuma în două idei dominante: 1. Dragos- 


33 Marcelle Tinayre, Istoria iubirii, Casa de editură şi presă „Viaţa 
Românească”, Bucureşti, 1992, p. 69. 

%4 Idem, pp. 71-72. 

35 Didier Raymond, „Prefaţă” la Schopenhauer, Essai sur les femmes, 
Actes Sud, Arles, 2002, p. 45. 

3 Pe tema relaţiei Eminescu — Schopenhauer există o bogată lite- 
ratură, cu demersuri, mai ample sau mai restrânse, mai docte sau mai după 
ureche, de comparatistica literar-filosofica, pozitivă sau contrastivă. Între 

tea nu este altceva decât manifestarea invaluita, înfrumu- 
setata, a instinctului uman regenerator („Ce este omul? 
Voința care aspiră să trăiască într-o ființă noua şi deosebită. 
Dragostea este vicleşugul întrebuințat de natură pentru a-şi 
atinge scopul, care nu este, în realitate, decât crearea unei 
fiinţe noi, determinată în esenţa ei”); 2. Indeplinindu-si acest 
rol, dragostea împiedică dorita salvare, prin stingere, a 
speciei umane: „Îi vedeţi pe aceşti amanți care se caută cu 
atâta ardoare din priviri? Pentru ce sunt atât de tainici, atât de 
temători, atât de asemănători cu nişte hoți? — Din cauză că 
aceşti amanți sunt trădători care, acolo, în umbră, caută să 
perpetueze durerea şi neliniştile; fără ei, ele ar lua sfârşit”. 

În ceea ce-l priveşte pe Eminescu, cu intuiţia sa artistică 
parodic, acestuia nu-i puteau rămâne străine încercările con- 
temporane de a deromantiza şi deasacraliza iubirea, scoasă 
de sub regimul Afroditei Cereşti şi adusă sub acela al 
Afroditei Obşteşti (după clasificarea lui Pausanias din Ban- 
chetul lui Platon). Umbra vioaie a acesteia din urmă se 
profilează pe filele de evocare a Greciei antice din Memento 
mori, cu fauni, nimfe şi zei deghizați, în continuă petrecere şi 
hârjoană erotică. E de observat că, mai înainte de a adera la 
metafizica „neagră” schopenhaueriană, Eminescu este sedus 
de această mitologie mai destinsă a iubirii, fie ea de orientare 
europeană, greco-latină, cum în zglobiile versuri din Pajul 
Cupidon, un fel de strămoş mitic al ,,vicleanului copil de 
casă” Cătălin: „Pajul Cupidon, vicleanul, / Mult e rău şi 
alintat, / Cu copii se hârjoneşte, / lar la dame doarme-n pat 
/... / Gat şi umere frumoase, / Sânuri albe şi rotunde / El le 


primele contribuţii notabile, un studiu din 14 iunie 2014, Eminescu şi 
Schopenhauer, al juristului C. Spiru Hasnaş (reprodus în Corpusul recep- 
tării critice a operei lui M. Eminescu, Secolul XX, vol. XVII, Editura 
Saeculum I.O., Bucureşti, 2008). După al doilea război mondial, Liviu 
Rusu a scris pe această temă o carte în plin proletcult, curajoasă, dar nu cu 
totul imună la poncifele acestuia (vezi reverentele fata de Dobrogeanu- 
Gherea), Eminescu şi Schopenhauer, Editura pentru Literatură, Bucureşti, 
1966. Mai recent: Angela Botez, „Mihai Eminescu între Kant şi Schopen- 
hauer”, in Revista de Filosofie, tomul LVII, nr. 1-2 (2010), pp. 15-33. 

tine-mbratisate / Şi cu mâinile le-ascunde...”, fie de viziune 
asiatică, ca în uşor adumbritele versuri din Kamadeva, un 
„remake” al Pajului... după 10 ani, de o ,,exuberanta tea- 
trală”, cu o figuratie hindusă (Alex Ştefănescu): „Cu durerile 
iubirii / Voind sufletul să-l vindec, / L-am chemat în somn pe 
Kama — / Kamadeva, zeul indic. // El veni, copilul mândru, / 
Călărind pe-un papagal / Având zâmbetul fatarnic / Pe-a lui 
buze de coral...”. 

Urme ale unui hedonism empiric mai evoluat, de tip 
epicurean (numele filosofului întemeietor de şcoală din 
kepos-ul atenian este invocat în legătură cu „sensualismul” 
lui John Stuart Mill, într-un articol din 12 august 1877, de 
aparare a Logicii lui Maiorescu), sunt usor de sesizat in ma- 
nuscrisele primei epoci de creatie eminesciene. O senzu- 
alitate mai apăsată, neprefacuta, fără excese însă (aşa cum o 
propovăduia de altfel Epicur), apare în postume precum O 
călărire în zori, Locul aripelor, Iubita dulce, o, mă lasă, 
Aveam o muză, Când crivățul cu iarna..., Ghazel, Ah, 
mierea buzei tale, Astăzi sunt setos de forme... Reproducem 
câteva versuri din aceasta din urmă, o versiune, între pos- 
tume, a poeziei Dorința: „Astăzi sunt setos de forme, / 
Urmăresc aprins cu ochii, / Incretirea trădătoare a subtirei 
tale rochii...”. În registru umoristic, cu tonul lui Creangă din 
Povestea poveştilor, dar fără licenţele de limbaj de acolo”, e 
alcătuit, în exclusivitate pentru bărbaţii de la banchetele 
Junimii, poemul Antropomorfism, senină şi amuzantă parodie 
a romanului erotic tradiţional, cu o idilă transpusă în lumea 
galinaceelor şi cu o ,,morala” menită să toarne o găleată de 
apă rece peste închinătorii prea infierbantati ai lui Eros. 
Eminescu spune, fără menajamente, lucrurilor pe nume, fiind 


37 În ceea ce ne priveşte, mărturisim, fără falsă pudoare, că, faţă de 
textele licentioase ale lui Creangă, Povestea poveştilor sau Ionică cel 
prost, unde miza nu e artistică, ci doar de surpriză, prin libertăţile de 
limbaj, îl preferam pe cel din nuvela Mos Nichifor Cofcariu, nici el tocmai 
inocent, de unde îngrijorarea lui Maiorescu cu privire la reacţia „duducăi 
de la Vaslui”, dar o capodoperă de măiestrie stilistică, de tehnică aluzivă şi 
de umor. 

— cum ne atrage atenția Rosa del Conte — primul care râde de 
orice „sublimare” ipocrită a iubirii. 

Bunul simţ îl îndeamnă pe însetatul de absolut să înre- 
gistreze atent filosofia pragmatică dezvoltată de ,,mititica” 
din Floare albastră, reconsiderata din perspectiva unei ,,lo- 
gici a viului”: „Ah, ea spuse adevărul...”. Dincolo de fas- 
cinatia „depărtării” în care-şi caută visata fericire, există o 
nostalgie a „apropierii”, încă un semn, după Edgar Papu, al 
„deromantizării” şi al anticipării unei linii de sensibilitate 
specific moderne: „Este acea propensiune către sinceritate 
neînvăluită în artă, cu care întregul veac al XIX-lea post-ro- 
mantic, începând de la Baudelaire, se opune romantismului. 
O atare tendinţă, a «indraznelii artistice», mai tardivă la noi 
se află anticipată în poezia erotică eminesciană”. Demonstra- 
tia lui Papu, în favoarea „protocronismului” liric eminescian, 
se sprijină pe un mare număr de exemple din sfera „atingerii 
senzuale” şi a „goliciunii”, în special, din Călin — file din 
poveste sau Miron şi frumoasa fără corp), la care putem 
adăuga, înfrângând, ca şi poetul, un sentiment de pudoare (în 
fond anacronic, dacă avem în vedere epidemia de pan-sexua- 
lism liric contemporan, numită şi „revoluţie sexuală”), altele, 
din compuneri mai îndrăzneţe, cum este Ghazel: „Atunci 
căzuşi pe pieptul meu o sarcină în friguri, / Un fruct răscopt 
de-amorului căldură fără milă, / Ai mai gemut o dată clar ca 
omul care moare, / Apoi te lăsaşi patimei ce te ardea, Sibyllă, 
/ Şi-n lupta noastră te-am adus sub greul vieţii mele, / 
Pecete-am rupt, ce pân-acum junetea ţi-o sigilă — / Un corp 
am fost îngemănat trăind o viat-obscura, / Demonic-dulce, 
amoros, spasmotică, febrilă, / Şi sufletele noastre-atunci pe 
buze atârnate / S-au contopit în sărutări, în dezmierdări, în 
milă, / Parc-am trecut noi amândoi în noaptea nefiintei, / 
Ne-am sugrumat în sărutări, ne-am omorât, copilă!”. Poezia 
lui Eminescu nu trebuie să ne mire prea tare. Acest motiv al 
seducţiei e aproape un loc comun în literatura şi arta univer- 
sală. Scena „preliminariilor”, bunăoară, din acelaşi Ghazel: 
„ŞI tu te aperi surâzând, c-o mân-acoperi sânii, / Privirea ta 
înoată ud, când blândă, când ostilă...” pare copiată din 
Ovidiu, Amoruri, Cartea I, versurile 187-204, dedicate 

Corinnei: „O dezbrăcai de tunica de pânză subțire: / Totuşi 
Corinna lupta să se ascundă sub ea. / Dar se lupta aşa fel, ca 
să fie la urmă învinsă...”. Nimic nou sub soare! E de men- 
tionat că Eminescu nu forțează limitele instrumentarului 
lexical nici aici şi nici în fragmentele de proză mai apăsat 
erotice, precum Ea era albă ca zahărul sau Amalia, aceasta 
din urmă, conform sugestiei călinesciene“ preluate de Dimi- 
trie Vatamaniuc, o tentativă de nuvelă pe tema libidoului şi a 
satisfacerii instinctului sexual (să nu uităm că într-o pagină 
de manuscris poetul consemna dorinţa de a retrăi viaţa lui 
Casanova), rămasă, din păcate (căci experiența prozaistică, 
cu adevărat anticipativă la noi, ar fi fost deosebit de 
interesantă), la stadiul bruionar. Pe această linie, este de luat 
în seamă supoziţia universitarei timişorene Maria Luisa 
Lombardo, a unui proiect narativ eminescian mai amplu, 
verificat prin experienţă personală, ca şi în poezia Din Berlin 
la Potsdam, şi valorificat ulterior în Cezara, cu o Amalie, 
aici, „sublimată”, metamorfozată în voluntara eroină titulară. 
Amalia şi Cezara ar reprezenta părăsirea ipostazei feminine 
angelice în favoarea celei demoniace, mefistofelice, nece- 
sare, ca la Goethe, cunoaşterii, mai evidentă în Avatarii 
faraonului Tla”. 

Sunt idei îndrăzneţe, în cuvinte totuşi decente, deşi ne 
aflăm în postume, unde libertatea de expresie e mai puţin 
îngrădită. Departe însă de textele pornografice (transcrise de 
Eminescu din folclorul „deocheat”, suburban şi lăutăresc) 
care infestează internetul, prezentate cu partizană mândrie ca 
originale de o frumoasă doamnă profesoară şi poetă Rotar, 
lideră autoproclamată a insurecției sexologice braşovene“. 
Dar teza unor poezii licentioase originale, nu culese aşadar, 
ci „scrise” şi „nepublicate” de Eminescu, apare şi la case mai 
mari, la un reputat antropolog, de exemplu, precum Andrei 


38 G. Călinescu, Opera lui Mihai Eminescu, I, Minerva, București, 
1985: „Deşi textul e crud, neliterar, trivial chiar, se pare totuşi că 
Eminescu a dorit să facă, după sublimările trebuitoare, o nuvelă” (p. 280). 

3 Maria Luisa Lombardo, „Eminescu între erotica schopenhaueriană 
şi licenţele pasionale”, în Limbă şi literatură, I-II, 2004, pp. 62-64. 

sui Cf. Alex Ştefănescu, interviul citat din revista „Tango”. 

Oişteanu, într-un volum recent de sexologie comparată. Si, 
tot aici, o interpretare sexistă excentrică la Veneția, unde 
virilul Okeanos e zeul marin care-i „penetrează” (cu valuri) 
„canalurile”"!. O adevărată obsesie a penetrării pare să 
bântuie eminescologia mai recentă. O şi mai năstruşnică 
interpretare ne oferă poetul şi criticul clujean Octavian 
Soviani, de data asta la Mortua est! (!), citită de autor, aflăm 
dintr-un studiu din Viaţa Românească, în cheie exclusiv 
sexologică. Aici, zice foarte serios domnul Soviani, „se poate 
vorbi de o «sexualizare» a imaginilor, căci făclia constituie o 
epifanie a «focului sexual», aduce sugestia falusului după 
cum mormântul e un substituit al matricei, aceasta neservind 
scopului firesc, deoarece femeia eminesciană este esential- 
mente impenetrabilă...”. Impenetrabila decedată, plansa 
degeaba de poet, rezolvă însă situaţia, preluând înfăţişarea 
îngerului înaripat (aripile fac parte din „arsenalul virilitatii 
erotice”), şi în această ipostază de ,,femeie-barbat” capătă ea 
însăşi capacitatea de a penetra. Aripa ei falică „muiată in 
amar” va reprezenta simbolic „mecanica copulatiei” (caco- 
fonia aparţine autorului). Dar nu trebuie să ne scandalizăm, 
până la urmă „sexualizarea” angelicei fantome e strict lite- 
rară, ea ilustrând tot simbolic „mecanica actului textual”: 
„aripa” e pana de scris, iar „amarul” — cerneala în care e 
muiată aceasta. Femeia ,,scrisa” se refuză astfel actului erotic 
real, scapă de copulatie şi devine „obiect al actului de 
scriitură”; un simplu „artefact” textual”. Poezia e reabilitată 
moral. lată binefacerile unui sistem textualist, la care nici 
teoreticienii de la Tel Quel, la Paris, şi nici Marin Mincu, la 
noi, n-au îndrăznit să viseze! 

Aspectele misogine — câte sunt — din versurile şi proza 
lui Eminescu ţin, aproape toate, de tezele morale din Lumea 
ca voinţă şi reprezentare şi din Pararga şi Paralipomena. 
Dar întreaga mizantropie schopenhaueriană e concentrată 


41 Andrei Oisteanu, Sexualitate şi societate: istorie, religie şi 


literatură, ediția a doua revăzută, adăugită şi ilustrată, Polirom, Iasi, 2018, 
p. 409. 

© Octavian Soviani, Romantici şi frumoasele lor fără corp, în rev. 
cit., nr. 1-2, 2000, p. 57. 

parcă demonstrativ într-o compunere din 1874, O, adevăr 
sublime..., de un nihilism manifest, prea hiperbolic ca să fie 
adevărat, căci nimic din ceea ce e omenesc nu obţine aici 
vreo şansă: istoria „spirată”, morala, biserica, statul, politica, 
diplomaţia, filosofia, arta, cu toate ramurile ei. În diatribele 
împotriva omului generic, un loc privilegiat îl ocupă 
instinctul sexual, denunţat în termeni de contrasens: „Stăpân 
pe-a ta gândire — cum eşti p-instinct stăpân / Se vede când 
femeia goleşte al ei sân. // Când poala şi-o radică, de pulpa-i 
vezi, stăpâne, / Tu nu surâzi cu râsul cel lacom şi murdar, / 
Tu nu eşti ca un taur şi nu eşti ca un câne, / Ce umil dă din 
coadă catelei lui cu har. // Nu eşti gelos — ferit-a... cucoşii 
doar şi vierii // Au numai obiceiul de-a se lupta-n duel. // Tu 
nu ai patimi scumpe si lacrima muierii / Nu misca al tau 
suflet, nu-ntunecă defel...”. În termeni asemănători, senti- 
mentul revine în poezii ca Dezgust, din 1876, în Scrisori, în 
fragmente răzlețe descoperite de Călinescu în manuscrise, în 
proze literare precum Cezara sau Avatarii faraonului Tia, 
din care redăm acest pasaj semnificativ: „Nu vezi că eşti o 
unealtă în mâinile unui demon, că eşti jucăria simtirilor tale, 
că nimic ce ai nu e al tau, că tu eşti cauza involuntară pe care 
natura, sau numeşte-o cum vrei, îşi scrie aşa numitele scopuri 
măreţe... Nu vezi că legi, state, monarhii, religii nu sunt 
decât aparatul greu pentru a face cu putinţă acest act murdar 
de reproducere”. Recunoaştem uşor în aceste rânduri idei şi 
expresii din textele reproduse mai înainte, din Schopenhauer. 

În cartea unui filosof francez contemporan cu Eminescu, 
Théodule Armand Ribot (La Philosophie de Schopenhauer, 
1874), la secvenţa dedicată „metafizicii amorului”, autorul 
constata că filosoful german „a procedat pretutindeni ca un 
biolog” şi regreta că el n-a suflat nicio vorbă despre „evoluţia 
ascendentă” a sentimentului, până la punctul înalt unde el se 
desprinde complet de carnal. Fără a refuza experienţa biolo- 
gicului, cum am văzut, Eminescu se înscrie între sufletele de 
elită care ating această treaptă de sus, a purificării iubirii şi a 
potentarii ei până la absorbţia in absolut, adică în moarte. Să 
fim atenţi la finalul citatului din Ghazel, al deflorării: 
„Parc-am trecut noi amândoi în noaptea nefiintei, / Ne-am 

sugrumat în sărutări, ne-am omorât, copilă!”. Acolo unde po- 
etul român se desparte definitiv de Schopenhauer este tocmai 
această împăcare a lui Thanatos cu Eros, prin dobândirea 
unei certitudini a sentimentului. Romanul eminescian al 
iubirii cuprinde diversele ei ipostaze. Ele refac, parcă, traseul 
parcurs de literatura de profil europeană, de la misticii şi 
trubadurii medievali, de la Dante şi Petrarca, până la mo- 
dernii dezabuzati, Baudelaire, Verlaine şi Rimbaud. Un 
răspuns la întrebarea privind ,,eficienta” căutării iubirii în 
absolut îl dă Eminescu însuşi în nota marginală la Lucea- 
fărul: geniul nu are moarte dar nici noroc, nu e capabil de a fi 
fericit, nici de a ferici pe altcineva. Pe de altă parte, nici 
alternativa propusă de ,,mititica” nu-i aduce acestuia fericire. 
Soluţia clipei la deşarta căutare a absolutului se dovedeşte ea 
însăşi o deşertăciune, remarcă Edgar Papu, de unde, din 
perspectiva pesimismului copleşitor, concluzia Florii albas- 
tre: „Totuşi (ori „Totul”, critica nu s-a pronunţat definitiv) 
este trist în lume”. Astfel se încheagă tema gravă, tristanes- 
că, a eroticii eminesciene (vezi în această privinţă şi analiza 
lui I. Negoitescu la poezia O, mamă...), cu mitul celor doi 
îndrăgostiţi legaţi prin moarte şi dincolo de moarte. În 
destule creaţii, de la Mortua est! şi până la tulburătoarea Odă 
în metru antic, răsună astfel, mai distinct sau mai voalat, 
acorduri din frumoasa legendă bretonă, înscrisă printre pre- 
ferintele romantismului german, conducând la conturarea 
unei filosofii specifice a iubirii, împlinită abia prin moarte, 
ca-n această scrisoare a Diotimei către Hölderlin: „Fără 
îndoială, pasiunea iubirii nu-şi află niciodată desăvârşirea în 
lumea aceasta: Să înţelegi bine sentimentele mele. A căuta 
împlinire este o nebunie. Să murim împreună”. Sau ca într-o 
cugetare a lui Novalis: „În moarte este iubirea cea mai 
blândă”. La Tieck, Jean-Paul, Kleist, de asemenea, moartea e 
singura împlinire posibilă a unei „pasiuni supreme a iubirii”, 
eliberată astfel de tirania trupului. 

Pe de altă parte, în veşnica dilemă generată de contra- 
dictia dintre minte şi inimă, spirit şi materie, idealitate şi 
instinct orb, moartea poate oferi mult visata sinteză. Căci 
gândul morţii nu atenuează întotdeauna, dimpotrivă, poate 

spori senzualitatea, precum se vede în versurile finale din 
Ghazelul eminescian. O versiune la Odă... vorbeşte şi ea, cu 
claritate, de „voluptatea morţii” implicată în iubire: „Când 
deodată tu răsărişi în cale-mi / Mai frumoasă-ai fost de cum 
este Venus / Şi-n dureri mi-ai dat voluptatea morții / 
Ne-ndurătoare”. În cartea sa Iubirea şi Occidentul, Denis de 
Rougemont analizează cu multă fineţe acest complex de 
sentimente contradictorii legate de optica tristanescă a iubirii, 
sursă a „nefericirii lăuntrice” — căci nu avem încă ceea ce 
căutăm, moartea, şi pierdem ceea ce totuşi avem, bucuria de 
a trăi. „Dar această pierdere nu este simțită ca o sărăcire, ba 
chiar dimpotrivă. Ni se pare că trăim mai intens, mai 
primejdios, mai înălțător. Pentru că apropierea morţii este un 
imbold pentru senzualitate. Ea adânceşte dorinţa în adevă- 
ratul sens al cuvântului. Uneori până la setea de a-l ucide pe 
celălalt, sau pe sine, sau de a se scufunda amândoi într-un 
naufragiu comun”. Din perspectiva acestor rânduri putem 
reciti, cu un spor de înţeles, versurile îngemănării prin 
moarte din Strigoii: „Porneşte vijelia adâncu-i cânt de jale, / 
Când ei soseau alături pe cai incremeniti / Cu genele lăsate 
pe ochi paienjeniti — / Frumoşi erau şi astfel de moarte 
logoditi...” (s. n.), cărora le răspund, peste ani, cele din O, 
mamă, testamentare: „lar dacă împreună va fi ca să murim / 
Să nu ne duca-n triste zidiri de tintirim. / Mormântul să ni-l 
sape la margine de râu, / Ne pună-n încăperea aceluiaşi 
sicriu; // De-a pururea aproape vei fi de sânul meu / Mereu 
va plânge apa, noi vom dormi mereu”. Textul pare scris în 
autentic stil J fedeli d'amore... Poezia O, mamă... confirma 
această mistică, de sorginte trubaduresc-medievală, renas- 
centistă şi, desigur, romantică, infirmand asertiunea prea 
tranşantă a lui G. Călinescu privind absenţa ei totală, cu care 
am deschis intervenţia noastră. Mult mai departe în această 
direcție a mers Tudor Vianu, până la revelarea unor im- 
plicatii profund moderne: „Omul iubeşte în poezia lui 
Eminescu cu o intensitate ce conduce extazul erotic până la 
limita suferinței şi a morţii. Iubirea eminesciană este deo- 
potrivă cu a lui Tristan în drama lui Wagner. Un fir îndoliat 

se însoţeşte cu bucuriile ei”. Este un punct de vedere pe care 
ni-l însuşim fără rezerve aici. 


Abstract 


The present paper tries to present a fresh approach on a major 
component in Eminescu’s erotic texts, in the context of both newer 
and older literary approaches. We present here the literary and 
historic backgrounds at the moment Eminescu’s love “novel” was 
issued, its constitutive stages, its reverberations, implications, con- 
ventions, and challenges. A special stress is set on the “functions” 
of Eminescu’s erotics: as human fulfilment, world- and self-know- 
ledge, and, especially, as a stimulus of the creative act. In addition 
to the ideal hypostases of love we also discuss upon the different 
aspects of sensual and misogynistic attitudes. The conclusion of the 
paper is dedicated to the “Tristanisation” of love, seen as a certain 
kind of “agreement” between Eros and Thanatos. 

Opera eminesciană a fost divizată, în urma editării sale 
integrale şi a supunerii repetate la numeroase demersuri 
hermeneutice, în două domenii, delimitate, pe de o parte, 
prin surprinderea unor invariabile, tehnici stilistice, teme şi 
motive specifice, considerate modalităţi adecvate de intuire a 
sensului textelor şi, pe de altă parte, de conştientizarea unei 
zone ascunse, obscure semantic, caracterizată de fragmen- 
taritate, echivocitate şi raţiuni de creaţie nedesluşite, ce 
necesită o altă metodă de analiză. Prima tendinţă este de tip 
rationalist, privilegiind textele transparente semantic şi 
intentionalitatea auctorială afirmată explicit, iar cea de-a 
doua devine treptat îndatorată unei hermeneutici fascinate de 
ambiguitate, indreptandu-si atenţia către scrierile de factură 
oniric-vizionara, rămase în manuscris. Dintre cele două 
direcţii asumate de critica literară, fiecare îşi manifestă ten- 
dinta hegemonică de a pătrunde în acel nucleu enigmatic, 
dens al creaţiei eminesciene, pentru a-i releva înțelesurile 
utilizând metodele propriului sistem estetic. Coerenta interna 
şi unitatea tematică a creaţiei eminesciene ajung astfel să fie 
„negociate” de cei doi poli ai discursului critic la care ne-am 
referit. Subliniem relativitatea acestui dualism, în maniera în 
care Petru Creţia solicita o actualizare a instrumentarului 
critic utilizat în clasificarea şi interpretarea operei lui 
Eminescu. Distincția antum — postum nu mai poate fi operată 
în aceleaşi condiţii în care fusese fixată de Perpessicius. 
Evoluţia metodelor şi introducerea perspectivei istorice în 

discursul critic impun disoluția unui mod limitator de rapor- 
tare la creaţia eminesciană. 

Coerenta şi liniaritatea, condiţii esenţiale în validarea 
ipotezelor, reprezintă punctele principale de sprijin ale 
demersului de tip rationalist, axat pe analiza operei antume, 
însă acestea ajung să se cramponeze în propria rigiditate şi 
autosuficienta, manifestând o puternică tendinţă reductio- 
nistă. Prin apariţia paradigmei ce îşi fundamentează existenţa 
pe studiul postumelor, demers ce propune o aparentă 
eliberare de dogmatismul teoretic, se urmăreşte eliminarea 
efectelor simplificatoare ale primei direcţii. Confruntarea 
celor două orientări ar trebui să combată ideea ca discre- 
pantele de perspectivă şi metodă conduc la o complicare 
excesivă, mergând chiar până la sufocarea exerciţiului 
interpretării, şi nu să o accentueze. Verva cu care analizăm 
mitul creat în jurul poemelor eminesciene şi-ar pierde din 
intensitate sau s-ar epuiza dacă toate direcţiile hermeneutice 
s-ar dovedi facile şi ar ajunge cu uşurinţă la un consens. Aura 
de mister devine falsă atunci când nu ne mai lăsăm seduşi de 
surpriza permanentă produsă de opera lirică şi de elementul 
biografic. Vorbind despre înrâuririle mitului şi ale şabloa- 
nelor hermeneutice în analiza operei lui Eminescu, merită să 
evocăm aici o istorie ambițioasă şi savant documentată a 
receptării creaţiei eminesciene de până la 1900, cartea lui 
Iulian Costache, Eminescu. Negocierea unei imagini. Con- 
structia unui canon, emergenta unui mit (Cartea Româ- 
nească, 2008). Îndreptat împotriva preluării clişeelor la care 
conduce însuşirea ca atare a unei imagini moştenite, acest 
studiu recomandă renunțarea la ideile prefabricate in fa- 
voarea unei percepții critice asupra creaţiei eminesciene şi, 
mai ales, asupra receptării sale. Opera lui Eminescu nu 
trebuie să mai fie văzută ca subterfugiu pentru legitimarea 
unor ipoteze adânc înrădăcinate, izvorâte din ruptura dintre 
context şi operă, ce s-au consolidat încă de la primele 
încercări hermeneutice ale contemporanilor poetului. Se im- 
pune deci o reevaluare şi totodată o revizuire a principalelor 
deprinderi de receptare, adică o „remodelare a axiologiilor” 
(s. n.). Nu putem să nu afirmăm la unison cu Iulian Costache 

că eminescologia „nu mai poate face abstracţie de faptul că 
este obligată să gestioneze nu doar integralitatea unei opere 
dar şi integralitatea propriei istorii a receptării operei emi- 
nesciene”’. În acest climat animat de spiritul revitalizant al 
unor cuceriri remarcabile în domeniul criticii şi exegezei 
eminesciene, se cere o reexaminare atât a creaţiei poetice şi, 
implicit, a structurilor textuale controversate, cât şi a princi- 
palelor voci care au interpretat-o, trecând-o prin filtrul uneia 
cele două paradigme principale amintite. În contextul unui 
interes crescând pentru Eminescu şi opera sa, o explorare 
schematică a principalelor momente, chiar dacă inconsecven- 
te, dintr-o tradiţie pasionantă devine utilă pentru clarificarea 
modului în care cei mai cunoscuţi polemişti au luptat să 
stabilească un echilibru între semnificaţiile desprinse din 
lirica eminesciană şi propria doctrină estetică, recunoscută 
fatis sau neconstientizata, ascunsă sub judecatile exprimate. 


Poemele antume si experienta poetica fata in fata cu 
doctrina teoretica 


Creaţia poetică antumă, cuprinsă initial într-un singur 
volum apărut sub îngrijirea lui Maiorescu, iar apoi publicată 
în trei tomuri sub îngrijirea lui Perpessicius între anii 
1939-1944, a prilejuit afirmarea sistematică a unei direcţii 
hermeneutice rationaliste, îndreptate fie spre evidenţierea şi 
popularizarea unor principii cultural-artistice, fie spre sur- 
prinderea unui conţinut pătruns de idealuri sociale sau, în 
ultimă instanţă, spre susţinerea unei judecăţi estetice funda- 
mentate pe valorile intrinseci ale scrierilor. Dincolo de 
capacităţile de comprehensiune şi talentul literar al criticilor, 
evidenta lor afiliere ideologică nu poate fi ignorată ca factor 
modelator al percepţiei asupra liricii lui Eminescu. Exer- 
citiile interpretative vehiculează nu doar întreaga formaţie 
intelectuală a promotorilor lor, ci şi simpatiile fata de anu- 
mite doctrine politice sau artistice. În căutarea esenței, a 
acelui sens ireductibil, menit să spulbere orice semn de între- 


! Iulian Costache, Eminescu. Negocierea unei imagini. Construcţia 
unui canon, emergenta unui mit, Cartea Românească, 2008, p. 43. 

bare, autoritatea absolută a metodelor de investigaţie ale 
acestei orientări începe să se diminueze vizibil atunci când 
apare circularitatea ca efect ineluctabil al acţiunii de a selecta 
şi transforma poemele sau paratextele eminesciene în argu- 
mente care să susţină ipotezele iniţiale. Deşi descoperirea 
postumelor şi analiza acestora vor eclipsa un rationalism 
îngust şi exclusivist, ecouri ale acestei direcții vor continua 
să se manifeste chiar până în prezent. Nume ca Maiorescu, 
Gherea, Ibrăileanu şi Vianu încă au, peste mai bine de un 
secol, acea rezonanţă ce nu încetează să trezească admiraţia 
şi dorinţa de a-i citi deoarece multe dintre intuitiile lor se 
dovedesc valoroase, demne de luat în seamă, având deo- 
potrivă şi o calitate incontestabilă de document de epocă ce 
reflectă începuturile interpretării creației lui Eminescu. 
Studiul filosofiei poate fi considerat o manifestare a 
aspiratiei către adevăr şi cunoaştere ca scopuri finale ale 
existenţei, fapt ce implică un control creator lucid asupra 
procesului transfigurării artistice. Adeziunea lui Eminescu la 
sistemele filosofice ale lui Kant şi Schopenhauer în episte- 
mologie şi etică reprezintă motive adesea invocate în 
susținerea anumitor sensuri atribuite multor poeme. Poetul 
recunoaşte şi îşi asumă influența covârşitoare a celor doi 
filosofi asupra gândirii sale, însă el râvneşte la mai mult 
decât simpla lor asimilare, căutând să le subordoneze 
propriei gândiri şi să stabilească un echilibru cu propria sa 
structură sufletească: „Kant mi-a ajuns relativ tîrziu in miini, 
Schopenhauer — deasemeni. E adevărat că îi am în mine, dar 
renaşterea intuitivă a ideilor lor în sinea mea, cu aroma 
specifică a firii mele, nu s-a încheiat încă”. Această mărtu- 
risire poate influenţa intensificarea hotărâtoare a acuitatii de 
receptare a operei eminesciene, oferind un indiciu semnifi- 
cativ asupra cadrului filosofic elaborat de poet. Noţiunile de 
bază ale sistemelor filosofice consacrate nu sunt preluate ca 
atare, ci se supun unor procese de resemantizare ce trebuie 
valorificate în analiza creaţiei lui Eminescu, îndeosebi în 


> Mihai Eminescu, Opere, vol. XVI, Ediţia Perpessicius, Editura 
Academiei Republicii Socialiste Române, Bucureşti, 1989, p. 46. 

interpretarea poemelor care tratează cunoaşterea şi existenţa 
umană. Ironia dureroasă, conjugată cu melancolia, specifică 
romanticilor, intervine în cheie incisivă în poemul O-nfelep- 
ciune, ai aripi de ceară!: ,,O,-ntelepciune, ai aripi de ceară! / 
Ne-ai luat tot far’ să ne dai nimic, / Putin te-nalti şi oarbă vii 
tu iară, / Ce-au zis o vreme, altele deszic”?. 

Conştientizarea limitărilor se răsfrânge şi asupra ideii că 
universul este o proiecţie a spiritului uman, influenţa idealis- 
mului filosofic german fiind uşor de identificat, iar conditio- 
nările multiple se constituie ca o piedică principală pentru 
ființa dornică să atingă idealul cunoaşterii. Mirajul se des- 
tramă treptat, prăbuşirea în chinurile neputinței fiind imi- 
nentă. În acest joc hipnotizant creat de imaginaţia poetului, 
ironia devine factorul modelator al lumii, având capacitatea 
de a transforma, redimensiona sau distruge realitatea în 
funcţie de cerinţele interioritatii eului, dornic de a-şi impune 
adevărul personal sub formă alegorică. Poemul eminescian 
îşi concentrează întreaga semnificaţie în această imagine 
plastică a inconsistentei aspirațiilor umane, iar deziluziile 
sunt conturate prin recursul la antiteze. Aşadar, putem spune 
că filosofia contribuie la nuantarea şi chiar la înţelegerea 
unui principiu poetic, însă nu îl produce, acesta fiind alcătuit 
prin contemplarea şi confruntarea ideală, intelectuală dintre 
sensibilitatea creatoare, dintre sentiment, emoție şi intuiţia 
metafizică. Abstractiunile, magnetismul ideilor şi setea de 
concepte, absorbite de personalitatea poetului şi dirijate de 
didacticismul maiorescian, au dus la înflorirea dorinţei de 
perfecţiune formală, de academicism, de emoție impersonală, 
care stăpâneşte îndeosebi antumele. De aici derivă pornirea 
spre clădirea unui ansamblu care să cuprindă generalitatile 
operei eminesciene, teme, motive, imagini şi procedee sti- 
listice întrebuințate constant, cu consecvență, ca un amestec 
de adevăruri unanim acceptate. Sensibilitatea estetică a criti- 
cului îşi arogă necesitatea unui proces compozit de concep- 
tualizare, acţionând în direcţia clarificării semnificatiilor 


3 Mihai Eminescu, Opere, vol. IV, Editura Academiei Republicii 
Populare Române, Bucureşti, 1952, p. 373. 

operei eminesciene prin compunerea unui sistem de relaţii şi 
interacțiuni cu scop explicativ şi susţinere teoretică. Refu- 
zând o resemnare amară în fata inefabilului poetic, privit 
adesea admirativ, conştiinţa critică nu se lasă înfrântă de 
polisemia textelor, ci îşi consolidează percepţia epistemică 
într-o judecată guvernată de criterii globale, general 
aplicabile. Considerându-se că ideea trebuie să fie exprimată 
cât mai limpede, tehnicile artistice vor fi alese în consecinţă, 
uneori intervenind chiar şi vocea autorului în consolidarea 
(sau destructurarea) sensului. 

Titu Maiorescu, cel care poate fi considerat întemeie- 
torul direcţiei hermeneutice rationaliste, din postura sa de 
mentor şi în calitate de prim comentator, inventariază admi- 
rativ calităţile şi meritele poetice ale „omului care a personi- 
ficat în sine cu atâta strălucire ultima fază a poeziei”. În 
planul interpretării, Maiorescu păstrează imaginea unui 
Eminescu detaşat de lumea materială, fidel platonicianismu- 
lui ideilor pure, aflat în căutarea absolutului, al prototipului 
irealizabil, fără a se lăsa înşelat de caracterul duplicitar al 
copiei imperfecte (doar un chip de lut!). Din poemul Lucea- 
fărul, criticul reţine, ca principii dominante, ataraxia superio- 
ritatii şi impersonalitatea geniului, egal cu sine însuşi in orice 
spaţiu geografic sau mediu social: „Nici o individualitate 
femeiască nu-l putea captiva şi tinea cu desavirsire în măr- 
ginirea ei. Ca şi Leopardi în Aspasia, el nu vedea în femeia 
iubită decât copia imperfectă a unui prototip nerealizabil”*. 
Din inovaţia prozodică şi lexicală, virtuozitatea formală şi 
limpezimea ideii se produce un amestec organic de o stră- 
lucire imposibil de egalat sau imitat, ce va arunca asupra 
viitoarelor generaţii de scriitori germenele unei ,,anxietati a 
influenţei”, folosind termenii lui Harold Bloom. Constantin 
Dobrogeanu-Gherea, oponentul lui Titu Maiorescu, față de 
care se lansează într-o polemică tăioasă în studiile Asupra 
criticei şi Asupra esteticei metafizice şi ştiinţifice, oferă 
prima interpretare a operei eminesciene antume din perspec- 


+7. Maiorescu, Critice, Editura pentru Literatură, Bucureşti, 1966, p. 
464-465. 

tivă biografistă, axându-se pe identificarea şi descrierea 
idealurilor sociale şi morale, alături de explicarea mobilurilor 
psihologice, văzute ca elemente ce intensifică procesul de 
creaţie. Devine evident de ce această perspectivă se află 
într-un profund dezacord cu teoriile esteticianului Maiorescu, 
pentru care existența exterioară a lui Eminescu este insig- 
nifiantă, detaliile biografice fiind anodine deoarece pălesc în 
raport cu arderea internă, cu dinamismul spiritual al geniu- 
lui. Vederile marxiste ale criticului îl îndeamnă să amendeze 
„păcătoşenia civilizaţiei burgheze introdusă la noi după 
1848”, responsabilă pentru apariția curentului pesimist in 
literatură deoarece se constituie ca un factor degradant al 
societăţii. Cea mai cruntă acuzaţie care i se aduce este că a 
zdrobit aspiraţiile şi a reuşit să „dejnădăjduiască un poet cu 
inima simtitoare”, impunându-i o direcţie de creaţie sumbră 
şi combativă împotriva naturii sale idealiste. Gherea selec- 
tează ca argument temeinic poemul de tinereţe Epigonii, 
despre care susţine că „Eminescu compară literatura poeţilor 
ce au fost la noi înainte de introducerea civilizaţiei burgheze: 
Văcărescu, Beldiman, Eliade, Bolliac, Mureşanu, Alecsan- 
dri... cu poeţii contemporani, cari au urmat după introdu- 
cere”, accentuând străfulgerările lucide de „protestare vie şi 
bărbătească împotriva  mizeriilor timpului de faţă”. 
Imposibilitatea de conciliere dintre autonomia esteticului şi 
hermeneutica sociologică, asupra cărora planează influenţele 
ideologiei social-egalitariste, se soldează, aşa cum am 
observat deja, cu speculaţii depreciative asupra temperamen- 
tului artistic şi creaţiei poetice a lui Eminescu. 

Activitatea exegetică a lui Garabet Ibrăileanu se conjugă 
cu o vizibilă înclinație spre o critică ştiinţifică, în care re- 
flectia teoretică se îmbină cu interpretarea. Ibrăileanu se 
situează, printr-o directă descendență maioresciană, în cate- 
goria promotorilor esteticului ca valoare superioară, inerentă, 
intrinsecă a operei literare. Lirica eminesciană şi personali- 
tatea poetului au suscitat o puternică fascinatie asupra criti- 


sc. Dobrogeanu-Gherea, Studii critice, Editura Tineretului, Bucureşti, 

cului ieşean care şi-a asumat dificila misiune de a concilia 
cauzalitatea fatidică a factorilor sociali, externi, utilizată de 
C. Dobrogeanu-Gherea in explicarea pesimismului lui 
Eminescu, cu interesantele consideratii despre geniu inspi- 
rate de metafizica schopenhaueriana, prin care Maiorescu 
deplasa accentul de pe dinamismul exterior si conditionarile 
mediului social pe interioritate, pe factorii interni, punând in 
lumina fondul sufletesc vibrant. Recunoscand posibila influ- 
enté a determinărilor de ordin biografic asupra procesului 
creator, G. Ibrăileanu preferă să îşi concentreze atenția 
asupra semnificatiilor profunde ale textului poetic, elemente 
care produc emoția artistică şi admiraţia pentru răsunătoarea 
izbândă estetică. Muzicalitatea, forma şi conţinutul concep- 
tual al poeziei alcătuiesc un întreg, analiza acestuia fiind 
necesară pentru înţelegerea creaţiei lui Eminescu în an- 
samblu, dar mai ales pentru aprecierea justă a evoluţiei 
fenomenului literar românesc: „El e aşa de mare fata de 
predecesorii săi, încît nu mai poate fi vorba de o evoluţie a 
literaturii, ci de o săritură. Căci de la Alecsandri, Bolinti- 
neanu şi chiar Alexandrescu, in chip normal nu se putea 
ajunge la Eminescu”€. 

Nu ar trebui să ne surprindă faptul că Tudor Vianu, 
având o formaţie intelectuală sistematizant-rationalista şi o 
vastă cultură filosofică, şi-a concentrat eforturile exegetice, 
la începuturile afirmării sale, mai ales asupra primei ,,fete” a 
poetului, cea cunoscută din antume. Într-un efort extraordi- 
nar de sinteză, Poesia lui Eminescu (1930) este echivalentul 
unui sistem complex de relaţii textuale, care „şi-a propus să 
arate cum lirismul eminescian a ajuns la conştiinţa origi- 
nalitatii lui eliminînd tot ce îi era străin, care sunt temele cele 
mai reprezentative ale acestui lirism, care sunt tendinţele 
ideale care îl străbat şi sentimentul de viaţă care îl însufle- 
teste”’. Sursele expresivitatii lirice sunt explicate recurgând 
la descrierea influentelor, a orientarilor tematice, a con- 
tinutului ideatic si viziunii poetice, iar interpretarile in cheie 


* G. Ibrăileanu, Eminescu, Editura Junimea, laşi, 1974, p. 82. 
7 Tudor Vianu, Eminescu, Editura Junimea, Iaşi, 1974, p. 22. 

filosofică redau înrâuririle romantismului european şi mai 
ales ale celui german, care rezona profund cu Eminescu 
datorită afinitatilor deosebite pentru Kant şi Schopenhauer. 
Stilisticianul caută sursa pesimismului eminescian nu în 
circumstanţele sociale nefaste, în „păcătoşenia civilizaţiei 
burgheze”, asemenea lui Gherea, ci afirmă că „decurge din 
reflectia asupra caracterului absurd al unei lumi prinsă între 
două eternitati de pustietate şi neant”, apropiindu-l pe poet de 
antropocentrismul lui Pascal. 

Cele patru exemple urmărite diacronic, Maiorescu, 
Gherea, Ibrăileanu şi Vianu, pun în lumină evoluţia criticii 
literare româneşti şi receptarea liricii eminesciene în timp, 
ilustrând efectele pe care adoptarea unui sistem estetic îl au 
asupra sensibilităţii manifestate în experienţa lecturii. Expe- 
rienta profund subiectivă a lecturii este subordonată reductio- 
nismului rationalist-obiectiv care încearcă să intermedieze 
interacţiunea cu arta prin explicarea intransigentă a sensu- 
rilor şi modalitatilor de exprimare ale acesteia. Din fiecare 
demonstraţie critică răzbate certitudinea că, spre deosebire de 
ceilalți exegeti, a reuşit să pătrundă în nucleul creaţiei emi- 
nesciene prin propria metodă, eliminând toate necunoscutele 
unui asemenea demers. Abstractiunea filosofică dobândeşte 
în această situaţie funcţia prezumtioasa de a analiza până şi 
acele elemente care nu se adresează raţiunii reci. 

Una dintre noţiunile cele mai importante pe care se 
clădeşte demersul critic este intenția, fie că vorbim despre 
resortul declanşator al creaţiei eminesciene, fie că ne referim 
la direcţia impusă de operă, prin utilizarea originală a 
mecanismului limbajului, proces ce imprimă textelor sensuri 
proprii, noi, distincte. Antumele, poeziile de tinereţe sunt 
preferate în demersul sistematizant, fiind considerate exem- 
plare pentru întreaga operă a poetului, deoarece multă vreme 
s-a crezut că în ele îl putem afla pe „adevăratul” Eminescu, 
părere ce se va schimba odată cu descoperirea manuscriselor. 
În acest sens, planul auctorial apare ca instanță decisivă a 
scrierii, un factor coagulant ce conţine un dinamism specific 
şi care permite cristalizarea unui nucleu explicativ. Totuşi, 
de-a lungul timpului s-a consolidat ideea că intenția, deşi 

bine determinată, este supusă unor transformări continue, 
care se îndepărtează de proiectul initial, dobândind o exis- 
tenta independentă. Intentionalitatea, ca factor de control 
lucid, se manifestă cu intermitente, intrând în contact cu 
spontaneitatea actului creator şi cu cea a interpretării. Amin- 
tim aici celebra teorie a semnificatiei multiple a poeziei, 
teoretizata de Paul Valery, care afirma: „Versurile mele au 
sensul care li se dă în momentul lecturii. Ar fi o mare greşală 
— care ar contrazice esenţa poeziei — să se afirme că fiecare 
poezie corespunde unei anumite intenţii reale şi unice a 
autorului”. Sensul se prezintă aici aşadar nu ca idee logică, 
raţională, egală cu sine în toate etapele interpretării, ci sub 
formă de conduită spirituală, ce se configurează treptat sub 
acţiunea afectivității şi a orizontului personal de receptare. 
Opera literară nu vehiculează informaţii asemenea tratatelor 
ştiinţifice sau filosofice, ea transmite stări atitudinale ce vor 
fi supuse examinării atente a criticului. 

O binecunoscută „cheie” de decriptare oferită de Emi- 
nescu este cea care orientează multe dintre încercările critice 
de revelare a intelesurilor poemului de tinereţe Epigonii. În 
cunoscuta scrisoare adresată lui lacob Negruzzi, poetul 
afirma: „Predecesorii noştri credeau în ce scriau, cum 
Shakespeare credea în fantasmele sale; îndată însă ce 
conştiinţa vine că imaginele nu sunt decât un joc; atuncia, 
după părerea mea, se naşte neîncrederea sceptică în propriile 
sale creatiuni. Comparatiunea mea cade în defavoarea gene- 
ratiunei noi şi, cred, cu drept”. Confruntându-se cu o ase- 
menea materializare a intentiilor explicite ale autorului, 
posteritatea a dat curs direcției de interpretare a textului 
eminescian ca odă închinată precursorilor şi satiră la adresa 
contemporanilor, adecvându-şi discursul şi potrivindu-l cu 
indicaţiile poetului. Antiteza consacrată de romantism, opo- 
zitia dintre măreţia trecutului şi prezentul lipsit de glorie 
devine simptomatică pentru multi dintre criticii literari, dis- 
puşi să caute în poezie ceea ce li s-a recomandat, manifes- 
tarea intenţiei autorului devenind un prilej de identificare a 
unor argumente care să susțină o premisă hazardată şi 
resemnată. Paratextul eminescian este ridicat pe un piedestal, 

exercitându-şi autoritatea asupra domeniului viitoarelor 
interpretări fără a se lua prea mult în considerare problema 
sinceritatii indicatiilor, ignorând mutatiile care pot apărea la 
nivelul imaginaţiei creatoare sau, cel puţin, fără a se accentua 
incongruenta recunoscută dintre viziunea eminesciană şi 
orizontul de receptare al contemporanilor. 

Putem afirma aşadar, fără teama de a greşi, că Eminescu 
rămâne fidel imaginii romantice a geniului neînțeles, instanță 
tutelară a operei sale. Deşi între intenţie şi concretizarea ei 
domneşte un acord, acesta este unul destul de imprevizibil în 
asociaţiile sale de idei şi imagini, experienţă la care se 
adaugă şi un sens suplimentar, cel atribuit de public operei în 
cauză. Supunerea oricărui demers critic în fata indicatiilor 
auctoriale echivalează cu o ingustare a sa, întrucât intuitiile 
celui care explică scrierea sunt, în mare măsură, abolite sau, 
cel puţin, stăpânite de cenzura unui scop clar delimitat. D. 
Popovici se înscrie pe această linie cu interpretarea sa, 
urmărind cu fidelitate indicaţiile autorului şi realizând o 
corelaţie a sensurilor poemului cu contextul cultural-istoric 
căruia poetul îi aparţinea, afirmând că „Eminescu preamă- 
reşte trecutul credincios şi condamnă prezentul secătuit de 
credinţă în Epigonii, poezie care era destinată să creeze un 
adevărat curent prerafaelit în cultura română”. Această 
opinie impune atenţiei o apreciere entuziastă menită să con- 
solideze ideea apartenenţei poemului la o tradiţie şi un curent 
reputat pentru venerarea istoriei marete, având, de altfel, şi o 
tentă ideologică. De asemenea, criticul susţine că scrisoarea 
adresată lui Negruzzi, prin care Eminescu doreşte să aducă 
lumină în discuţiile prilejuite de poemul său, constituie „cea 
mai bună explicaţie dată operei”, negând a priori posibi- 
litatea unei interpretări care să contrazică intenţia autorului. 
Continuând să aşeze poemul în planul restrâns al inten- 
tionalitatii şi, implicit, al cauzalitatii ce constrange sensul, D. 
Popovici sintetizează concluziile acestei direcţii de inter- 
pretare: „Condamnînd poezia decadentă a contemporanilor, 


sp. Popovici, Poezia lui Mihai Eminescu, Editura Albatros, 1972, p. 

admirînd literatura plină de sinceritate şi încredere a 
înaintaşilor, Eminescu devine un reprezentant tipic al gîndirii 
prerafaelite în literatura română”. Nu putem să nu remarcăm 
potrivirea discursului critic cu indicaţiile autorului, care 
conduce la o validare reciprocă a lor, dincolo de posibilele 
obiecţii care se pot aduce acestui demers. Comentariului 
elaborat de D. Popovici i s-ar putea reproşa in principal ig- 
norarea mecanismului poetic, care presupune o absenţă a 
determinismului rigid, întrucât poemul scapă conditionarilor 
obiective impuse de personalitatea creatoare, se descoperă pe 
sine în emoţiile şi ideile induse cititorului. Ioana Bot ches- 
tioneaza astfel efectele dezvăluirii intenţiei auctoriale sub 
raportul metamorfozelor artistice şi al elementelor de 
conţinut care prefigurează transmiterea mesajului poetic ca 
structură independentă, intrinsecă, ajungând la concluzia: 
„Altceva decât o perspectivă romantic-antitetică, de glorifi- 
care a înaintaşilor, instituind sau consacrând un canon spre a 
satiriza apoi despărţirea contemporaneitatii de el, Epigonii 
propune două modele, două tipuri de valoare poetică, fără a 
le ierarhiza sau a alege între ele”! Cele două tipuri de poe- 
ticitate sunt astfel alegorizate într-un discurs dual, într-o 
complexă tehnică retorică ce nu lasă ca subtilitatile să îi fie 
surprinse încă de la prima încercare de descifrare a semnifi- 
catiilor. 


Postumele si deziluziile rationalismului reductionist 


Cealaltă dimensiune interpretativă, care tinde să circum- 
scrie indefinitul, se fundamentează pe studierea textelor mai 
puţin accesibile, constituite ca un monolog al geniului ro- 
mantic care îşi devansează epoca şi contemporanii, deoarece 
stârnesc multe controverse în rândul exegetilor, conduc la 
opinii divergente, iar întrebările par a nu-şi găsi niciun răs- 
puns concludent. Multitudinea de texte adiţionale întâlnite în 
manuscrise, variantele, asemănările şi legăturile aparente sau 
concrete dintre acestea produc confuzie, ducând la dispute şi 


” D. Popovici, op. cit., p. 181. 
10 M. Eminescu, Opere, vol. XVI, ediţia Perpessicius. 

dificultăți de clasificare şi ordonare. Semnificațiile structu- 
rilor textuale se ramifică în direcţia conturării traiectoriei şi 
personalităţii proprii a operei. Pronuntatul impuls retoric, 
precum şi forţa de expresivitate emanată de acesta, ating o 
intensitate derutantă pentru rătăcitorii ce se refugiază în 
studiul manuscriselor cu intenţia de a elucida acel sector 
litigios al operei eminesciene, într-o încercare de dezvrăjire, 
de eliberare de fantasmele necunoscutului şi inaccesibilitatii. 
Monologul se configurează pe coordonatele ideii „şoptite”, 
sugerate de armonizarea retoricii eminesciene cu lirismul 
efervescent al marilor viziuni romantice. Reprezentanţii 
acestei paradigme au avut o imagine clară a imperfectiunilor 
instrumentelor supralicitate în folosul tendinței rationaliste 
de a compune un sistem teoretic de neînvins care să ducă la o 
explicare „fără rest” a liricii eminesciene. Din această cu- 
noastere a celeilalte tradiţii critice, Iorga, Călinescu şi, mai 
apoi, Negoitescu vor demonstra că scopul explicit al prede- 
cesorilor a fost zădărnicit de expansionismul naturii ambigue 
şi a fragmentarismului pieselor poetice din manuscrise, care 
ieşeau la lumină şi stimulau imaginaţia noii generaţii de 
exegeti. 

Nicolae Iorga este prima personalitate culturală care an- 
ticipează valoarea postumelor înainte ca G. Călinescu sa atra- 
gă atenţia asupra lor. Istoricul era fascinat de personalitatea 
enciclopedică a poetului şi postula necesitatea popularizării 
segmentelor necunoscute publicului, rămase în manuscris. 
Receptarea adecvată a operei eminesciene nu poate fi diso- 
ciată de reeditarea integrală a scrierilor nepublicate pe care 
Eminescu „nu le-a distrus, căci el ştia bine că sînt în ele dia- 
mante care aşteaptă numai ceva mai multă tăietură pentru a 
străluci deplin”!!. Geneza creaţiei marelui poet începe să se 
impună astfel în peisajul preocupărilor criticii şi istoriei 
literare ca domeniu menit să arunce o lumină asupra întregii 
sale opere. Şi G. Călinescu acordă un important capital de 
încredere postumelor, considerându-le egale în demnitate cu 
antumele. Departe însă de a privilegia poemele rămase în 

manuscris, criticul operează totuşi o răsturnare de perspec- 
tivă. Nu putem uita că el este un demistificator care a încer- 
cat să imunizeze demersul hermeneutic împotriva acţiunilor 
unei imagini fantastice, de natură iluzorie, clădite pe aspecte 
biografice şi literare romantate: „Din haosul de proiecte, mai 
cu seamă tinereşti, s-a condensat puţină operă definitivă. 
Credinţa de până mai deunăzi că Eminescu e un meteor, ieşit 
din neant, ca un miracol, fără nici o legătură cu trecutul se 
dovedeşte falsă.”"?. Viaţa lui Mihai Eminescu (1932) se în- 
scrie în aceeaşi linie a înstrăinării de mitologiile prefabricate, 
ilustrând, cu o convingere uimitoare, un Eminescu umanizat 
total, care îşi pierde atributele de zeitate absolută. Replicile 
la această imagine călinesciană nu vor întârzia să apară, iar 
în cea mai recentă dintre acestea, Stim noi cine a fost 
Eminescu? (2008), Ilina Gregori îi va imputa unele ipoteze 
reductioniste care se răsfrâng brutal asupra operei, mai cu 
seamă cele referitoare la episodul berlinez al vieții poetului, 
aflat sub semnul unei intense activităţi intelectuale şi crea- 
toare. Influenţa covârşitoare pe care o va avea studiul căli- 
nescian asupra viitoarelor analize ale biografiei şi operei lui 
Eminescu este văzută nu numai ca factor coagulant menit să 
ofere puncte de reper oricărui cercetător, ci apare mai ales ca 
un imbold de a privi cu ochi critic argumentele moştenite 
diacronic: „Întrebări nici nu se ivesc, atât de bine functio- 
nează ideile primite, moştenite, de regulă, de la Călinescu 
încă, mereu aceleaşi, dar doar grosso modo, căci prin repe- 
tare nuanțele s-au pierdut, incertitudinile primului biograf 
s-au uitat şi din finele ipoteze de la început au rămas câteva 
teze simple”. În prolog, autoarea postulează hotărât că 
„analiza şi interpretarea scrierilor eminesciene trebuie să se 
îmbine cu reflectia biografică; altfel spus, lectura «operei» să 
implice lectura «vieţii»”!*. Călinescu explică incompatibili- 
tatea dintre obiectul analizei, lirica eminesciană, şi (i)reali- 


12 G. Călinescu, Mihai Eminescu, Editura Cartea Românească, 1998, 
Bucureşti, p. 16. 

BT: Gregori, Ştim noi cine a fost Eminescu?, Editura Art, Bucuresti, 
2008, p. 21. 

1 1. Gregori, op. cit., p. 13. 

tatea exterioară, cu evenimentele ce au stârnit impresii puter- 
nice în decursul timpului, stimulând imaginaţia publicului, şi 
au condus la închegarea mitului creat în jurul poetului. 

Ion Negoitescu este criticul căruia i se datorează, in 
mare măsură, schimbarea statutului postumelor în ierarhia 
valorică a scrierilor eminesciene, transformându-le în com- 
ponente însemnate, demne de interes, edificatoare pentru 
înţelegerea romantismului românesc ajuns la cea mai desă- 
vârşită formă a sa. Preocupat, asemenea lui Călinescu, de 
acelaşi postulat al obiectivitatii autoritare şi în calitate de 
adept fidel al criteriului estetic în demersul critic, Negoitescu 
măsoară anvergura şi profunzimea liricii eminesciene prin 
postularea binomului neptunic-plutonic, iar distanţa interpusă 
între antume şi postume suprimă ordinea valorică stabilită de 
înaintaşi: „Faţa lui Eminescu e dublă: priveşte o dată spre 
noaptea comună, a vegherii, a naturii şi a umanităţii, iar altă 
dată spre noaptea fără început a visului, a vârstelor eterne şi a 
geniilor romantice. În timpul vieţii sale şi apoi decenii de-a 
rândul nu s-a cunoscut decât prima lui fata: probabil că nici 
el n-a cutezat s-o destăinuie pe cealaltă”. Avem, aşadar, 
două conştiinţe poetice concretizate în două tipuri de pro- 
ductie poetică. Studiul său Poezia lui Eminescu din 1968, 
favorizat de ieşirea la lumină a laboratorului eminescian prin 
publicarea poemelor postume în ediţia Perpessicius, constru- 
ieşte o nouă axiologie, operând o selectionare fermă a princi- 
piilor analizei operei eminesciene. Printr-o apreciere echita- 
bilă a postumelor se trasează contururile unei viziuni poetice 
inedite şi se conferă consistență unor straturi de semnificaţii 
necunoscute până atunci, elemente ce alimentează o întreagă 
serie de contradicții, discordante şi incompatibilitati în raport 
cu antumele, la nivelul întregului ansamblu liric. Dacă odată 
cu G. Călinescu autoritatea ediției Maiorescu începe să se 
diminueze semnificativ, prin I. Negoitescu noua paradigmă, 
care propune un studiu intens al postumelor, se impune 
definitiv, mai întâi prin Poezia lui Eminescu, iar apoi prin 


1ST, Negoitescu, Poezia lui Eminescu, Editura Dacia, 1995, Cluj-Na- 
poca, p. 19. 

Istoria literaturii române (1991). Dezvoltând realizările 
celor doi străluciți antecesori, Ioana Em. Petrescu se înscrie 
în aceeaşi tradiție inovatoare care transformă decisiv modul 
în care ne raportăm la Eminescu, insistând asupra producţiei 
sale poetice postume, puternic desconsiderate până la 
Nicolae Iorga. Postumele nu mai sunt disociate de ansamblul 
poeziei lui Eminescu, fiind alăturate antumelor pentru 
explicarea etapelor creaţiei. Cele trei stadii care alcătuiesc 
viziunea poetică eminesciană se succed într-o ordine dialec- 
tică, aparţin unui orizont metafizic şi sunt denumite modele 
cosmologice, înglobând toate orientările tematice şi simbo- 
lurile centrale. Proiecţiile eului se succed într-o multitudine 
de decoruri, timpul este valorificat sau abolit, spaţiul îşi 
pierde materialitatea, iar ecourile influențelor metafizicii se 
îmbină cu muzicalitatea ca principiu poetic primordial. 
Editarea integrală a Operelor lui Eminescu în şaispre- 
zece volume, sub egida Academiei Române, apărea ca o 
turnură importantă în evoluţia eminescologiei. Iniţiativa lui 
Perpessicius era, în fine, dusă la bun sfârşit şi pentru prima 
oară ne puteam mândri cu o realizare majoră ce întâmpina un 
nou secol. Creaţia eminesciană redată în integralitatea sa 
devenise o realitate. Efuziunile de optimism cu care ne-am fi 
aşteptat să fie însoțită concretizarea a ceea ce la începutul 
secolului al XX-lea părea un vis era înlocuită de scepticismul 
şi melancolia unuia dintre infaptuitorii ediției. Petru Cretia 
redactase Testamentul unui eminescolog, atrăgând atenţia 
asupra imperfectiunilor ediţiei încheiate cu putin timp îna- 
inte. Se crease un adevărat mit în jurul Operelor, dar Cretia 
nu ezita să solicite o reevaluare şi revizuire a lor, insistând 
asupra perfectibilitatii acestora, întrucât criteriile şi metodele 
utilizate în trecut nu mai erau eficiente. Autorul Testamen- 
tului recunoaşte meritele majore ale ediţiei Perpessicius, care 
corespundea standardelor începuturilor sale, însă acestea se 
perimaseră în timp, ajungând inactuale: „În ediţia lui 
Perpessicius se însumează tot ce era de însumat, în ea se 
abolesc direcţiile sterile, în ea se trece de la eforturi mai mult 
sau mai puţin nedirijate şi aproape de fiecare dată divergente 
la un demers atotcuprinzător şi orientat într-o direcţie po- 

zitivă. Marele editor şi-a impus canoane, a întemeiat o 
metodă şi un stil”'S. Atipic pentru acest Testament este faptul 
că Petru Cretia nu îşi desemnează nici un discipol pentru 
reeditarea operei poetice a lui Eminescu, încercând amara 
incertitudine în ceea ce priveşte capacităţile societăţii de a 
înţelege marea dilemă în care se află eminescologia. Însuşi 
raportul stabilit între antume şi postume, pe care îl studiem 
aici, este amendat de exeget, care declamă că „această distin- 
ctie nu este funcţională în cazul operei poetice eminesciene”. 
Multe dintre poemele din manuscrise, care ar putea constitui 
unități autonome, au fost integrate în geneza antumelor, fapt 
ce reprezintă o eroare metodologică sesizabilă. Dualismul pe 
care s-au clădit cele două direcţii hermeneutice începe să-şi 
piardă validitatea, demonstrându-ne că trebuie să reînnoim 
metodele de cercetare, să ne raportăm critic la evoluţia emi- 
nescologiei şi, mai ales, să ne îndreptăm toată atenţia spre 
ediția Perpessicius, care reprezintă, aşa cum consideră Petru 
Cretia, punctul de plecare pentru reuşită. 

Analiza postumelor este străbătută de acel sentiment al 
întâlnirii cu necunoscutul şi cu neprevăzutul, solicitând o ne- 
gare a tuturor opiniilor preconcepute. Poemul Odin şi poetul 
se constituie ca un alt „măr al discordiei” printre exegeti, 
fiind o altă scriere de referinţă pentru numeroasele încercări 
(divergente) de descifrare a sensului poetic al postumelor. G. 
Călinescu remarcă atenuarea expresiei violente, polemice, 
blandetea tonalitatii, a retoricii, elemente care fac imposibilă 
realizarea plenară a satirei: „Sarcasmul e blând şi în aşa chip 
împletit cu melancolia, încît toată poezia cade la un timp 
abstract”. Îmbinarea intenţiei polemice cu lipsa antitezelor 
frapante si cu intrebuintarea unor tehnici stilistice dominate 
de lirism ar alcătui o cauză a dificultăților de receptare a 
semnificatiilor de profunzime ale poemului. Disonanta dintre 
ideea criticului asupra satirei şi aparenta sa materializare în 


15 Petru Cretia, Testamentul unui eminescolog, Editura Humanitas, 
Bucureşti, 1998, p. 15. 

17 G, Călinescu, Opera lui Mihai Eminescu, volumul IV, Editura 
Minerva, Bucureşti, 1985, p. 94. 

textul eminescian pare a fi o diminuare sau chiar un im- 
pediment în calea legitimităţii sensului atribuit, poemul 
devenind o dilemă de ordin interpretativ. loana Bot argu- 
mentează însă că Odin şi poetul „s-ar putea dovedi, la o 
cercetare atentă de poetică istorică, prima ocurenta, în cultura 
românească, a unei poetici a tăcerii, tipic moderniste, născute 
din respingerea soluţiilor mesianice ale logosului poetic” "’. 
Această interpretare nu respinge alte opinii critice, ci vine să 
susțină o pluralitate de ipoteze, constând într-o mai mare 
apropiere fata de poem decât fata de personalitatea poetului. 
Fără a corela Odin şi poetul cu alte satire eminesciene şi ten- 
siunea lor semantică, loana Bot înlătură orice prejudecată de 
receptare şi redă ambivalenta poemului, sensul acestuia 
nefiind univoc sau unilateral, ci implicând relaţii strânse între 
structurile imagistice. Ceea ce fascinează este tocmai com- 
plementaritatea premiselor, multitudinea de reprezentări, 
adesea contradictorii, care dau culoare textelor laboratorului 
eminescian. Într-o poezie ale cărei cuvinte isi pierd capa- 
citatea primordială, de a comunica. Cuvântul este exilat în 
sine, lipsit de propriile sale funcţii, explorarea simtamantului 
realizându-se în detrimentul exprimării sale. Versurile îşi 
solicită dreptul la existenţă, şi, deşi trăiesc prin cuvânt, 
suprimă rostirea. Sensul este orientat mai mult spre posibil, 
spre potentialitati, decât spre o realitate poetică limpede deli- 
mitată. Certitudinile anterior dobândite se prăbuşesc în vidul 
suprapoetic al liniştii. 

Încercările de a lega semnificaţiile unui text liric de un 
paratext nu au ocolit însă nici postumele, dar într-o formă 
mai atenuată care pare a căuta mai mult corespondențe şi nu 
explicaţii. Un exemplu sugestiv este poemul dramatic Mure- 
şanu, elaborat în trei variante (1869, 1871 şi 1876 ), căruia i 
se asociază frecvent o însemnare a poetului ajuns la etapa 
maturității sale artistice: „Am scris-o într-o vreme când su- 
fletul meu era pătruns de curăţenia idealelor, când nu eram 
rănit de îndoială. Lumea mi se presinta armonioasă cum i se 


'8 Ioana Bot, Eminescu explicat fratelui meu, Editura Art, Bucuresti, 
2012, p. 152. 

presintă oricărui ochi vizionar, netrezit încă, oricărei su- 
biectivitati fericite în grădina înflorită a inchipuirilor sale” ”. 
Sensul primului proiect dramatic ce îl are ca protagonist pe 
revolutionarul ardelean este, dacă urmărim explicaţiile cu- 
prinse in paratext, încrederea necondiționată în forţele de 
contagiune ale idealurilor, capabile să înfrunte toate 
obstacolele posibile în drumul către atingerea scopului ultim. 
O asemenea opinie pare a fi justificată într-o oarecare măsură 
întrucât varianta din 1869 corespunde etapei optimiste a 
vizionarismului mesianic influenţat de paşoptişti, integrată 
de Ioana Em. Petrescu modelului cosmologic platonician, 
autoarea explicând evoluţia viziunii poetice prin trimiterea la 
aceeaşi însemnare: „În 1871, Eminescu adnotează pe manu- 
scris prima formă, juvenilă şi entuziast-paşoptistă, a poemei, 
dintr-o perspectivă evident schimbată”. Elvira Sorohan 
consideră această variantă „cea mai fidelă modelului istoric 
real”, admițând ideea că Eminescu era foarte receptiv la 
modelul oferit de poetul paşoptist, lăsându-și imaginaţia sa 
înfăşoare personalitatea istorică într-o aură romantică, 
înnobilată de revoltă. Demonstrația depăşeşte însă paratextul, 
evidențiind posibila intenţie auctorială: „«Romanticitatea săl- 
batecă» a cadrului e un artificiu de regie, studiat să sugereze 
cititorului de teatru starea de suflet a personajului”?!. Sti- 
mularea empatiei cititorului față de personaj intensifică 
experienţa lecturii şi trădează vastele cunoştinţe teoretice ale 
autorului. Fineţea tehnicilor utilizate în proiectarea poemului 
dramatic este descoperită inductiv, pornind de la cunoaşterea 
poemului dramatic, implicând raportarea la paratextul emines- 
cian ca la un element care conferă simetrie perspectivei 
poetice şi nu ca la un factor legitimator al sensului, aşa cum 
se întâmplă, de cele mai multe ori, în cazul liricii antume. 
Vizionarismul ardent, metaforic, solicită în permanenţă 
noi priviri critice, noi încercări de elucidare a obiectului 


' Mihai Eminescu, Opere V, p. 252, ediţia Perpessicius. 

% Toana Em. Petrescu, op. cit., p. 35. 

” Elvira Sorohan, Ipostaze ale revoltei la Heliade Rădulescu şi Emi- 
nescu, Editura Minerva, Bucureşti, 1982, p. 241-242. 

poetic, a semnificatiilor enigmatice care caracterizează 
lirismul profunzimilor. În poemul Eu nu cred nici în lehova, 
Eminescu declamă în favoarea expansionismului romantic: 
„Nu mă-ncântaţi nici cu clasici, / Nici cu stil curat şi antic - / 
Toate-mi sunt de o potrivă, / Eu rămân ce-am fost: - roman- 
tic”. Aceste versuri-manifest arată că imaginaţia poetului, 
asemenea tuturor marilor spirite romantice, este sedusă de 
zonele abisale şi de inefabil, căutându-şi obiectul poetic 
într-o altă realitate decât cea propusă de clasici. Lumea, 
erodata, secătuită de mister şi sensibilitate de către conven- 
tionalismul clasicist, îşi cere o reabilitare trecută prin filtrul 
emotiei romantice, eliberată de orice constrângere de ordin 
formal. Potenţarea conflictului dintre mimesis-ul glacial şi 
avântul subiectivist este susținută de energiile frenetice ale 
eului însetat de absolut. Distrugerea aparentului echilibru al 
existenţei prin intruziunea sentimentelor vulcanice în pro- 
cesul creator alimentează atracţia spre tot ce e ascuns, 
necunoscut şi inaccesibil raționalismului tăios. Elanul retoric, 
forţa cu care eul îşi stabileşte credinţa artistică şi exteriori- 
zează estetic țelul aspiratiei poetice, acela de a se revendica 
de la o tradiţie renumită pentru hipersensibilitate, tensiune şi 
trăiri afective exacerbate în lirică. Poetul alege, deci, să 
respingă o metodă de elaborare artistică ce presupune imi- 
tarea modelului ideal în favoarea comunicării unui peisaj 
lăuntric ancorat în contraste şi fragmente de mit, iar limbajul 
utilizat trebuie să atingă acea precizie în cel mai înalt grad 
pentru a permite materializarea emoţiilor intense. 

Cheia pentru înţelegerea direcției hermeneutice care 
privilegiază postumele constă tocmai în fragmentarism, în 
faptul că neavând „toate datele problemei” exegeza compen- 
sează spaţiile libere prin imaginaţie şi intuiţie personală, 
emițând judecăţi speculative. Atunci când cercetăm studiul 
unui critic care preferă inocenta sistematică şi abordează 
postumele cât se poate de direct, fără medierea expresă a 
unei doctrine estetice, observăm cum libertăţile teoretice 
capătă, paradoxal, statut de teorie. Astfel ajunge să se înte- 


22 M. Eminescu, Poezii, Editura Litera, Bucureşti, 2012. 

meieze o nouă tradiţie, o paradigmă ai cărei reprezentanți 
caută să se elibereze de inertiile normative ale tradiţiei 
anterioare, preferând să se apropie de text prin intermediul 
propriei sensibilitati. Dar dacă dualitatea semnalată în ediţia 
Perpessicius, binomul antume-postume, nu este funcţională, 
această idee afectează ambele direcţii hermeneutice. Atâta 
timp cât graniţa stabilită unanim şi fixată în timp îşi relevă 
inconsistenta, se impune schimbarea fundamentelor metodo- 
logice. 

Contrar unei păreri larg răspândite, judecata critica, 
analitică prin excelenţă, nu operează întotdeauna o negare a 
inefabilului. Dimpotrivă, ea are uneori puterea paradoxală de 
a-l spori, de a-l intensifica până la propunerea indefinitului 
ca element esenţial ce poate imprima o nouă perspectivă asu- 
pra sensului operei literare. Atunci când nu mai chestionăm 
doar esenţa operei poetice, semnificaţia (care de multe ori nu 
se dovedeşte a fi unitară în ansamblul liricii unui poet), ci şi 
formele sale diferite, sub care se prezintă, ne îndreptăm spre 
valorificarea sensibilităţii şi a experienţei proprii de lectură 
mai mult decât spre obiectul care le justifică. De aici se poate 
extrage concluzia că exegeza şi critica literară nu se pot 
debarasa în totalitate de subiectivitate, de propria sensibili- 
tate, cum nu pot renunţa nici la sistemele teoretice, la bagajul 
de cunoştinţe şi opinii pe care îl exploatează în interpretări. 
După cum reprezentanţii direcției rationaliste au stabilit un 
raport de subordonare între experiența de lectură şi propriul 
sistem teoretic, exegetii care au pus bazele celei de-a doua 
paradigme au încercat să răstoarne perspectiva, inversând 
datele. Urmărind evoluţia receptării critice a liricii eminesci- 
ene în diacronie, ne putem crea o imagine clară asupra reuşi- 
telor, asupra căilor urmate şi a metodelor întrebuințate, dar si 
asupra elementelor care îşi pierd actualitatea şi contactul cu 
obiectul cercetat. 


Concluzii 


Pentru a înțelege climatul actual care favorizează 
apariţia unui număr impresionant de studii care au ca obiect 
principal opera lui Eminescu, am avut în vedere o delimitare 

a tradiţiei teoretice din perspectivă diacronică, prin ana- 
lizarea poziţiei unor critici dintre cei mai importanţi, afiliati 
uneia dintre cele două paradigme prezentate. Afirmăm cu 
tărie că istoricul receptării liricii eminesciene are capacitatea 
de a explica şi legitima multe dintre tendinţele actuale. Po- 
laritatea celor două tipuri de demersuri hermeneutice se 
revendică de la însăşi evoluţia şi justificarea intrinsecă a dis- 
cursului eminescian, cu tehnicile retorice specifice, receptate 
şi (re-)descoperite de sensibilitatea unei alte epoci, distinctă 
de cea care le-a produs şi, poate, mai pregătită să simtă şi să 
înțeleagă. Constiinta existenţei a două domenii diferite, si- 
tuate în opoziţie, care suscită interesul în egală măsură, a dus 
la apariţia unei problematici de metodă, vizând o serie de nu- 
ante şi particularităţi, antrenate în încercarea de surprindere a 
esenței operei lui Eminescu. Expresie a unor demersuri 
explicative permanente, axate pe ambele sectoare discursive, 
dilema se articulează atât pe tendinţele sistematizante, care 
par a reduce bogăţia semnificatiilor la câteva imagini-tip sau 
la intenţia mărturisită în paratexte, cât şi pe inconsistenta 
încercărilor de a descifra scrierile mai puţin accesibile, dificil 
de ordonat şi elucidat, caracterizate de fragmentaritate şi de o 
natură indefinită. Adoptarea unei anumite doctrine teoretice 
directioneaza demersul critic spre anumite concluzii, uşor de 
anticipat din premise. De-a lungul timpului, balanţa a înclinat 
în favoarea fiecăreia dintre cele două abordări, însă ches- 
tiunea rămâne deschisă în prezent. Totuşi, soluţia pare a fi o 
îmbinare a metodelor şi o disolutie a acestui dualism, per- 
miţând o mai mare libertate de interpretare. Putem opera o 
clasificare tematică şi stilistică pentru postume, se pot iden- 
tifica unele motive şi influenţe comune, însă criteriul absolut 
nu trebuie să fie atingerea unui „adevăr” unic, invariabil, 
aplicabil fiecărui poem. De asemenea, textelor poetice in- 
tegrate în structuri fixe, delimitate de ocurenta unor procedee 
şi imagini artistice, li se adaugă alte înţelesuri odată cu 
acceptarea polisemiei logosului poetic, a spontaneitatii şi a 
mutatiilor care pot apărea la nivelul intenţiei auctoriale. Pu- 
tem lua în considerare o atare unitate, formată din asimilarea 
celor două dimensiuni discursive, folosind expresia lui 

Schelling şi afirmând că opera eminesciană este „un mijloc 
schimbător între haos şi sistem, haosul pregătind sistemul şi 
născându-se apoi un alt haos”. 

Abstract 


The present paper aims at enhancing the importance of 
reconceiving the main critical perspectives in order to achieve a 
clear overall picture not only upon Eminescu’s literary works, but 
for its perceiving along the way. Starting from the poet’s contem- 
poraries and theirs theories, we are given the opportunity to 
observe how an aesthetic or social ideal might interfere with the 
critics’ literary intuitions. Over the decades some of the most 
treasured poems became the battlefield of various new perspectives 
in the Romanian literary criticism. 


Mitul eminescian: 
viziunea „pro-identitară” şi „pro-naţională” 

Imaginea „poetului naţional” (Călinescu, 2003: 25) a 
fost supusă unei transfigurări continue, în decursul timpului, 
infatisand întrun final un mod de înţelegere distinct, fata de 
personalitatea poetului. Îmbinarea dintre opera şi individu- 
alitatea creatorului de artă nu trebuie privite în oglindă, 
precum propuneau reprezentanţii criticii ştiinţifice socialiste, 
ci printr-o distantare obiectivă fata de cadrul socialului. Cu 
toate acestea, ilustrarea genezei naţionalismului, dar şi a 
formării identităţii naţionale din România secolului al 
XIX-lea vor reliefa, prin trimiteri la personalitatea poetului 
Mihai Eminescu, modalitatea prin care poziţia acestuia a fost 
plasată în spaţiul domeniului identitar. 

De-a lungul timpului, cercetarea asupra naționalismului 
a constat în analiza concretă a fenomenelor ce au condus la 
formarea sa. Altfel spus, geneza naționalismului s-a consti- 
tuit prin raportul osmotic dintre două direcţii culturale fun- 
damentale, şi anume factorul monarhic şi factorul religios 
(Anderson, 2000: 16-17). Aspectul istoric al secolelor XVIII, 
XIX şi XX înglobează pe deplin formarea treptată a curen- 
tului socio-politic. În urma celor două războaie mondiale, 
revoluțiile obtinusera marca „plus naționalistă”, caracte- 
ris+tică care conducea spre o motivare şi o reuşită sigură a 
partizanilor. Însă punctul primordial al întregii formări a 
naţionalismului ţine de Europa secolului al XVIII-lea, mo- 


154 STUDII EMINESCOLOGICE 


mentul în care lua naştere această orientare prin cei doi 
factori definitorii. 

Pe scurt, factorul religios a fost condiţionat strict de 
limbajul scris. Pornind de la cele trei limbi sacre (limba 
latină bisericească, limba arabă a Coranului, limba chineză a 
textelor sacre), Benedict Anderson releva, în lucrarea Comu- 
nități imaginate: reflexii asupra originii şi răspândirii naţio- 
nalismului, diminuarea statului divin al limbilor prin apariţia 
tiparului şi a pelerinajelor extrateritoriale (ibidem: 20). În 
altă ordine de idei, debutul tiparului a avut, în primă instanţă, 
drept spaţiu de prelucrare domeniul religiosului. Astfel, apa- 
ritia treptată a textelor religioase a condus spre pierderea 
trăsăturilor sacre ale limbilor, fapt declanşat prin cererea 
treptată de traduceri în limba autohtonă a spaţiului în care 
erau distribuite. În aceeaşi măsură au acţionat şi pelerinajele 
extrateritoriale, extraeuropene. Prin realizarea călătoriilor 
ritualice în anumite zone tipizate de sacralitate, individuali- 
tatile observau asemănările existente, din punct de vedere 
religios, între „ei” şi „ceilalți”, între comunitatea proprie şi 
comunităţile culturale aflate în afara teritoriului existenţial. 
Deşi asemănările îi frapau, deosebirile li se păreau din ce în 
ce mai relevante. În acest sens, sentimentul de naţionalitate 
se contura în mintea acelora. 

De asemenea, factorul dinastic îşi confirmă legitimitatea 
începând cu secolul al XIX-lea. În secolul naţiunilor a existat 
cea mai mare predilecție naționalistă. Se conturau atunci 
principalele sensuri teritoriale, orientări caracterizate pe 
deplin de naţionalitate. Anul 1914 reliefează momentul în 
care majoritatea statelor dinastice încercau să-şi redobân- 
dească specificitatea prin abordarea „specificului naţional” 
(ibidem: 25). Această schimbare de perspectivă a produs, 
prin îmbinarea celor doi factori, o receptare aparte a întregu- 
lui concept de naţiune. În consecinţă, religiosul şi dinasticul 
au fost înlocuite complet, odată cu trecerea timpului, de către 
noul mod de înţelegere a comunităţii etnice-sociale. Altfel 
spus, conceperea ideii de naţiune ţine de cele două direcţii, 
conform teoriei lui Benedict Anderson: 

„Ar fi mărginit totuşi să ne închipuim că aceste comuni- 
tati imaginate ale naţiunilor s-au născut din comunităţile 
religioase şi din dinastii şi că au ajuns în timp să le şi 
înlocuiască. Dincolo de declinul comunităţilor sacre, 
limbilor şi descendentelor sacre, s-a produs o schimbare 
fundamentală în modul de a înţelege lumea, ceea ce mai 
mult decât orice altceva, a făcut posibilă conceperea 
ideii de naţiune” (s. n.) (ibidem: 26). 


În plus, apogeul conştiinţei naţionale se concretizează 
strict in jurul tipăriturii. Astfel, debutul limbilor scrise 
autohtone nu a fost condiționat numai de frecvenţa textelor 
religioase (în special influenţa latină), ci şi de reforma adusă 
în cazul industriei tipografice, odată cu răspândirea constantă 
a specificităţii autohtonismului. Prin urmare, raportul identi- 
ficat de cercetătorul Benedict Anderson, fatalitate — capita- 
lism — tehnologie, defineşte pe deplin noutatea adusă de 
nationalism (ibidem: 46). Această evoluţie a fost mereu relie- 
fată prin raportarea la cazul limbii latine. Astfel, raportul 
fatalitate — capitalism — tehnologie a generat apariţia revo- 
lutiilor lexicografice. În acest mod, Anderson reliefa mijlocul 
prin care revolutiile lexicografice au determinat caracterul 
specific al unor grupuri, fapt ce a declansat totodata caracte- 
rul personal al limbii. Cu alte cuvinte, comunităţile distincte 
ale Europei obțineau statut autonom prin limba dominantă a 
teritoriului (ibidem: 80, 81). În consecinţă, după prima 
jumătate a secolului al XIX-lea, dinastiile monarhice folo- 
seau o limbă autohtonă ca limbă de stat datorită, în principal, 
după cum observă Benedict Anderson, ideii de naţiune ce era 
în ascedere. 

România secolului al XIX-lea se formează strict pe mo- 
delul naționalismului internaţional, existând însă şi situaţii 
distincte de asimilare. Aplicând unele concepte definite de 
Anderson, Alex Drace-Francis analizează, în lucrarea sa Ge- 
neza culturii române. Instituţiile scrisului şi dezvoltarea 
identităţii nationale 1700-1900, problematica „scrierii, 
tipăririi, predării şi citirii în limba română” (Drace-Francis, 
2016: 13) între secolul al XVIII-lea şi secolul al XIX-lea. 
Prin această orientare analitică, Francis asociază momentul 


156 STUDII EMINESCOLOGICE 


formării limbii române scrise cu asimilarea şi însuşirea 
deplină a ideii de naţiune. Prin urmare, literatura a jucat un 
rol important în formarea naţionalismului românesc. De la 
Ion Budai-Deleanu, Gheorghe Asachi (Albina românească, 
1829), Ion Heliade-Rădulescu şi Mihail Kogălniceanu (Dacia 
Literară, 1840), atât presa românească, cât şi literatura pro- 
movată de aceştia au contribuit la stabilizarea şi dobândirea 
conştiinţei naționale româneşti. Prin intermediul celor două 
cutume, publicul cititor şi locuitorii comunităților săteşti 
aflau noutăţile culturale. Şcolarizarea jucase atunci principa- 
lul rol în constituirea spaţiului cultural românesc. 

Poziţia lui Eminescu după această perioadă literară şi 
ziaristică nu fost asociată naţionalismului. Ca adept al con- 
servatorismului, Eminescu era preocupat, în timpul activităţii 
sale la publicaţia periodică Timpul, de problematica tarani- 
mii. Astfel, distincţia dintre politica liberal-nationalista şi cea 
conservatoare relevă faptul că atitudinea eminesciană nu era 
orientată spre schimbările drastice. Drept dovadă stau artico- 
lele publicistice pe teme diverse. Eminescu urmăreşte situația 
politică a ţării, dar şi rolul instituţiilor administrative, odată 
cu organele istorico-culturale, ce vizau totodată caracterul 
artistic (Vatamaniuc, 1996: 5). Cu toate că deţinea o atitu- 
dine conservatoare în privinţa ţărănimii, poetul ziarist opta in 
permanenţă pentru modernizarea statului român modern. 
Prin urmare, Eminescu era un adept al proprietăţii, libertății 
şi diversităţii, fiind împotriva dogmatismului, dictaturii, re- 
volutionarismului, egalitarismului şi comunismului. Pe scurt, 
publicistul refuza orice formă de inconstanta la adresa 
„libertăţii individuale şi nationale” (Schifirnet, 1999: VIII). 
Puteam afirma in acest sens, faptul că „naționalismul emi- 
nescian premergător” interpretărilor din următoarele secole 
respectă schema teoretică a cercetătorilor. 

Or, „gestul eminescian” a fost mereu sub atenţia con- 
temporanilor, urmând ca apoi să constituie un motiv de 
cercetare pentru generaţiile viitoare. Discutându-se mereu 
despre mitul eminescian, cercetătorii au pornit mereu analiza 
personalităţii strict de la articolul maiorescian Eminescu şi 
poeziile lui, îmbinat pe deplin cu volumul de poezii coor- 

donat tot de Titu Maiorescu. Polemica Maiorescu-Gherea a 
reprezentat primul punct de modificare a mitului eminescian. 
În articolul dedicat poetului, Maiorescu a eliminat pe deplin 
„mitul poetului sărac”, Eminescu fiind considerat datorită 
trăsăturilor sale definitorii drept un „om al timpului modern” 
(Maiorescu, 1966: 465). 

La polul opus, Constantin Dobrogeanu-Gherea definise 
atitudinea poetului pe baza idealismului şi optimismului, 
respingând pe deplin pesimismul. Aşadar, poezia emines- 
ciană, dar şi personalitatea" se caracterizează printr-un fond 
idealist opus în totalitate pesimismului. Micile abordări în 
cheie pesimistă sunt doar o reminiscență a faptului burghez, 
specific spaţiului social: ,,(...) fondul prim al caracterului său 
a fost mai curând optimismul şi idealismul, decît pesimismul. 
(...) Idealizarea trecutului, cum am mai spus, a fost o urmare 
a pesimismului, dar a unui pesimism sui-generis, special lui 
Eminescu, care în fondul lui prim a fost idealist în toată 
puterea cuvântului” (Dobrogeanu-Gherea, 1956: 29-30). 
Aşadar, identificăm un mit aflat mereu în formare, un mit ce 
se conturează mereu din punctul de vedere al editorului 
Maiorescu, chiar dacă raportul idealism-pesimism pare să 
domine analizele sociologice şi literare ale criticii ştiinţifice. 

Pornind de la volumul de poezii publicat de Maiorescu 
în 1883, Iulian Costache remarcă, prin focalizarea spre con- 
text, „negocierea imaginii eminesciene” de către editori. 
Deci, în urma examinării probelor editoriale, Costache 
sesizează în interiorul volumului o nerespectare a cronologiei 
poemelor, Maiorescu mizând pe conturarea unei anumite 
imagini a poetului Mihai Eminescu, imagine ce pare a fi în 
concordanţă cu cea din articol (Costache, 2008: 292). Avem 
de-a face cu o biografie prin operă, motiv pentru care criticul 
utilizează trei poezii ca puncte de justificare ale personali- 
tatii. Poemul Singurătate deschide volumul, oferindu-i lecto- 


! În acest sens, distincţia social vs natural din studiul Tendentionis- 
mul si tezismul in arta defineste analiza gherista, ce se constituie in special 
în jurul „mijlocului social” din cauza egalităţii propuse dintre viata si 
operă. 

rului, la primul contact, o imagine pură a poetului. În acelaşi 
fel operează şi cea de-a doua poezie, şi anume Se bate miezul 
nopții, poezie ce împarte volumul în mod simbolic (ibidem: 
293). Totodată, poemul se prezintă ca o cumpănă, o marcă a 
ambiguitatii eminesciene. Această plasare a poemului reali- 
zează o abstragere totală din real a poetului, astfel încât 
realul şi irealul sunt supuse pe acelaşi plan. În cele din urmă, 
poezia ce închide tomul, Criticilor mei, marchează de fapt un 
mijloc de protejare a operei, indiferent de viziunea descen- 
dentilor. Aşadar, tomul semnat de Maiorescu nu este un 
simplu inventar poetic, ci o listă biografică perfect închegată. 

Situația mitului eminescian din perspectiva abordării 
ediţiei la care am făcut trimitere relevă o axare asupra identi- 
tatii poetului. Astfel se resimte o abordare în cheie identitară 
personală, însă din perspectiva criticului junimist. Critica de 
după anii 2000 a încercat în mod constant să implementeze 
centrarea pe context. Prin această orientare s-a observat 
faptul că mitul eminescian se diminua într-o oarecare mă- 
sură, justificându-se în special modificarea personalității 
poetului. În contrast cu cea reală, atitudinea „pro-indentitară” 
şi ,,pro-nationala” rămâne încă legată de rădăcinile specifi- 
cului național. Avem în acest caz o perspectivă duală asupra 
figurii poetului Mihai Eminescu. Identificăm astfel „cadrul 
realului eminescian” (s. n.), care se conturează prin mărturiile 
contemporanilor cu privire la personalitatea poetului, odată 
cu „cadrul fictivului eminescian” (s. n.) ce se caracterizează 
prin atribuirea de caracteristici concludente individualitatii 
artistului. 

O direcţie identică de abordare a propus şi Iulian Costache 
prin raportul mască vs sosie, mai ales prin exemplificarea 
dintre „eroul eponim” (autorul poemului Luceafărul este un 
„erou cu biografie proprie”) vs „erou civilizator” (Eminescu, 
„Luceafărul poeziei româneşti” — opera devine sosie, având 
ea însăşi o structură simbolică) (ibidem: 231-232). Această 
direcţie relevă de fapt o substituire deplină a poetului prin 
operă. Nu putem discuta despre o neglijare a personalității 
prin operă, ci mai degrabă despre o omitere contextuală, o 
evitare a personalului. Însă în studiul de faţă nu „cadrul 

realului eminescian” constituie miza analizei, ci clarificarea 
modului de receptare a mitului eminescian. Totodată, o 
edificare a mitului ca procedeu cultural va susţine pe deplin 
demersul analizei. 

În Trilogia culturii, mai precis în capitolul „Geneza 
metaforei şi sensul culturii”, Lucian Blaga constata existenţa 
a două tipuri de mituri, şi anume „mituri semnificative”, ce 
accentuează semnificațiile printr-un echivalent de ordin lo- 
gic, şi „mituri trans-semnificative”, ce conturează un fapt, 
însă fără marca logică (Blaga, 1969: 291). Deţine „mitul 
eminescian” posibilitatea de a se încadra într-una dintre cele 
două categorii? Aplicând viziunea specificului naţional, 
observăm faptul că, de-a lungul timpului, i-au fost atribuite 
poetului trăsături definitorii caracteristice acestei abordări. 
Produsul mitic eminescian se încadrează pe deplin în perime- 
trul „miturilor semnificative” datorită reprezentării „pro-na- 
tionale”, pe care Eminescu a obținut-o fără a avea o influenţă 
directă. De asemenea, caracterul ,,pro-national” şi „pro-iden- 
titar” pe care societatea îl invocă, în definirea directorului de 
la Timpul, dobândeşte înfăţişarea sosiei, la fel cum opera 
eminesciană a luat locul identității poetului („Luceafărul 
poeziei româneşti”) în analiza cercetătorului lulian Costache. 

De altfel, constructul eminescian a fost considerat un 
„mit cultural”, cu toate că în mare parte descrierea şi concep- 
tualizarea lui s-au oprit în preajma unor clişee interpretative 
precum: „Luceafărul poeziei româneşti”, „omul deplin al 
culturii româneşti”, „cel mai mare poet pe care l-a ivit...”, 
„expresia integrală a sufletului românesc” (Bot, 2001: 12). 
Predilectia către clişeu relevă o receptare ambiguă a persona- 
litatii poetului, motiv pentru care criticii îi oferă lui Mihai 
Eminescu poziţia reprezentantului primordial al spaţiului 
românesc, al culturii în genere. Din acest punct se discută 
despre o asociere simbolică a individului ca pilon al culturii 

cu specificul naţional, mai concret ideea „pro-identitară” sau 
chiar „pro-naţională”, însă printr-o ignorare a primei repre- 
zentări sociale a individului Mihai Eminescu. În consecinţă, 
Ioana Bot motivează utilizarea clişeului ca fiind de fapt o 


receptare incompletă a culturii româneşti, modelul emines- 

cian fiind plasat într-un cadru al „indicibilului”, susţinând 
totodată asumarea culturii româneşti. Altfel spus, Eminescu 
devine un model, cultura însăşi, de care individualitatile nu 
se pot despărți: „Cu alte cuvinte, a vorbi despre Eminescu 
(mai ales) în clişee trădează persistenta unei probleme de 
raportare a noastră, a culturii româneşti în genere, la modelul 
său dominant; nu trăim o depăşire a modelului, ci o incapa- 
citate (încă) de a ne detaşa de el, o asumare pasională a lui, 
in negatiile ca şi în afirmaţiile sale” (idem). 

Aşadar, ambiguitatea la nivelul receptării operei emines- 
ciene a condus spre confundarea acesteia cu spaţiul cultural 
românesc (ibidem: 39). Mitul eminescian a câştigat în acest 
mod înfăţişarea unui „mit cultural’, motiv pentru care cultul 
personalității a fost înlocuit cu cel al societăţii. Raportul 
mască vs sosie concretizat de Iulian Costache poate fi com- 
pletat de un al treilea termen. Altfel spus, nu mai avem de-a 
face cu un „erou eponim” substituit de unul „civilizator”, de 
o mască înlocuită de propria sosie, ci de un erou cultural ce 
abandonează liniile premergătoare. Cu alte cuvinte, raportul 
mască vs sosie este continuat de al treilea termen definitoriu, 
şi anume conceptul. Triada caracterizează un întreg proces 
de transfigurare a personalităţii eminesciene. Creatorul a fost 
îndepărtat de propria creaţie, ca apoi, la rândul ei, opera să 
fie epurată pe deplin de reprezentarea „pro-indentitară” şi 
„pro-naţională”?. 

Interesant rămâne faptul că, în decursul timpului, ima- 
ginea culturală a poetului a fost prelucrată de toate orientările 
politice. De la sfârşitul secolului al XIX-lea până la finele 
secolului XX, mitul eminescian a fost abordat, în mare parte, 
în cheie politică. De pildă, în lucrarea Mihai Eminescu, 
românul absolut. Facerea şi desfacerea unui mit, Lucian 
Boia stabileşte traseul formării „poetului naţional”. Din 
parcursul mitului, perioada comunistă este demnă de atenţie 


? Mitul cultural reprezinta, dupa Christopher P. Champbell, acel ,,sis- 
tem creator de sens care serveste la explicarea unor atitudini, comporta- 
mente si ideologii ale unei societati” (Champbell, apud Bot, 2001: 24). 

? Caracteristici tipice conceptului cultural. 

datorită transfigurării continue pe care poetul o suferă. În 
plus, perioada socialistă relevă ruptura unui proces complet 
de receptare, acea parte care fragmentează înţelegerea operei 
poetice. După instaurarea dictaturii, anul 1948 a fost cel mai 
drastic. Momentul antinational îşi începea acţiunea de dimi- 
nuare a imaginii poetului prin scoaterea din librării a volu- 
melor de poezii. În acest sens, din anul 1946 până în 1948 nu 
a mai fost publicată nicio ediţie de poezii (Martinescu, apud 
Boia, 2015: 129). Totodată, manualele şcolare nu mai cu- 
prindeau zonele politicului sau chiar ale naţionalismului, 
societatea dobândind din ce în ce mai sigur haina unei 
comunităţi închise atât în faţa trecutului, cât şi a viitorului 
veridic, opus celui socialist. Totuşi, poezia eminesciană a fost 
utilizată ca mijloc de propagandă. De pildă, poemul Împărat 
şi proletar a fost apropriat prin fragmentare de ideologia 
comunistă (ibidem: 132-133). 

Spre deosebire de momentul antinational al erei comu- 
niste, episodul naţionalist în cheie ideologică pare să re- 
dreseze orientarea integrală a caracterului ,,pro-national” şi 
„pro-identitar”. Odată cu afirmarea independenţei fata de 
Moscova (1964), dar şi cu noua epocă dictatorială (epoca 
Ceauşescu 1967), afirmarea naționalismului prindea roade. 
Prin urmare, poziţia anterioară a lui Eminescu este readusă în 
discuţie. „Exponentul genial al fondului naţional românesc” 
(ibidem: 152) relevă astfel acel principiu tipic clişeului 
discutat anterior. Cu toate acestea, dimensiunile definitorii 
ale genezei naţionalismului (factorul dinastic şi factorul reli- 
gios) nu se regăsesc în această perioadă eminesciană de con- 
cretizare a mitului tocmai din pricina acutizării ideologice. 
Specificitatea naţionalismului se modifică în această etapă. 
Lipsa religiosului, dar şi a monarhiei dinastice schimbă mo- 
dul de percepţie. În altă ordine de idei, în cadrul realismului 
socialist, naționalismul este un termen fără origini, un termen 
ce pare a fi gol. Or, sensul de origine a fost conservat, motiv 
pentru care mitul eminescian deţine şi astăzi, dar sub alte 
coordonate, caracteristica pro-nationala. 

Fireşte, sacrificarea poetului a fost cea care a condus 
spre abordarea naționalistă, care se îndepărtează de operă. 

Omiterea personalităţii şi neintelegerea operei a condus, 
după Mihai Zamfir, spre jertfirea identităţii eminesciene, dar 
într-o oarecare măsură şi spre dezintegrarea operei. Conform 
aceluiaşi devotat cercetător al operei eminesciene, cultul, 
mitul naţional nu a fost realizat numai de către reprezentanţii 
ideologiilor prezente în România secolului al XIX-lea, ci mai 
de grabă s-a acutizat în perioada comunistă, mai precis în 
jurul anilor '60-'70. Astfel, perioada comunistă, împreună cu 
acea eră a descoperirii naţionalismului au condus la o siste- 
matizare a personalităţii eminesciene. Pe de o parte, „oroarea 
de modernizare”, iar pe de altă parte, izolarea spaţiului româ- 
nesc. Aceste două coordonate au contribuit la „sacrificarea 
lui Eminescu” (0 sacrificare continua), fără să aibă vreo legă- 
tură cu opera sa: 


„Întâlnim, din acest punct de vedere, o neașteptată şi ori- 
ginală convergenţă între receptarea naționalistă şi cea 
comunistă a lui Eminescu. Nu întâmplător a devenit 
simbolul absolut al naţiunii, al unei naţiuni abstracte, 
dincolo de timp, cel mai mare pot al secolului XIX: 
oroarea de modernizare, proprie viziunii naţionaliste, ca 
şi iluzia unei posibile izolări a ţării noastre, proprie 
comunismului de tip ceauşist, au alimentat sacrificarea 
lui Eminescu, fără nicio legătură, bineînţeles, cu litera- 
tura scrisă de acesta” (Zamfir, 2012: 318). 


Nu putem discuta despre o dezintegrare completă a ope- 
rei, ci mai degrabă despre o „izolare”. Mihai Zamfir susţinea 
faptul că întocmai claustrarea a condus către o specificitate 
aparte. Deşi opera pare a fi mereu închisă într-un cadru al 
indefinibilului, aceasta obţine, prin izolare, factorul unicitatii: 
„Global, opera eminesciană se plasează într-o «splendidă 
izolare» fata de ceilalţi scriitori ai epocii, creând premisele 
unui sindrom al unicitatii” (ibidem: 340). Prin urmare, opera 
eminesciană poartă marca tipicitatii datorită închiderii in 
dimensiunea interpretărilor în cheie naționalistă, izolarea 
fiind percepută literal numai pentru a justifica orientarea na- 
tionalista. Mitul eminescian devine, prin operă, un întreg 
proces identitar, nu numai pentru societate, ci şi pentru el 
însuşi. 


Istorie literară 163 


Cu siguranță, mitul eminescian deţine acea distincţie 
fundamentală dintre eu şi operă, distincţie ce a condus spre 
un proces total de substituire. De la „eroul eponim” al indi- 
vidualitatii, până la „eroul civilizator” al operei, raportul 
mască — sosie — concept a înlocuit în totalitate receptarea 
creaţiei poetice cu eroul cultural tipic conceptului. Însă acest 
lung demers nu ar fi fost posibil fără apelul la clişeu. „Cadrul 
fictivului eminescian” defineşte astfel orientările pro-natio- 
naliste şi pro-identitare existente în spaţiul analizelor literare. 
Aşadar, prin îmbinarea dintre geneza naţionalismului speci- 
fica spaţiului românesc, caracterul dual al relației eu-opera 
(„cadrul real eminescian” vs „cadrul fictiv eminescian”), tria- 
da conceptuală, dar şi intermitentele politice din interpretări, 
mitul eminescian a deţinut, de-a lungul timpului, o viziune 
pro-identitara şi pro-nationala fără de care poetul nu ar mai fi 
fost cunoscut ca delegatul culturii, reprezentantul mitului 
cultural românesc. 

Abstract 


The study looks into the perception of Mihai Eminescu’s 
identity and literary works over time. Protruding from his literary 
works and political articles, the national identity manifested into a 
way of thinking of its own. Furthermore, Eminescu’s personality 
was associated with the national myth; an aggregate of Romanian 
attitudes and values. Thus the national myth combines its characte- 
ristics with the poet’s temperament, sensibility and perspectives. In 
other words, the article emphasizes the substitution of the author 
with his literary work and ultimately with the culture itself. 

Contribuţii editoriale ieşene 
în eminescologia de ieri şi de astăzi 

Într-un an menit să readucă în atenţia publicului larg idei 
atât de vii în conştiinţa înaintaşilor noştri, cum este aceea a 
simbolizării fiinţei nationale prin recursul la o figura 
emblematică, anume poetul naţional, constatăm cu tristeţe că 
prezentul nu face, din cauza nejustificatelor sale excese poli- 
tice, în niciun chip cinste trecutului. În această istorie cu 
multe necunoscute care este viaţa noastră de zi cu zi, pentru 
iubitorii de carte pare să mai stea încă în picioare un refugiu: 
lectura. Însă despre cum şi mai ales ce alegem să citim ne-am 
putea pronunţa destul de rezervat, o dată ce relaxarea şi 
dezvoltarea necontrolată a pieţei editoriale postdecembriste, 
pe principiile manipulării şi al vandabilitatii, au condus la 
pierderea unor categorii până atunci fidele de cititori. 

Totuşi, împotriva acestor forme fără fond (care astăzi 
poartă numele unor edituri cu sediu deseori fictiv, al unor 
proiecte mai mult sau mai puţin europene, al unor colecţii 
existând doar pe hârtie sau, de ce nu, al unor autori de 
best-seller-uri de peste ocean în spatele cărora se ascund în 
fapt conationali lipsiţi de har), instituţiile cu greutate cultu- 
rală consfintita prin tradiţie luptă cu puţinele mijloace pe 
care le mai au la dispoziţie. Editura Junimea din laşi este una 
dintre ele, iar de curând a împlinit rotunda şi frumoasa vârstă 
de cincizeci de ani. Prin constanta si chiar încăpăţânarea sa 
de a aduce în faţa cititorilor români autori români, în ciuda 
riscurilor financiare sau de imagine, aceasta răspunde, peste 

vremuri, dezideratului junimist care pune semnul egalităţii 
între termenii sinonimi centenarului pe care tocmai l-am 
omagiat: cultură naţională, literatură naţională, limbă natio- 
nală. 

Colecţia Eminesciana, care cuprinde studii dedicate 
creaţiei, dar şi biografiei lui Mihai Eminescu şi care adună 
volumele de critică, istorie şi hermeneutică poate cele mai de 
succes dedicate acestuia ne aminteşte, înainte de orice, de 
frumoasele gânduri din publicistica eminesciană, după care 
„hârtia reprezintă posibilitatea nescrisă a oricărei idei geni- 
ale”. Datorându-şi dezvoltarea contribuţiei sagace a regreta- 
tului profesor universitar de la Literele ieşene Mihai Drăgan, 
astăzi colecţia este coordonată, într-o adevărată punte peste 
spaţiu şi timp, de academicienii Mihai Cimpoi şi Eugen 
Simion, alături de care îi regăsim pe Theodor Codreanu şi 
Valentin Coşereanu. De-a lungul timpului, au existat trei 
serii circumscrise în diacronie ale colecţiei, astăzi adăugân- 
du-li-se cea de a patra, a vorbirii mature şi în deplină liber- 
tate despre Mihai Eminescu, poetul pe care nevoia unei 
(adesea) forțate mitologii nationale tinde să-l transforme 
într-un autor puţin citit şi, la drept vorbind, şi mai puţin 
înţeles în rândurile tinerei generaţie. 

Într-o primă serie, cea cuprinsă între anii 1974 şi 1989, 
trebuie menționate apariţiile monografiilor astăzi devenite 
lectură obligatorie a oricărui cititor, mai mult sau mai puţin 
specializat, al literaturii române: Mihai Eminescu: studii şi 
articole semnată de G. Ibrăileanu, o ediţie îngrijită şi prefa- 
tata de Mihai Drăgan; Mihai Eminescu de Tudor Vianu, cu o 
prefaţă de Al. Dima, ediţie îngrijită de Virgil Cutitaru, Viaţa 
lui Mihai Eminescu de G. Călinescu şi Mihai Eminescu a lui 
M. Dragomirescu, sub îngrijirea comparatistului Leonida 
Maniu, Mihai Eminescu a lui E. Lovinescu, Eminescu de 
Vladimir Streinu sau M. Eminescu infatisat de Gala Galac- 
tion. Simpla enumerare a acestor titluri dă fiori, constituind 
prin sine însăşi semnul ineluctabil al valorii sub semnul 
căreia creația eminesciană, dar şi studiul acesteia trebuie 
aşezate pentru posteritate. În fapt, colecţia Eminesciana a 
contribuit, prin calitatea studiilor şi prin pasiunea şi acribia 

autorilor care le semnează, la constituirea, în literatura 
română de specialitate, a acelei discipline de studiu care este, 
la urma urmei, eminescologia. Lucrul acesta a fost posibil şi 
grație privirii dinafară a operei şi biografiei lui Mihai 
Eminescu, o privire căreia îi datorăm în egală măsură con- 
stituirea, apoi consfintirea unui mit national în toată regula. 
În 1977 Alain Guillermou tipăreşte la laşi Geneza interioară 
a poeziilor lui Eminescu, însoţindu-şi demersul hermeneutic 
cu un cuvânt înainte către cititorii români, apoi, în 1978, 
Amita Bhose, cea care avea să înveţe limba română pur şi 
simplu pentru a-l citi pe poet, dă o nouă înţelegere interesului 
pentru orientalistică pe care îl manifestase, începând cu 
perioada burselor de la Viena şi Berlin, pe atunci încă tânărul 
autor în Eminescu şi India. 

Totodată, contribuţia mediului academic la dezvoltarea 
reţelei de interpretări şi semnificaţii în care universul emi- 
nescian se dovedeşte a fi atât de rodnic este marcantă şi se 
face vizibilă cu precădere în volumele colective care înre- 
gistrează dezbateri vii şi palpitante în universităţi din şi 
dinafara României, precum Eminescu după Eminescu. Co- 
municări prezentate la Colocviul organizat de Universitatea 
din Paris-Sorbona (12-15 martie 1975), un volum îngrijit de 
Dimitrie Păcurariu. Mihai Eminescu în critica italiană, cu 
texte alese şi traduse de Radu Boureanu şi Titus Pîrvulescu, 
se alătură ediţiei îngrijite de Traian Diaconescu ce pune în 
dialog Eminescu şi clasicismul greco-latin în 1982 sau volu- 
mului reunind articole şi studii despre cum a devenit vizibil 
Eminescu în critica germană (1985), transformându-se, în 
fapt, în tot atâtea documente ale unei epoci de fervoare cultu- 
rală pentru care perioada junimistă constituia o provocare 
atât prin ideile novatoare în ceea ce priveşte categoria este- 
ticului, cât şi prin dezideratul libertăţii culturale şi teritoriale 
sub semnul căruia aşezase, la final de secol XIX, conştiinţa 
naţională atât de greu încercată în anii grei ai dictaturii co- 
muniste. Ani în care a face vorbire despre Eminescu însem- 
na, printre altele, şi a-ţi asuma un gest eliberator, cu toate 
riscurile. Aşa cum o fac I. Negoitescu în Poezia lui Eminescu, 
Edgar Papu in 1979 şi Eugen Todoran în M. Eminescu: 

epopeea română, Mihai Drăgan în Mihai Eminescu. Inter- 
pretări şi Ştefan Avădanei în Eminescu şi literatura engleză 
sau Dumitru Irimia în Limbajul poetic eminescian. 

O a doua serie adună volumele apărute între 1990 şi 
2000, în rândul cărora s-au bucurat de o mare atenţie din 
partea publicului larg de cititori, dar şi a instituţiilor de 
prestigiu, care le-au distins cu importante premii, studii pre- 
cum Eminescu si inter-textul romantic semnat de Marina 
Mureşanu Ionescu, Narcis si Hyperion. Eminescu, Poet al 
fiinţei. Poem critic de Mihai Cimpoi sau Mihai Eminescu, 
poet tragic al Ioanei Em. Petrescu, un reper sistemic pentru 
critica anilor postdecembrişti. Din cea de-a treia serie, 
circumscrisa intervalului 2000-2013, ne-au reţinut atenția in 
mod particluar studiul lui Pompiliu Crăciunescu Eminescu: 
paradisul infernal şi transcosmologia, Căminarul lui Mircea 
Radu lacoban din 2012, Basarabia eminesciană de Theodor 
Codreanu şi Con-vieţuirea cu Eminescu purtând semnătura 
lui Adrian Dinu Rachieru. 

Astăzi, cea de-a patra serie a colecției Eminesciana 
aduce în spaţiul public volume despre care vom auzi vorbin- 
du-se, cu certitudine, mulţi ani de acum încolo. Pornind de la 
inspiratele spuse ale acelui mare îndrăgostit de manuscrisele 
lui Mihai Eminescu, pe care le pretuia, aş indrazni să spun, la 
fel de mult, de obsesiv precum poetul însuşi care a fost 
Constantin Noica („Tot ce-i reuşeşte, şi chiar ce nu-i reuşeşte 
omului, se obiectivează într-un vis încremenit. Poate că şi 
caietele acestea ale lui Eminescu sunt, într-un fel, un vis 
încremenit”), Jurnalul cu Noica şi manuscrisele Eminescu pe 
care îl propunea, în 2018, Valentin Coşereanu instituie o per- 
spectivă interesantă şi inedită, cea a muzeografului, asupra 
celebrei lăzi cu manuscrise în care poetul îşi păstra, alături 
de capodopere, şi ideile năvalnice iscate în miez de noapte, 
trăind acut şi mereu spaima de-a nu le pierde. „Celebra ladă 
cu manuscrise, aflăm din cartea muzeograului de la Ipoteşti, 
pe care poetul a purtat-o de la o gazdă la alta în toate împre- 
jurările vieţii sale (nomade prin natura lucrurilor), conţinea la 
predarea ei, după moartea poetului, un număr de caiete în- 
tregi (mai mici sau mai mari, cumpărate de Eminescu însuşi 

din librăriile vremii sau confecționate de el), precum şi foi 
volante, pe care nu a apucat să le sistematizeze. De la debut 
şi până în 1883, Eminescu a publicat în total şaizeci şi cinci 
de poezii. În ladă se adaugau nimicuri neînsemnate, cum îi 
scria lui Iacob Negruzzi in 1871, pe care le trimitea, totuşi, 
după slefuiri şi cizelări, Convorbirilor Junimii ieşene. S-au 
adăugat, la acestea, gânduri alese, reflecţii şi aforisme, tra- 
duceri şi însemnări, articole de presă şi dicţionare de rime, 
etimologii până la urzeala cuvântului, culegeri de folclor 
etc.” (pp. 9-10). Un episod deosebit de sensibil, emotionant 
şi interesant deopotrivă dinspre finalul vieţii lui Eminescu, ce 
s-ar putea dovedi atât de util predării sale în şcoală, cu 
condiţia ca dascălii de astăzi să facă minimul efort de a par- 
curge volumul semnat cu modestie şi reverență de Valentin 
Coşereanu, reverență în fata memoriei aceluia care îi scria lui 
Slavici, pe 12 octombrie 1877, într-un moment în care acesta 
din urmă îl chema să vină la Bucureşti, că-i este greu s-o 
facă, adăugând cu autoironia-i bine ştiută: „Am şi bagaje: 
cărţi, manuscripte, ciobote vechi, lăzi cu şoareci”. lată că 
nevoia de document autentic este şi astăzi, precum odinioară, 
la fel de prezentă, iar cei capabili să îi dea un sens concret, 
utilitarist vin, cum altfel, din lada înzestrată cu amintiri a 
muzeelor naţionale... 

Tot astfel, pentru a-l cunoaşte pe Eminescu gazetarul şi 
pentru a parcurge temele mari ale publicistului, risipite în 
ziarele şi revistele vremii, de la Curierul de Iasi, Timpul şi 
până la Convorbiri literare sau Fântâna Blanduziei, o posi- 
bilă întâlnire e facilitată de studiile cuprinse in Eminescu, 
ziarist politic sub iscălitura lui Cassian Maria Spiridon. Căci, 
rezistând tentatiei premiselor prefabricate, printre care si 
butada conform căreia într-un poet atât de sensibil la coagu- 
larea unui romantism genuin, românesc e greu de descoperit 
ziaristul polemic, contestatar, publicistul, de aceasta dată, 
iară nu poetul Cassian Maria Spiridon propune o iscusită şi 
deconcertantă înseriere a articolelor eminesciene în funcție 
de temele lor. Aşa se face că îl descoperă, cu egal interes, pe 
cel care ar fi putut devenit, într-un secol agitat şi vizual ca al 
nostru, un excelent reporter de investigaţie, dispus să-şi 

dedice mare parte din timpul existenţial alocat unei zile 
faptului divers şi descoperirii cauzelor, precum şi efectelor 
acestuia în conştiinţa colectivă, pe termen lung, mediu sau 
imediat. Maniera în care apar, cum sunt descrise, dar şi 
dezbătute idei de mare impact în epocă precum cultura şi 
națiunea, religia în publicistica eminesciană, toate acestea se 
regăsesc, în ordinea lor istorică, extrem de corect, căci neutru 
înfăţişate şi analizate în discursul celui ce conduce, astăzi, 
destinele Convorbirilor literare... Politica guvernului, mo- 
narhia constituțională, Transilvania, Bucovina şi Dobrogea 
sau politica Parlamentului ori munca şi socialismul în 
viziunea ziaristului Eminescu îşi află şi ele locul între 
copertele volumului care se încheie, cum era şi firesc, cu o 
evocare a lui Eminescu la Convorbiri literare, din care aflăm 
şi că „Eminescu a fost cel care i-a îndemnat să scrie şi să 
publice pe Slavici şi Creangă şi tot el i-a introdus în cercul 
Junimii şi în paginile Convorbirilor literare pe cei doi 
scriitori, dar şi pe Caragiale, prietenul lui din adolescenţă. 
Convorbirile literare îi sunt profund îndatorate, graţie petului 
revista şi-a îmbogăţit paginile nu doar cu lirica sa, dar şi cu 
capodoperele celor trei scriitori, toți consideraţi şi recunoscuţi 
şi astăzi între marii clasici ai literaturii naţionale: Eminescu, 
Creangă, Slavici, Caragiale. Cei patru au impus prin paginile 
publicate în Convorbiri literare canonul literar prefigurat 
sintetic la 1871-1872 în Direcţia nouă publicată de Maio- 
rescu în mai multe numere din Convorbiri literare (6, 13, 14 
din 1871 şi 6, 7 din 1972)” (p. 373). 

Prin aceste studii, dar şi prin celelalte ce vor vedea de 
acum înainte lumina tiparului în cadrul seriei Eminesciana 
găzduite de Editura Junimea din Iasi, asupra cărora vom 
reveni cu certitudine într-un viitor apropiat pentru a-i aşeza 
fata in fata, alături de profesorul universitar şi publicistul 
Doru Scărlătescu, pe Eminescu şi iluziile eminescologiei, 
oraşul celor şapte coline ne transmite, înainte de toate, un 
îndemn. Un îndemn la neutralitate şi ponderatie in fata 
avalansei detractorilor, dar şi a zelatorilor lui Eminescu, atât 
de nocivi justei măsuri de care avem nevoie în analiza 
autorilor canonici. În cuvintele publicistului, aşa cum trans- 

par ele din Timpul, în iarna lui 1880, acest îndemn s-ar putea 
traduce astfel: „Cititorii ştiu bine că suntem gura adevărului; 
iar dacă avem graiul aspru, asprimea aceasta o considerăm ca 
un corectiv în contra vicierii spiritului public”. 


Mihai Eminescu: bibliografie selectivă 
— 2018 — 


Camelia STUMBEA, Irina MELINTE, Mirela NICA 
Biblioteca Centrală Universitară „Mihai Eminescu”, Iasi 
Departamentul Cercetare şi Informare Bibliografică 


A. OPERĂ 


EMINESCU, Mihai. Ah, cerut-am de la zodii. În: Poezia (Iasi), 
An. 23, 2018 toamnă, nr. 3 (85), p. 251. 


Tema numărului: Poezie şi clarviziune. 


EMINESCU, Mihai. Ai noştri tineri... În: Poezia (laşi), An. 23, 
2018 iarnă, nr. 4 (86), p. 250. 


Tema numărului: Poezie şi virtute. 


EMINESCU, Mihai. Atât de dulce... (poezii postume) / coperta 
Iurie Cojocaru. Caracal: Hoffman, 2018, 266 p. 


EMINESCU, Mihai. Au pays du ciel des eaux; Glose; 
Mélancolie / traduceri de Liliana Cora Foşalău. În: Poezia (Iasi), 
An. 23, 2018 toamnă, nr. 3 (85), p. 121-125. 

Tema numărului: Poezie şi clarviziune. Poeziile se regăsesc sub titlul 
generic: „Poeme româneşti în limbi străine”. 


EMINESCU, Mihai. Basarabia şi ruşii. În: Gând românesc (Alba 
Tulia), An. 27, 2018 mart., nr. 11 (305), p. 12-13. 
Articol preluat din Timpul, iunie 1878. 


EMINESCU, Mihai. Cele mai frumoase pagini. Bucureşti: 
Coresi, 2018, 120 p. 

EMINESCU, Mihai. Ce-ti doresc eu tie, dulce Românie. În: 
Convorbiri literare (laşi), An. 151, 2018 dec., nr. 12 (276), p. 200. 


EMINESCU, Mihai. Ce-ti doresc eu tie, dulce Românie. În: 
Litere (Târgovişte), An. 19, 2018 ian., nr. 1 (214), p. 1. 


EMINESCU, Mihai. Cu gindiri si cu imagini. in: Poezia (Iasi), 
An. 23, 2018 primavara, nr. 1 (83), p. 250. 
Tema numărului: Poezie şi profetie. 


EMINESCU, Mihai. De câte ori, iubito... = Chaque fois, mon 
amour...; Din valurile vremii... = Hors des vagues du temps... 
/ traducere de Jean-Louis Courriol. In: Hyperion (Botoşani), An. 
36, 2018, nr. 7-8-9 (291-292-293), p. 124. 

Poeziile se regăsesc sub titlul generic: „Mihai Eminescu în traducerea lui 
Jean-Louis Courriol.” 

„Poemele De câte ori iubito, Din valurile vremii au apărut în traducerea lui 
Jean-Louis Courriol în volumele: Mihai Eminescu, Poezii / Poesies, Mihai 
Eminescu, Bucureşti: Cartea Românească, 1987; în volumele cu acelaşi 
titlu editate la editura Paralela 45 din Piteşti în perioada 2000-2018, 
precum şi în volumul: Mihai Eminescu, Poezii / Poesies, Mihai Eminescu, 
Paris: Edition Non Lieu, 2015.” 


EMINESCU, Mihai. De ce nu-mi vii. În: Bucureştiul literar şi 
artistic, An. 8, 2018 oct., nr. 10 (85), p. 10. 


EMINESCU, Mihai. Doină... În: Curtea de la Argeş, An. 9, 2018 
dec., nr. 12 (97), p. 23. 


EMINESCU, Mihai; MICLE, Veronica. Dulcea mea Doamnă/ 
Eminul meu iubit: corespondenţă inedită Mihai Eminescu- 
Veronica Micle: scrisori din arhiva familiei Gratiela şi Vasile 
Grigorcea. Ediţie îngrijită, transcriere, note şi prefaţă de Christina 
Zarifopol-Illias. Ediţia a 3-a. Iaşi: Polirom, 2018, 511 p. 


EMINESCU, Mihai. Eu nu cred nici în Iehova. În: Poezia (Iasi), 
An. 23, 2018 vară, nr. 2 (84), p. 250. 


Tema numărului: Poezie şi păcat. 


EMINESCU, Mihai. Frumoasă-i... (poezii postume) / coperta 
Iurie Cojocaru. Caracal: Hoffman, 2018, 290 p. 

EMINESCU, Mihai. Glossă. În: Litere (Târgovişte), An. 19, 2018 
iun.-iul., nr. 6-7 (219-220), p. 1. 


EMINESCU, Mihai. Kabita = Poezii / traducere de Amita Bhose. 
Ediţie bilingvă romana-bengali. Bucuresti: Cununi de stele, 2018, 
176 p. 


EMINESCU, Mihai. La Bucovina. Editia a 2-a revazuta de 
Dimitrie Vatamaniuc si Nicolae Carlan. Suceava: Editura Lidana, 
2018, 351 p. 


EMINESCU, Mihai. La steaua = To The Star / in engleza de 
Andrei Bantaş. In: Vatra veche (Târgu Mureş), An. 10, 2018 iul., 
nr. 7 (115). Supliment: „România din Canada”, p. 7. 


EMINESCU, Mihai. Melancolie (fragment). În: Orizont 
(Timişoara), An. 30, 2018 ian., nr. 1 (1629), p. 1. 


EMINESCU, Mihai. Memento mori (fragment). in: Dundrea de 
Jos (Galati), 2018 iun., nr. 196, p. 30. 


EMINESCU, Mihai. [Nădejde şi-ntărire...]. În: Dialoguri 
secrete: cum se roagă scriitorii şi personajele lor / Joana 
Pârvulescu; desene de Mihail Cosuletu. Bucuresti: Humanitas, 
2018, p. 135-136. 


EMINESCU, Mihai. Oda (in metru antic) = Oda (en métrica 
antigua). În: Rapsodia (Sibiu), 2018 apr., nr. 164, p. 21. 

„Din volumul «Poesii alese», de Mihai Eminescu, tradus de Mario Castro 
Navarette — Chile, în limba spaniolă.” 


EMINESCU, Mihai. Opera poetică. Ediţia a 2-a. Alcătuirea 
notelor, dicţionar de nume proprii, glosar, bibliografie de Horia 
Zava. Chişinău: Gunivas, 2018, 992 p. 

EMINESCU, Mihai. Poezii. Bucureşti: Exigent, 2018, 328 p. 


EMINESCU, Mihai. Poezii / coperta Iurie Cojocaru. Caracal: 
Hoffman, 2018, 244 p. 

EMINESCU, Mihai. Poezii = Poezje: traduceri în limba polonă / 
studiu introductiv şi ediție îngrijită de Nicolae Mareş. Iaşi: 
Junimea, 2018, 176 p. (Eminesciana. Bibliofil; 4) 


EMINESCU, Mihai. Poezii şi proză. Ediţia a 2-a. Bucureşti: 
Astro, 2018, 216 p. 


EMINESCU, Mihai. Privese oraşul-furnicar. În: Bucovina 
literară (Suceava), An. 29, 2018 ian.-febr., nr. 1-2 (323-324), p. 1. 


EMINESCU, Mihai. Proză / coperta Iurie Cojocaru. Caracal: 
Hoffman, 2018, 302 p. 


EMINESCU, Mihai. Proză. Cluj-Napoca: Europontic, 2018, 160 
p. 


EMINESCU, Mihai. Publicistică literară: Convorbiri literare; 
Curierul de Iaşi; Timpul; Fântâna Blanduziei / Eminescu; 
selecție, note şi prefaţă de Cătălin Cioabă şi Ioan Milica. Bucuresti: 
Humanitas, 2018, 532 p. 


EMINESCU, Mihai. Que les étoiles s'allument / Lumineze 
stelele; S’en est allé le temps... / Sunt ani la mijloc; Dehors 
Vautomne... / Afară-i toamnă; Sur les cimes / Peste vârfuri; 
Car toutes les choses du monde sont éternelles / Căci eterne 
sunt ale lumii toate; Seul le poéte / Numai poetul / traduceri de 
Liliana Cora Foşalău. În: Poezia (Iasi), An. 23, 2018 vară, nr. 2 
(84), p. 91-93. 

Tema numărului: Poezie şi păcat. Poeziile se regăsesc sub titlul generic: 
„Poeme româneşti în limbi străine”. 


EMINESCU, Mihai. Rugăciunea unui dac. În: Contemporanul — 
ideea europeană (Bucureşti), An. 29, 2018 febr., nr. 2 (791), p. 14. 


EMINESCU, Mihai. Sur les cimes; Dehors l'automne...; 
J'entends sonner minuit; Ta langue, elle est si pauvre; Car 
toutes les choses du monde sont éternelles / traduceri de Liliana 
Cora Foşalău. În: Poezia (laşi), An. 23, 2018 primăvară, nr. 1 (83), 
p. 76-77. 

Tema numărului: Poezie şi profeție. Poeziile se regăsesc sub titlul generic: 
„Poeme româneşti în limbi străine”. 

EMINESCU, Mihai. Şapte poezii mai puţin cunoscute. Ediţie 
îngrijită de Mihai Costin. Oneşti: Magic Print, 2018. 


EMINESCU, Mihai. Toate-s vechi şi nouă toate... În: Curtea de 
la Argeş, An. 9, 2018 ian., nr. 1 (86), p. 2. 

Rubrica: Domnul Eminescu scris-a. 

Articole preluate din Timpul, 24 septembrie 1881, 27 septembrie 1881, 29 
septembrie 1881. 


EMINESCU, Mihai. Toate-s vechi şi nouă toate... În: Curtea de 
la Arges, An. 9, 2018 febr., nr. 2 (87), p. 2. 

Rubrica: Domnul Eminescu scris-a. 

Articole preluate din Timpul, 4 octombrie 1881, 9 octombrie 1881, 10 
octombrie 1881. 


EMINESCU, Mihai. Toate-s vechi şi nouă toate... În: Curtea de 
la Argeş, An. 9, 2018 mart., nr. 3 (88), p. 2. 

Rubrica: Domnul Eminescu scris-a. 

Articole preluate din Timpul, 22 octombrie 1881. 


EMINESCU, Mihai. Toate-s vechi şi nouă toate... În: Curtea de 
la Arges, An. 9, 2018 apr., nr. 4 (89), p. 2. 

Rubrica: Domnul Eminescu scris-a. 

Articole preluate din Timpul, 16 octombrie 1881, 17 octombrie 1881, 30 
octombrie 1881. 


EMINESCU, Mihai. Toate-s vechi si nouă toate... În: Curtea de 
la Arges, An. 9, 2018 mai, nr. 5 (90), p. 2. 

Rubrica: Domnul Eminescu scris-a. 

Articole preluate din Timpul, 31 octombrie 1881, 17 noiembrie 1881. 


EMINESCU, Mihai. Toate-s vechi si nouă toate... În: Curtea de 
la Arges, An. 9, 2018 iun., nr. 6 (91), p. 2. 

Rubrica: Domnul Eminescu scris-a. 

Articole preluate din Timpul, 4 noiembrie 1881, 8 noiembrie 1881. 


EMINESCU, Mihai. Toate-s vechi si nouă toate... În: Curtea de 
la Argeş, An. 9, 2018 iul., nr. 7 (92), p. 2. 

Rubrica: Domnul Eminescu scris-a. 

Articol preluat din Timpul, 11 noiembrie 1881. 


EMINESCU, Mihai. Toate-s vechi şi nouă toate... În: Curtea de 
la Argeş, An. 9, 2018 aug., nr. 8 (93), p. 2. 

Rubrica: Domnul Eminescu scris-a. 
Articol preluat din Timpul, 28 noiembrie 1881. 


EMINESCU, Mihai. Toate-s vechi şi nouă toate... În: Curtea de 
la Argeş, An. 9, 2018 sept., nr. 9 (94), p. 2. 

Rubrica: Domnul Eminescu scris-a. 

Articol preluat din Timpul, 1 decembrie 1881. 


EMINESCU, Mihai. Toate-s vechi şi nouă toate... În: Curtea de 
la Arges, An. 9, 2018 oct., nr. 10 (95), p. 2. 

Rubrica: Domnul Eminescu scris-a. 

Articole preluate din Timpul, 25 noiembrie 1881, 1 decembrie 1881. 


EMINESCU, Mihai. Toate-s vechi si nouă toate... În: Curtea de 
la Arges, An. 9, 2018 nov., nr. 11 (96), p. 2. 

Rubrica: Domnul Eminescu scris-a. 

Articol preluat din Timpul, 6 decembrie 1881. 


EMINESCU, Mihai. Trecut-au anii... În: Curtea de la Argeş, An. 
9, 2018 iun., nr. 6 (91), p. 15. 


EMINESCU, Mihai. Zum Stern; Oh, Mutter... / Ubersetzt von 
Christian W. Schenk. În: Poezia (laşi), An. 23, 2018 iarnă, nr. 4 
(86), p. 83-84. 

Tema numărului: Poezie şi virtute. Poeziile se regăsesc sub titlul generic: 
„Poeme româneşti în limbi străine”. 


Calendarul nostru pe 1918 / texte de Mihai Eminescu; Nicolae 
Iorga; Alexandru Vlahuţă; Bogdan Petriceicu Haşdeu; Ion 
Creangă; Barbu Ştefănescu Delavrancea; Ion Luca Caragiale. 
Ediţie anastatică. Bârlad: Editura Sfera, 2018, 160 p. 


B. ISTORIE SI CRITICĂ LITERARĂ 


AGACHE, Catinca. Mihai Eminescu şi idealul naţional de Unire 
(D. În: Limba română (Chişinău), An. 28, 2018, nr. 1-2 (243-244), 
p. 116-133. 

http://ww.limbaromana.md/numere/d108.pdf 


AGACHE, Catinca. Mihai Eminescu şi idealul naţional de Unire 
(I). In: Limba română (Chişinău), An. 28, 2018, nr. 3-4 (245- 
246), p. 39-45. 

http://www. limbaromana.md/numere/d111.pdf 


ALEXANDU, Ara; SISMANIAN, Dana. Eminescu restituit: o 
„versiune integrală” a Luceafărului. În: Vatra (Târgu Mureş), 
2018, nr. 1-2 (562-563), p. 15-23. 

Conţine şi poezia „Luceafărul” in 148 de strofe. 


ALUI GHEORGHE, Adrian. Amiaza cărţilor junimiste. În: 
Scriptor (laşi), An. 4, 2018 ian.-febr., nr. 1-2 (37-38), p. 98-101. 
Cernătescu, Radu. „Antiparadisul lui Mihai Eminescu”. laşi: Junimea, 
2017; Iacob, Ioan. „Arc poetic transatlantic: Mihai Eminescu — Edgar 
Allan Poe”. laşi: Junimea, 2017; Stănciulescu, Mirela. „O legătură 
inexplicabilă”. laşi: Junimea, 2017. 


AMBRUS, Elena. Simbolistica apei în poezia Lacul de Mihai 
Eminescu. In: Asachiana (laşi), An. 5, 2018, vol. 8, p. 81-84. 
https://bjiasi.ro/wp-content/uploads/2014/01/ASACHIANA-8.pdf 


ANCA, George. Dusyanta, Hyperion, Călin — personaje 
avatare. In: Litere (Targoviste), An. 19, 2018 mai, nr. 5 (218), p. 
78-79. 


ANCA, George. Eminescu şi Kalidasa. În: Litere (Târgovişte), 
An. 19, 2018 iun.-iul., nr. 6-7 (219-220), p. 78-81. 


ANDREI, Petruş. „Mihai Eminescu - O sută una de poezii”. În: 
Plumb (Bacău), An. 13, 2018 ian., nr. 130, p. 3, 5. 

Eminescu, Mihai. „O sută şi una de poezii” / selecție, studiu introductiv, 
schiță biografică, notă asupra ediţiei de Theodor Codreanu. Bucureşti: 
Editura Academiei Române, 2017. 


Aureliu Goci: Mihai Eminescu — identitate şi semnificaţie. În: 
Portal-Măiastra (Târgu-Jiu), An. 14, 2018, nr. 1 (54), p. 39. 

Goci, Aureliu. „Mihai Eminescu — identitate şi semnificație”. [S.1.]: 
Editura Betta, 2017. 

https://zenoviecarlugea 1950. files.wordpress.com/2018/03/anul-xiv-2018- 
nr-1-541.pdf 


BACINSCHI, Vadim. Mihai Eminescu: scrisori de la Kuialnik şi 
Odesa. Galaţi: Axis Libri, 2018, 63 p. 

BACINSCHI, Vadim. Mihai Eminescu: scrisori de la Kuialnik şi 
Odesa (texte comentate) (I). În: Convorbiri literare (laşi), An. 
150, 2018 ian., nr. 1 (265), p. 112-116. 

Vadim Bacinschi, autorul lucrării „«...Irosit printre ruşi»: Mihai Eminescu 
la Kuialnik şi Odesa” (Bucureşti: Editura Dacoromână, 2015), revine „la 
tema aflării lui M. Eminescu la Kuialnik şi Odesa, mai precis la scrisorile 
expediate de el prietenilor de la Iaşi”. 


BACINSCHI, Vadim. Mihai Eminescu: scrisori de la Kuialnik şi 
Odesa (texte comentate) (II). In: Convorbiri literare (laşi), An. 
150, 2018 febr., nr. 2 (266), p. 125-129. 


BACIU, Gheorghe. Mihai Eminescu: realităţi şi erori. Chişinău: 
[s. n.], 2018, 172 p. 


BABAN, Gavril Vasile. The ,,Narrative Fantastic” — concepts of 
Mihai Eminescu and Umberto Eco. In: Journal of Romanian 
Literary Studies, 2018, vol. 13, p. 431-437. 


BALAN, Alina. În amintirea eternă a lui Eminescu — 168 de ani 
de la naşterea Poetului National. În: Luceafărul (Botoşani), An. 
10, 2018 ian. 15. 
https://luceafarul.net/c-in-amintirea-eterna-a-lui-eminescu-168-de-ani-de- 
la-ani-de-la-nasterea-poetului-national-x 


BEJINARIU, Petru. Adevăruri ale ştiinţelor naturii in opera lui 
Mihai Eminescu / cuvânt înainte: acad. Dimitrie Vatamaniuc. 
Suceava: [s.n.], 2018, 200 p. 


BENGEAN, Florin. Mihai Eminescu, despre Praznicul Învierii 
lui Hristos. In: Vatra veche (Târgu Mureş), An. 10, 2018 apr., nr. 
4 (112), p. 56. 


BENGEAN, Florin. Miron Cristea şi opera eminesciană. În: 
Vatra veche (Târgu Mureş), An. 10, 2018 iul., nr. 7 (115), p. 34. 


Biserica Sfinţii Arhangheli Mihail şi Gavril — Singura biserică 
ortodoxă din lume dedicată memoriei unui poet. In: Hyperion 
(Botoşani), An. 36, 2018, nr. 1-2-3 (285-286-287), p. 179-180. 


BOLDEA, Iulian. Eterna reîntoarcere la textul eminescian. În: 
Apostrof (Cluj-Napoca), An. 29, 2018, nr. 6 (337), p. 19. 

Ştefănescu, Alex. „Eminescu, poem cu poem. La o nouă lectură”. 
Bucureşti: Allfa, 2017. 


BOSTAN, Mircea. Să ne amintim despre... În: Plumb (Bacău), 
An. 13, 2018 ian., nr. 130, p. 2. 


Referiri la Mihai Eminescu. 


BRAIA, Cezar. Eminescu, ideea naţională şi visul Unirii celei 
Mari. In: Portal-Măiastra (Târgu-Jiu), An. 14, 2018, nr. 4 (57), p. 
1, 5-6. 

https://zenoviecarlugea 1950. files.wordpress.com/2018/11/anul-xiv-2018- 
nr-4-57c2a0.pdf 


BUSUIOC, Nicolae; CIMPOI, Mihai. Eminescu — poet al fiinţei. 
În: Oglinzile cetăţii: dialoguri de ieri şi de azi (laşi - Chişinău) / 
Nicolae Busuioc; cuvânt însoțitor de Ioan Holban. Iaşi: Junimea; 
Chişinău: Ştiinţa, 2018, p. 79-84. (Dialog XXI) 


BUSUIOC, Nicolae; DRĂGAN, Mihai. Eminescu este un model 
absolut în toate. În: Oglinzile cetăţii: dialoguri de ieri şi de azi 
(laşi - Chişinău) / Nicolae Busuioc; cuvânt însoțitor de Ioan 
Holban. Iaşi: Junimea; Chişinău: Ştiinţa, 2018, p. 144-148. (Dialog 
XXI) 


BUZAŞI, Ion. D. Vatamaniuc şi cercetarea ardelenismului 
eminescian. In memoriam. În: România literară (Bucureşti), An. 
50, 2018 aug. 31, nr. 39, p. 4. 

„D. Vatamaniuc lasă amintirea unui istoric literar extrem de laborios; 
exemplar în probitatea şi exactitatea datelor de istorie literară şi, în sfârşit, 
în pasiunea de-o viaţă pentru cercetarea vieţii şi operei lui Eminescu — 
ceea ce îi conferă, mai mult decât altora, onoranta denumire pentru istoric 
literar — de eminescolog.” 


BUZASI, Ion. O bibliografie Veronica Micle. În: Viaţa 
românească (Bucureşti), An. 113, 2018, nr. 9. 

Goia, Laura. „Veronica Micle: bibliografie”. Cluj-Napoca: Scoala 
Ardeleană, 2018. 

http://www.viataromaneasca.eu/revista/201 8/09/o-bibliografie-veronica- 
micle/ 


CĂLUGĂRU, Geo. O carte scrisă cu dragoste pentru creaţia lui 
Mihai Eminescu. In: Curtea de la Argeş, An. 9, 2018 aug., nr. 8 
(93), p. 20-21. 

Ceapoiu, Florica Gh.; Chelu Madeva, Florian. „Din laboratorul lui Mihai 
Eminescu: sonetul”. Bucureşti: Muzeul Literaturii Române, 2018. 


CĂTANĂ, Bianca Andreea. Aşteptare şi creaţie la Eminescu. În: 
Vatra veche (Târgu Mureş), An. 10, 2018 iun., nr. 6 (114), p. 4-5. 


CAMPAN, Diana. Mihai Eminescu — Houses, faces and 
imaginings beyond his own myth. In: Journal of Romanian 
Literary Studies, 2018, vol. 13, p. 179-188. 


CEAPOIU, Florica Gh; CHELU MADEVA, Florian. Din 
laboratorul lui Mihai Eminescu: sonetul: lucrare tehnică şi 
estetică / prefaţă: Florica Gh. Ceapoiu; cuv. lămuritor: Florian 
Chelu Madeva. Bucureşti: Editura Muzeul Literaturii Române, 
2018, 536 p. 


CEAPOIU, Florica Gh. Din laboratorul lui Mihai Eminescu: 
sonetul (IV): Veneţia (cca 1878-1879). In: Convorbiri literare 
(aşi), An. 150, 2018 ian., nr. 1 (265), p. 117-122. 


Articolul conţine şi variante ale sonetului „Veneţia”: „Nici dulci 


chitare...”, „Nu dulci nocturne...”, „Veneţia moartă n-are zvon...”, 
„Veneţia doarme. Blânda apei larmă...”, „Veneţia doarme...”, „Pe murii 
trişti ai anticei Veneţii”, „Ai nopţii aburi invelesc subtire...”, „Ai nopții 
aburi...”. 


CEAPOIU, Florica Gh. Din laboratorul lui Mihai Eminescu: 
sonetul (V) — Venetia (cca 1879-1880). În: Convorbiri literare 
(laşi), An. 150, 2018 febr., nr. 2 (266), p. 130-135. 

Articolul conţine şi variante ale sonetului ,,Venetia”: „Pe zidul sfint al 
anticei Veneţii”, „Răsare luna, dînd văpaie ceţii”, „Muri mărirea anticei 
Veneţii”, „S-a stins viata...”, „S-a stins viata...”, „S-a stins minunea 
anticei Veneţii”. 


CEIA, Valy. Vis eminescian. În: Hyperion (Botosani), An. 36, 
2018, nr. 10-11-12 (294-295-296), p. 123-126. 


Despre vis şi realitate în creaţia eminesciană. 


CERNATESCU, Radu. Recitind Luceafărul. În: Hyperion 
(Botoşani), An. 36, 2018, nr. 10-11-12 (294-295-296), p. 117-119. 


Referiri la şase versuri din poemul eminescian Luceafărul”. 

CERNĂTESCU, Radu. Viena lui Eminescu. Magul lui Odin şi 
varga lui fermecată. În: Viaţa românească (Bucureşti), An. 113, 
2018, nr. 1-2, p. 11-14. 
Rubrica: Eminescu — 168. 


CHELARIU, Silvia-Ofelia. O diacronie a eminescianismului 
poeziei române. In: Pro Saeculum (Focşani), An. 17, 2018 ian. 15- 
mart. 1, nr. 1-2 (125-126), p. 96-97. 


CHISCOP, Liviu. Eminescu — 168. Identitatea dintre poet, 

